Phenicol in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Phenicol ar byavahar, ppali, parshwakriya, upkaar, kriya-pratikriya aaru satarkatabani\nPhenicol ৰ মূল্য আৰু পেকৰ চাইজ - Phenicol Price and Pack Size in Assamese - Phenicol ar mulya aaru pakor size\nPhenicol की जानकारी\nPhenicol ৰ লাভ আৰু ব্যৱহাৰসমূহ- Phenicol Benefits & Uses in Assamese- Phenicol ar laabh aaru byavaharsamuh\nPhenicol ৰ পালি আৰু সেয়া কেনেদৰে ল'ব- Phenicol Dosage & How to Take in Assamese - Phenicol ar paali aaru xeya kenedore lobo\nPhenicol ৰ পাৰ্শ্চক্ৰিয়াসমূহ- Phenicol Side Effects in Assamese- Phenicol ar parshwakriyasamuh\nPhenicol সংক্ৰান্ত সতৰ্কতাবাণীসমূহ- Phenicol Related Warnings in Assamese- Phenicol xonkranta xatarkatabanisamuh\nঅইন দৰৱৰ সৈতে Phenicolৰ গুৰুতৰ ক্ৰিয়া-প্ৰতিক্ৰিয়া- Severe Interaction of Phenicol with Other Drugs in Assamese- Oinor xoite Phenicol ar gurutor kriya-pratikriya\nPhenicol মতভেদসমূহ- Phenicol Contraindications in Assamese- Phenicol nishedhsamuh\nPhenicol ৰ বিষয়ে সততে সোধা প্ৰশ্নসমূহ- Frequently asked Questions about Phenicol in Assamese- Phenicol ar bikhoye satate xodha prashnasamuh\nখাদ্য আৰু মদৰ সৈতে Phenicol ক্ৰিয়া-প্ৰতিক্ৰিয়া- Phenicol Interactions with Food and Alcohol in Assamese- khadya aaru modor xoite Phenicol kriya-pratikriya\nPhenicol ৰ লাভ আৰু ব্যৱহাৰসমূহ - Phenicol Benefits & Uses in Assamese - Phenicol ar laabh aaru byavaharsamuh\nPhenicol তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nPhenicol ৰ পালি আৰু সেয়া কেনেদৰে ল'ব - Phenicol Dosage & How to Take in Assamese - Phenicol ar paali aaru xeya kenedore lobo\nPhenicol-ৰ উপাদানসমূহ - Phenicol Active Ingredients in Assamese - Phenicol-ar upadaansamuh\nPhenicol ৰ পাৰ্শ্চক্ৰিয়াসমূহ - Phenicol Side Effects in Assamese - Phenicol ar parshwakriyasamuh\nগৱেষণাৰ ভিত্তিত, Phenicol ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nPhenicol সংক্ৰান্ত সতৰ্কতাবাণীসমূহ - Phenicol Related Warnings in Assamese - Phenicol xonkranta xatarkatabanisamuh\nPhenicol-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nPhenicolএ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nPhenicol-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nPhenicol গ্ৰহণ কৰাৰ পিছত স্তন্যপায়ী মহিলাসকলে গম্ভীৰ সমস্যাত ভূগিব পাৰে। গতিকে প্ৰথমে আপোনাৰ চিকিতসকৰ পৰামৰ্শ নোলোৱাকৈ এই ঔষধটো গ্ৰহণ নকৰিব, নহলে এইটো আপোনাৰ বাবে বিপদজনক হব পাৰে।\nবৃক্কত Phenicol কি প্ৰভাৱ দেখা গৈছে?\nPhenicolৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Phenicol কি প্ৰভাৱ দেখা গৈছে?\nPhenicolৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Phenicol ৰ কি প্ৰভাৱ দেখা গৈছে?\nহৃদয় can be affected by Phenicolৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nঅইন দৰৱৰ সৈতে Phenicolৰ গুৰুতৰ ক্ৰিয়া-প্ৰতিক্ৰিয়া - Severe Interaction of Phenicol with Other Drugs in Assamese - Oinor xoite Phenicol ar gurutor kriya-pratikriya\nPhenicol তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nPhenicol মতভেদসমূহ - Phenicol Contraindications in Assamese - Phenicol nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Phenicol লোৱা অনুচিত যাতে -\nPhenicol ৰ বিষয়ে সততে সোধা প্ৰশ্নসমূহ - Frequently asked Questions about Phenicol in Assamese - Phenicol ar bikhoye satate xodha prashnasamuh\nএই Phenicol-এ অভ্য়াস বা নিচাৰ সৃষ্টি কৰে নেকি?\nনহয়, Phenicol আসক্তি সৃষ্টি কাৰক বুলি কোনো সাক্ষ্য নাই।\nPhenicol আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, কিন্তু ডাক্তৰৰ পৰামৰ্শ মতেহে Phenicol লওক।\nনহয়, Phenicolয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Phenicol ক্ৰিয়া-প্ৰতিক্ৰিয়া - Phenicol Interactions with Food and Alcohol in Assamese - khadya aaru modor xoite Phenicol kriya-pratikriya\nখাদ্য আৰু Phenicolৰ ক্ৰিয়া-প্ৰতিক্ৰিয়া\nকেতবোৰ বিশেষ খাদ্যৰ সৈতে Phenicol লোৱাটোৱে দৰৱৰ প্ৰভাৱ বিলম্বিত কৰিব পাৰে। এইবিষয়ে আপোনাৰ ডাক্তৰৰ সৈতে কথা পাতক।\nমদ আৰু Phenicolৰ মাজৰ প্ৰতিক্ৰিয়া\nPhenicolৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nPhenicol ৰ অনুকল্প - Substitutes for Phenicol in Assamese\nআপুনি বা আপোনাৰ পৰিয়ালৰ কোনোবাই Phenicol লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Phenicol ব্যৱহাৰ কৰিছিল নেকি?\nআপুনি কিমান পৰিমাণে Phenicol সেৱন কৰিছিল?\nআপুনি Phenicol ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Phenicol সেৱন কৰে?


আকৌ নতুন প্ৰভাত (মানবেন্দ্ৰ ৰনহাং চৌধুৰী) - সাহিত্য ডট অৰ্গ\nআকৌ নতুন প্ৰভাত (মানবেন্দ্ৰ ৰনহাং চৌধুৰী)\n-All station stand by… This is kilo47… district Control from kilo47…\n-Kilo47 from district control, good evening Sir, please carry on…\n-Ok… আপুনি পি.এচ.বোৰত জনাই দিয়ক ৰাতি নাকা চেকিং যাতে ভালদৰে কৰে। আৰু শুনক পি.এচ. আৰু অ’.পি.বোৰৰ অ’.চি., আই.চি কেইজনক ক’ব ৰাতি কুকুৰ এটাই ভুকীলেও যাতে লক-আপত ভৰাই দিয়ে। District control from kilo47 আৰু শুনক আপোনালোকৰ ৰ’জাৰ মাইক কচাৰীক মই এতিয়াই মতা বুলি ক’ব। control information clear নে?\n-Kilo47 from control, your information quite clear sir, clear, ok rojer wilko… নমস্কাৰ চাৰ…।\nসচৰাচৰ নিগনিটোৱে কচাৰীৰ অবচেতন মনত আলোকিত হোৱা চিন্তাবোৰক নিস্ক্ৰিয় কৰাৰ দৰে আজিও যতি লগালে। প্ৰাণৰ তাৰণাত নিগনিটোৱেও কচাৰীৰ উৱলি যোৱা টিভিটোৰ অৰ্ধ খোল খাই থকা পিছপিনৰ ঢাকণি খনৰ ক্ষুদ্ৰ ছিদ্ৰ এটাৰে ভিতৰত প্ৰবেশ কৰিলে। নিগনিটোৱে সি বিচনাত উঠাৰ পিছত কেৱল টিভিৰ তাঁৰডালেৰে বগুৱাবাই আহি এনেদৰেই তাৰ জৰাজীৰ্ণ টিভিটোত সদায়ে প্ৰবেশ কৰে। হয়তো সি আগদিনাখন ৰাতি খাই শেষ কৰিব নোৱাৰা খাদ্যকণ খোৱাৰ লোভতেই এনেদৰে টিভিটোৰ ভিতৰত প্ৰবেশ কৰে। এজন ভাল ৱায়েৰলেচ টেকনিচিয়ান হোৱা হেতুকে কচাৰীৰ টিভিটো ভাল কৰি লোৱাটো বেছি টান কাম নহয় যদিও আজিকালি তাৰ সেইবোৰলৈ কোনো ধৰণৰ মন কাণ নাই। আজি নিগনিটোৱে অসাৱধানতা বশতঃ তাৰ আই.পি.এম. পোৱাৰ সময়ত উঠোৱা উৱলি যোৱা ফটোখন টিভিৰ ওপৰৰ পৰা মাটিত পেলালে যদিও কচাৰী উদাসীন হৈয়েই ৰ’ল। ঘৈণীয়েক যশোদাইও কেইদিনমানৰ পৰা লক্ষ্য কৰিছে- আগতে যদি কোনোবাই ভুল বশতঃ ফটোখন অলপ ইফাল সিফাল কৰে, কচাৰীৰ তৰ্জন-গৰ্জনত ভূ-ভাৰস্থ এক হৈ গৈছিল। কিন্তু আজি তাৰ কোনোধৰণৰ প্ৰতিক্ৰিয়া নাই। যশোদাই লাহেকৈ বিছনাৰ পৰা উঠি গৈ আকৌ ফটোখন টিভিটোৰ ওপৰত থৈ কচাৰীৰ কাষতে শুই পৰিল। কচাৰী আকৌ তাৰ যতি পৰা অৱচেতন মনত আন্দোলিত চিন্তাবোৰত লাহে লাহে বুৰ যাবলৈ ধৰিলে।\nঅ ঠিকেই, সেইদিনাখন ৰাতিয়েইতো এচ.পি. ফুকন চাহাবে মাতি নি তাক খবৰটো দিছিল। সি আনন্দতে একো ক’ব নোৱাৰা হৈ গৈছিল। সি তাৰ উৎফুল্লতাৰ বহিঃপ্ৰকাশ চাহাবৰ আগত নেদেখুৱাই মৌন হৈ মাথো শুনি গৈছিল। দেখিলেই ভয় লগা, ক’লা হটঙা ওখ চেহেৰাৰ মানুহজনে যেতিয়া তাক কৈছিল—\n-“Congratulation Kachari, You lucky man, this year you have been selected for INDIAN POLICE MEDAL. You deserved it.\nকচাৰীয়ে মাথোঁ ভেবা লাগি পুলিচ-পাব্লিক সকলোৱে ভয়তে মতা বাঘ ফুকন নামৰ এচ.পি.জনৰ মুখলৈ চাই ৰৈছিল।\n-অই কি চাই আছ ভেবা লাগি? এইবাৰ তই পুলিচ মেডেলৰ বাবে চিলেক্ট হৈছ। মেৰাপানীৰ এনকাউন্টাৰত quick exchange of informationৰ বাবে তই আৰু তোৰ লগতে মেৰাপানীত থকা সেই অপাৰেটৰজনো চিলেক্ট হৈছে। হোঁ, ল, এই দুশ টকা মোৰ ফালৰ পৰা ৰিৱাৰ্ড-মানি হিচাপে ৰাখি থ। আৰু শুণ ষ্টেট্ হেড-কোৱাৰ্টাৰৰ লগত RT Conversation কৰোঁতে মোৰ গাড়ীৰ ৱায়েৰলেচ চেটটোৰ চিগনেল অলপ Poor পাই আছো, কাইলৈ চেটটো অলপ চাই দিবি। তহঁতৰ কণ্ট্ৰোলৰ ৰিপীতাৰ যোৰো Weak হ’ব পাৰে চাবিচোন ভালদৰে অলপ। এনেই দিনকাল সিমান ভাল নহয়, এই ৰাতিখন তই অকলে যাব নালাগে, মই যাদব হাবিলদাৰক কৈ দিওঁ, সি পি.এচ.ও এটা লৈ তোক অকণমান আগবঢ়াই দি আহক।\nএচ.পি. বাঘফুকন চাহেবৰ বাংলোৰ পৰা ওলাই সিহঁত যেতিয়া কচাৰীৰ ঘৰমুৱা হৈছিল, টাউনৰ ফালে যোৱা প্ৰথম কেকুঁৰীটো বাদ দি দ্বিতীয় কেকুঁৰীটোত দেখা পাইছিল- কেইজনমান আন্দোলনকাৰীয়ে পথৰ মাজতে কেইটামান টায়াৰ জ্বলাই থকা। যাদব হাবিলদাৰে চলাই যোৱা জীপ গাড়ীখনৰ পোহৰ সিহঁতৰ ওপৰত পৰাৰ লগে লগে চেঙেলীয়া আন্দোলনকাৰী কেইজনে যেনি তেনি দৌৰি সেই ঠাই ত্যাগ কৰিবলৈ আপ্ৰাণ চেষ্টা কৰিছিল।\nজীপ গাড়ীখনে জ্বলি থকা টায়াৰ কেইটা পাৰ হোৱাৰ পিছত, চোলাৰ পকেটৰ পৰা ওলাই লোৱা অন্তিমটো বান্দৰ বিড়ি জ্বলাই লৈ যাদব হাবিলদাৰে যেন ক্ষোভৰ জ্বালামুখীত হে জুই লগালে—\n-চাল্লা, এইবোৰ চব এনেক্কাই মৰিব। তহঁত চব মৰ যদি মৰ আৰে হামকো ভি কিউ মাৰ ৰহে হো! দিনভৰ কুত্তাকা মাফিক ইহঁত চবৰ পিছত দৌৰি থাক, ওচকা ওপৰ মে ঔৰ চাহাব লোঁগো কা গালি। চাল্লা হাৰাম কা জীন্দেগী হেই। হাম চাল্লা চোটা লোগ দোনোকা বিচ মে ৰেহকে হিজিৰা বন গয়া। নে কি কয় কচাৰী বাবু?\nকচাৰীয়ে তাৰ কথাৰ প্ৰত্যুত্তৰ নিদি মৌন হৈ মাথোঁ শুনি ৰ’ল।\n-শুনাহে কচাৰী বাবু..উ, আপনি এই চাল আই.পি.এম. পাব। খুউব ভাল কথা, খু..উ..ব ভাল কথা। একটা কথা কওঁ, বেয়া নাপাব, আপনি আৰ.এম. চবক চাহাব বিলাকে খুউব ভাল পায়। ভালটো পাবই আপনি আৰ.এম. চব নাথাকিলে district ৰ communication কোনে চালাব? আপনি চব একদিন ডিউটিত নাথাকিলে district communication ত চব গণ্ডগোল লাগি যাব, তাৰ ওপৰত যদি ক’ৰবাত একটা হংগামা হয়, চাহাব কেইটাতো মৰি যোৱাৰ নিচিনা হ’ব। তাতে আপনা চব আছে পঢ়া-শুনা কৰা আদমী, চব সময় কি কয়- আলফা, ব্ৰেভো, চাৰ্লি কৰি থকা চিপাহী, আমি চাল্লা দাণ্ডা লোৱা চিপাহী, আমাক চাহাব বোৰে মানুহ বুলিয়েই নাভাবে।\nকচাৰীয়ে আকৌ খপজপকৈ শুই থকাৰ পৰা উঠি বহিল। হয়তো নিগনিটোৱে সেইদিনাৰ খাদ্য ভাগ খাই আদায় কৰাৰ পিছত গন্তব্য স্থানলৈ গতি কৰোতে হোৱা খচ-মচ শব্দত কচাৰীৰ চিন্তাত আকৌ যতি পৰিল।\n-হেৰা তোমাৰ আকৌ কি হ’ল, টোপনি অহা নাই নেকি?\nযশোদাই মাত দিলে।\n-নাই নহয় মানে…\n-কি নহয় মানে? শুই থাকক এতিয়া।\nযশোদাই তাইৰ সৰলীকৃত স্বভাৱতোৰে গিৰিয়েকক এটি মৃদু ধমক দিলে।\nনাই তাৰ টোপনি নাই। আহিব ক’ৰ পৰা, ৰাতি পুৱালেই সৰু জীয়েক বৰষাৰ মৰমৰ পখৰা পঠা ছাগলীটো জব্বৰ কচাইক দি আহিব লাগিব। বৰষাই আজি দিনতে তাৰ ভাড়ালৈ লোৱা ঘৰতোৰ কাষৰ হাজৰিকা ককাকৰ লগত মিলি গোটাই থোৱা কঠালৰ পাত কেইটা পখৰা ছাগলীটোক খুৱাবলৈ নাপালে তাই কম খন নকৰিবনে? ৰাতি পুৱালতেই তাই প্ৰথমে ছাগলী পোৱালীটোক কেইটামান কঠালৰ পাত খুৱাব। তাৰ পিছতহে তাই তাইৰ প্ৰাতঃকাম আৰম্ভ কৰিব। আনকি স্কুলৰ পৰা আহি কাপোৰযোৰ নসলোৱাকৈয়েই তাই একধমক তাৰ লগত খেলিব। তাৰ পিছত তাক বান্ধি থোৱাৰ পৰা খুলি আনি তাইৰ কণমানি হাত দুখনেৰে কোলাত তুলি লৈ কেইটামান কঠালৰ পাত খুৱাব। তাৰপিছত হে তাই কাপোৰ-কানি সোলোকাই খাবলৈ বহিব।\n-হেৰা, ছাগলীটোক নেবেচাকৈ নোৱাৰি নেকি হে? তাই তাক দেখা নাপালে দেখোন কান্দি কাটি হাঁহাকাৰ লগাই দিব। আৰু অলপ ডাঙৰ হবলৈ দিওঁ দিয়া।\nসি বাৰু তাইক শিয়ালে নিয়া বুলি মিছা কথা ক’লেই যেনিবা, তাইৰ কান্দোন জানো সিহঁতে ৰখাব পাৰিব? যোৱা ছমাহমান আগতে তাৰ লগৰ ক’লা ছাগলীটোক বেচোতে কমখন কৰা নাছিল নে তাই। সেইবাৰ তাই দুদিন ধৰি পানী এটুপিও মুখত দিয়া নাছিল। বায়েক বিনীতাৰ এই মাহতহে পেটৰ বিষতো উঠিবলৈ পালে নে! এফালে তাইক চহৰৰ মাজৰ ইংৰাজী স্কুলখনত নামভৰ্তি কৰাই দিব লাগে আৰু আনফালে বিনীতাৰ পেটৰ বিষৰ চিকিৎসা। এটা মাহত দুটাকৈ ডাঙৰ বিপদ আহিলে সি খৰছ কৰে ক’ৰপৰা। দৰমহাৰ টকা কেইটাৰে টানি-আজুৰি মাহটো চলেহে কিবা কৈ। আগতে হোৱাহেঁতেন কথাই নাছিল। চাহাবৰ লগত ঘুৰি ফুৰিলেই হ’ল। এজন চাহাবে যদি কয়- কচাৰী মোৰ গাড়ীৰ ৱায়েৰলেচ চেটতো ভাল কৰি দিবি। সেইতো ঠিক নৌহওঁতেই আন এজনে ক’ব বাংলোৰ চেটতো খেৰখেৰাই আছে, অলপ আপুনি আহিব পাৰিব নেকি? আৰু তাৰ বিনিময়ত চাহাববোৰেও মৰমতে কচাৰীক দুই-এটকা দি সহায় কৰিছিল। আগৰ কথা বেলেগ আছিল, এতিয়া এখন সম্পূৰ্ণ বিপৰীত ছবি প্ৰতিফলিত হৈছে তাৰ জীৱনত।\nএইবাৰ যশোদাই তাৰ পিনে পিঠি দি শুই থকাৰ পৰা ঘুৰি লৈ তাইৰ কাম কৰি কৰি খহতা হৈ যোৱা সোঁহাত খন যিমান পাৰে সিমান আলস ভাবে আলফুলকৈ তাৰ চুটিকৈ কটা চুলিখিনিৰ মাজেৰে বুলাই বুলাই এটি অবুজ শিশুক বুজোৱাৰ দৰে বুজাবলৈ ধৰিলে-\n-হেৰা তাইৰ ভালৰ কাৰণেহে আমি তাক বেচিব ওলাইছো। একো নহয় দিয়া, দুদিনমান পিছত তাইতো তাৰ কথা পাহৰি যাবই, কিন্তু তাৰ বিনিময়ত তাই যে এখন ভাল স্কুলৰ মুখ দেখা পাব। সেইতো জানো ডাঙৰ কথা নহয়?\nৰেলৰ আলিৰ টুকুৰা এটাত টং টং কৈ কোৱাই ষ্টেচনত নিশা ডেৰ বজাত আহি সোমাবলগীয়া নামনিমুৱা মেইল গাড়ীখনৰ আগজাননী দিলে নিশাৰ কৰ্মৰত কোনোবা ৰেল-কৰ্মচাৰীয়ে। ঠিক তাৰ লগে লগে ঘেৰ্ ঘেৰ্ শব্দ কৰি থানাৰ জীপ গাড়ী খনো সচৰাচৰ পেট্ৰোলিঙত যোৱাৰ দৰে আজিও গৈছে তাৰ ভাড়ালৈ লোৱা ঘৰটোৰ সন্মুখৰ পথটোৰে। বোধহয় জীপ গাড়ীখন অইন দিনাৰ নিচিনা আজিও ষ্টেচনৰ ফালেই গৈছে। আজিকালি সি প্ৰায়েই গম পায় জীপ গাড়ীখন ৰাস্তাটোৰ কেঁকুৰিটো পোৱাৰ লগে লগে কেনেদৰে ৰাস্তাৰ কুকুৰ কেইটাই ভুকিবলৈ ধৰে আৰু পাৰ হৈ যোৱাৰ পিছত আকৌ কেনেদৰে ঠাইডোখৰ নিৰ্জন পৰি যায়। ৰেলখনৰ দীঘল উকিটোৰ শব্দ আহি কাণত পৰাত সি উৰি থকা কম্বলখনেৰে মূৰটো ঢাকি লৈ যশোদাৰ মৰমসনা হাতখন আঁতৰাই দিলে। ৰেলখনে হয়তো ষ্টেচন এৰাৰ সংকেত দিছে। ৰাতিৰ শয্যাশায়ীৰ মৰমসনা কোমল স্পৰ্শইয়ো আজি যেন তাৰ দেহত কোনোধৰণৰ ভাবৰ উদগীৰণ ঘটাব পৰা নাই। বহুদিন বহু ৰাতি তাৰ হয়তো ভালদৰে মনত নাই, যশোদাৰ কমনীয় স্পৰ্শইও তাক প্ৰতিভাত কৰিব পৰা নাই। শয্যাশায়ীৰ সংগসুখৰ পৰা পৃথিবীৰ গোলকীয় পৰিবৰ্তনে তাক যেন বহু দূৰলৈ ঠেলি লৈ গৈছে। সি হয়তো বিশ্বায়নে আনি দিয়া প্ৰগতিৰ মৈদানত শুকান বালিতো হৈ বতাহৰ সোঁতত উটি যাব নোৱাৰিলে। সি পানীত তিতি থকা বালিতো হৈ তাৰ আদি প্ৰান্ততে ৰৈ গ’ল নেকি? বহুতো প্ৰশ্ন। কিন্তু উত্তৰ বিহীন। চেলুলাৰ ফোনৰ আকাশলংঘী টাৱাৰবোৰ আৰু তাৰ পৰা নিৰ্গত হোৱা ইলেকট্ৰো-মেগনেটিক ৰেডিয়েচন। মকৰা-জালৰ দৰে ৰেডিয়েচন পেটাৰ্ণত হোৱা ইন্টাৰফেয়াৰেঞ্চ। চেলুলাৰ ফোনৰ টাৱাৰবোৰক আজি কচাৰীহঁতৰ টাৱাৰবোৰে ঢুকি নাপায়। প্ৰথম জেনেৰেচন। দ্বিতীয় জেনেৰেচন। তৃতীয় জেনেৰেচন। আৰু এতিয়া চতুৰ্থ। লাইন অব চাইট কমিউনিকেচন, শূণ্য জেনেৰেচন। সিহঁত থাকি গ’ল শূণ্য জেনেৰেচনত। চেলুলাৰ ফোনৰ আকাশলংঘী টাৱাৰৰ ৰেডিয়েচন পেটাৰ্ণৰ লগত সিহঁত আজি বিলীন হ’ব নোৱাৰিলে। যেন মকৰা জালসদৃশ ইন্টাৰফেয়াৰেঞ্চ সিহঁতৰ জীৱনলৈ নামি আহিল।\nকচাৰীয়ে এইবাৰ কম্বলখন গাৰ পৰা গুচাই দিলে। উৎকট গৰম গৰম ভাব এটাই তাৰ সমষ্ট শৰীৰ তিয়াই পেলালে। নিগনিটো আকৌ আহিছে তাঁৰডালেৰে। এইবাৰ সি বহি লৈ বিচনাৰ কাষতে থকা জাৰতোৰ পৰা পানী দুধোক খালে। যোৱা পৰহি সি হিতেনক লগ পাইছিল। হিতেন এতিয়া ডাঙৰ অইল কোম্পেনী এটাৰ executive officer। গাঁৱৰ স্কুলত একেলগে পঢ়িছিল, আনকি কলেজতো একেলগে পঢ়িছিল। হায়াৰ ছেকেণ্ডাৰী পৰীক্ষাৰ ফলাফল ঘোষণা কৰাৰ দুমাহ পিছতে সি ৱায়াৰলেচ টেকনিচিয়ান হিছাপে আৰক্ষীৰ ৰেডিঅ’ বিভাগত জইন কৰিছিল। সি যশোদাৰ ফালে চালে, তাইৰ নাকৰ পৰা এটি মৃদু ঘোৰ-ঘোৰণি শব্দ বাহিৰ হৈছে। তাইৰ হয়তো টোপনি আহিবলৈ ধৰিছে। কেইদিন মানৰ পৰা লক্ষ্য কৰিছে যশোদা আগতকৈ বহুত খীনাইছে। ডাক্তৰক দেখুৱাওঁতে ধৰা পৰিল যশোদাৰ থাইৰয়েদ হেনো বহুত বাঢ়িছে। মেৰাপানীৰ যুঁজত তাৰ কাণৰ পৰা দুই ইঞ্চি মান আঁতৰেৰে যোৱা গুলীটো এইবাৰ যেন তাৰ বুকুত হে লাগিল। নিশাটো ইমান দীঘল কিয়? সদায় দিন ভাঙি নিশা কেলেই আহে।\nমেৰাপানীৰ এনকাউণ্টাৰৰ সময়ত চেলুলাৰ ফোন থকাহেঁতেন কচাৰীয়ে আই.পি.এম. পালে হয় নে? এটি প্ৰশ্ন, কিন্তু উত্তৰ?\n-মাইক পাপা ফ্ৰম ভিক্টোৰ চাৰ্লী…\n-ভিক্টোৰ চাৰ্লী ফ্ৰম মাইক পাপা…\n-মাইক পাপা ফ্ৰম ভিক্টোৰ চাৰ্লী, one crash information নদীৰ সিতো পাৰৰ পাহাৰৰ পৰা ব্ৰাচ ফায়াৰ হৈ আছে, সিহঁত আমাৰ ফালে আগুৱাই আহি আছে। ইমিদিয়েট ফোৰ্চ পঠাব লাগে…।\nফায়াৰিং আৰম্ভ হোৱাৰ লগে লগে অপাৰেটৰ তালুকদাৰৰ লগত ধৰা-ধৰি কৰি চেটতো লৈ ওচৰতে খান্দি থোৱা ডাঙৰ গাতটোত জাপ দিছিল। শত্ৰুৰ প্ৰথম লক্ষ্য কচাৰীহঁতৰ ৱায়েৰলেচ চেটতো। প্ৰায় ওঠৰ ঘণ্টামান সময় সিহঁতে মৃত্যুক ওচৰৰ পৰা দেখি আছিল। চাৰিওফালে ধোৱাময়, ঘৰবোৰ দপ দপ কৈ জ্বলি উঠিছে।\n-চেৰা ৱান ফ্ৰম ভিক্তৰ চাৰ্লি।\nচেৰা ৱান ফ্ৰম ভিক্তৰ চাৰ্লি।\nচেৰা টু ফ্ৰম ভিক্তৰ চাৰ্লি।\nনাই কাৰো মাত বোল নাই। ডি-ছেক্তৰ, এ-ছেক্তৰ কোনেও প্ৰত্যুত্তৰ দিয়া নাই। দীঘলপানী, চেছোপানী বি.অ.পিৰ. পৰাও কাভাৰিং ফায়াৰ পোৱা নাই।\nতাৰ ট্ৰেইনিং শেষ নহওঁতেই হিতেন মেকানিকেল ইঞ্জীনিয়াৰ হৈ ওলাই আহি কোম্পেনীত যোগদান কৰিছিল। সিদিনাখন, (১৯৮৫ চনৰ ৪ জুন তাৰিখে) চেলুলাৰ ফোন নোহোৱা পৃথিবীত তালুকদাৰ আৰু কচাৰীয়ে মিলি বহুতৰে প্ৰাণ বচাইছিল। লাইন অফ চাইট কোমিউনিকেচন সিদিনা ফেইলৰ হোৱা নাছিল। চেলুলাৰ ফোনৰ ওখ ওখ টাৱাৰ বোৰে সেই সময়ত সিহঁতৰ ৱায়েৰলেচ টাৱাৰবোৰক গ্ৰহণ লগাব পৰা নাছিল।\n-ভিক্টৰ চাৰ্লী ফ্ৰম চেৰা টু…, ANY INFORMATION FOR US…\n-চেৰা টু ফ্ৰম ভিক্টৰ চাৰ্লী…, ইয়াত কেজুৱেলিটি বহুত বাঢ়িছে…। হেড কোৱাৰ্টাৰত কওঁক ইমিডিয়েট ফোৰ্চ পঠাব লাগে।\nমেৰাপানীত তাৰ প্ৰথম পোষ্টিং। ট্ৰেইনিং শেষ হোৱাৰ পিছত ঘৰলৈ যাবলৈ নাপালেই। প্ৰথম প্ৰেমৰ অনুভূতি, যশোদা তাৰ বাবে ৰৈ আছিল। এইজনী সেই তাইয়েই আছিল নে? বয়সনো কিমান হৈছে তথাপি দেহত বয়সৰ চাপ বহিছে। মানুহজনীয়ে ইমান চিন্তা কেলেইনো কৰে? যি হ’ব লগা আছে হ’ব!\nপথৰ কুকুৰকেইটাই ভুকিবলৈ আকৌ আৰম্ভ কৰিছে। জীপ গাড়ীখন ষ্টেচনৰ পৰা থানালৈ বুলি উভতি আহিছে। জীপ গাড়ীখনৰ ঘেৰ্ ঘেৰ্ শব্দটো লাহে লাহে ডাঙৰ হৈ আহিছে। আজি কুকুৰ কেইটাৰ ভুক-ভুকনি বহুত বেছি হৈছে। বোধহয় কিবা মৰা মাংস পাইছে। অলপ পাছত সিহঁতৰ মাজতেই খোৱা-কামোৰা লাগিব মৰা মাংসৰ টুকুৰাটোক লৈ। জীপ গাড়ীখনে কেঁকুৰিটোৰ ওচৰত ডাঙৰ কৈ হৰ্ণটো বজাই দিছে। যাদৱ হাবিলদাৰে যেন কচাৰীৰ কাণৰ কাষত চিঞৰী চিঞৰী কৈ গৈছে—\n-আপনি আৰ.এম. চব এতিয়া কোনো কামৰ মানুচ নহয়। চাহাববিলাকে ম’বাইলত নাম্বাৰ টিপে আমি হাজিৰ হৈ যাওঁ। চাহাব বিলাকে নাম্বাৰ টিপে, চবে চব খবৰ পাই যায়। আপনি্ চব আছে পঢ়া-শুনা কৰা চিপাহী আৰু আমি চব দান্দা লোৱা। লেকিন আভি মই ভাবো দান্দা লৈ কিনেই মই থিক কৰিলো। দান্দা আভী হামাৰে লিয়ে…।\nবান্দৰ বিড়িটোৰ আন্তিমটো টানৰ ধোঁৱাকণ উৰি গৈ এইবাৰ যেন কচাৰীৰ মুখত হে খুন্দা মাৰিলে। চেলুলাৰ ফোনৰ ওখ ওখ টাৱাৰবোৰে সিহঁতৰ ৱায়েৰলেচ টাৱাৰ বোৰলৈ চাই যেন তাচ্ছিল্যৰ হাঁহিহে মাৰিছে। দূৰৈত বন-কুকুৰাই ডাক দি আকৌ এটা নতুন প্ৰভাতক ৰিঙিয়াই মাতিবলৈ ধৰিছে। পুৱাৰ প্ৰথম পোহৰ হেলাৰঙেৰে মুধচৰ ফুটা টিংছতাৰে কচাৰীৰ ভাড়ালৈ লোৱা ঘৰটোৰ ভিতৰত সোমাই পৰিছে। যেন অ’পটিকেল ফাইবাৰৰ মাজেৰে হোৱা ফোটন কণাৰ যাত্ৰা-পথহে। বৰষা আৰু বিনীতাৰ কোনো সাৰি-শব্দ নাই। কচাৰীয়ে যশোদাই বাকি দিয়া ৰঙা চাহ কাপ খাই পখৰা পঠা ছাগলীটোক কঠালৰ পাত কেইটা খুৱাই ল’লে। ৰাতিপুৱা ছয় বজাৰ লগে লগে জব্বৰ কচাইৰ দোকান খুলিব।\n(গল্পটোত ব্যৱহাৰ হোৱা পুলিচ ৰেডিঅ’ৰ কিছুমান শব্দৰ অৰ্থ:-\n(১) Kilo47 – ফোনেটিক এলফাবেট ব্যবহাৰ কৰি দিয়া সাংকেতিক নাম।\n(২) Rojer, Wilko etc. – সাংকেতিক শব্দ।\n(৩) Rojer Mike – ৰেডিও মেকানীকচ্।\n(৪) Alpha, Bravo, Charlie – ফোনেটিক এলফাবেট।\n(৫) RT – Radio Telephonic.\n(৬) Mike Papa, Victor Charlie, Sierra1, Sierra2 – ফোনেটিক এলফাবেট ব্যৱহাৰ কৰি দিয়া ৱায়েৰলেচ ষ্টেচনৰ সাংকেতিক নাম।)\n← সাম্প্ৰতিক প্ৰেক্ষাপটত অসম সাহিত্য সভা (জিতেন বেজবৰুৱা)\nকলম (প্ৰতিম প্ৰতাপ বৰুৱা) →


কিদৰে খাব নহৰু আৰু মৌ মিশ্ৰন? ইয়াৰ অভূতপূৰ্ব উপকাৰিতা বিষয়ে জানো আঁহক- How to eat Honey and Garlic in Assamese - fitassam\nকিদৰে খাব নহৰু আৰু মৌ মিশ্ৰন? ইয়াৰ অভূতপূৰ্ব উপকাৰিতা বিষয়ে জানো আঁহক- How to eat Honey and Garlic in Assamese\n09/06/2020 Mitali Saikia0Comments\nআপুনি প্ৰায়ে অসুস্থ হৈ থাকেনি? যদি হয় তেন্তে সম্ভৱত এই লক্ষণে বুজাই যে আপুনাৰ ইমিউনিটি সিস্টেম বা প্ৰতিৰক্ষা প্ৰণালী আগৰ দৰে শক্তিশালী হৈ থকা নাই। এজন ব্যক্তিৰ সুস্থ হোৱাৰ বাবে, তেওঁৰ প্ৰতিৰোধ ব্যৱস্থা শক্তিশালী ৰখা প্ৰয়োজন যাতে তেওঁ বিভিন্ন ৰোগৰ লগত যুঁজ কৰিব পাৰে বা প্ৰতিৰোধ কৰিব পাৰে৷ যি ব্যক্তিৰ ৰোগ প্ৰতিৰোধ ক্ষমতা দুৰ্বল, তেওঁৰ একাধিক ৰোগ হোৱাৰ সম্ভাৱনা থাকে। গতিকে সুস্বাস্থ্যৰ বাবে স্বাস্থ্যকৰ ডায়েট খোৱা দৰকাৰ। এইক্ষেত্ৰত নহৰু লগত মৌ খোৱাতো খুবেই উপকাৰী৷ এই দুটি উপাদানেৰ সংমিশ্ৰণ আপুনাৰ প্ৰতিৰোধ ক্ষমতা অনেকভাৱে শক্তিশালী কৰে আৰু ৰোগৰ বিৰুদ্ধে যুঁজ কৰাৰ বাবে আপুনাৰ দেহৰ ক্ষমতাক উন্নত কৰি তুলে।\nনহৰু আৰু মৌ বহু শতাব্দী ধৰি ব্যৱহৃত হৈ আহিছে। ইয়াৰ সেৱনে অনেক ধৰণৰ ৰোগ নিৰাময় কৰাত সহায়তা কৰে। নহৰুৰ লগত মৌ খালে ইয়াৰ বৈশিষ্ট্য বহুগুণ বৃদ্ধি পায়। ইয়াৰ ব্যৱহাৰ কৰি, আপুনি আপুনাৰ প্ৰতিৰোধ ক্ষমতাও শক্তিশালী কৰিব পাৰে। এই মিশ্ৰণটি এন্টিবায়োটিক হিচাবে ব্যৱহাৰ কৰিব পাৰে।\nআঁহক জানো এই মিশ্ৰনৰ উপকাৰিতা বিষয়ে…\nনহৰু আৰু মৌ ৰ উপকাৰিতা-Garlic and Honey Benefits-Naharu aru Mou ar Upakarita\n1. মৌ আৰু নহৰুৰ উপকাৰিতা কলেষ্টৰেলৰ বাবে- Garlic and Honey benefits for Cholesterol in Assamese\nযেতিয়া আপুনি কলেস্টেৰলৰ বাবে নহৰু গ্ৰহণ কৰে তেতিয়া নহৰুয়ে পেটত প্ৰাকৃতিক ৰস বা তৰলৰ উৎপাদন বৃদ্ধি কৰি তোলে। আয়ৰনৰ শোষণৰ বাবে নহৰু সেৱন কৰাতো প্ৰয়োজনীয়। নহৰু লগত মৌ সেৱন কৰি আপুনি আপুনাৰ ৰক্ত প্ৰবাহ বঢ়ায় তুলিব পাৰে কাৰণ মৌ আৰু নহৰু ভিটামিন আৰু খনিজ সমৃদ্ধ। ইয়াৰ উপৰি, এই মিশ্ৰনে কলেস্টেৰল আৰু ট্ৰাইগ্লিসাৰাইডেৰ মাত্ৰা হ্ৰাস কৰে। আৰু লগতে আপুনাৰ ৰক্তক গাঢ় হোৱাত বাধা দিয় যি ৰক্তক স্বাভাৱিকভাবে প্ৰবাহিত কৰে। এই মিশ্ৰনি হাৰ্টৰ সমস্যাসমূহ ৰোধ কৰাত সহায়তা কৰিব পাৰে।\n2. শক্তিৰ বাবে নহৰু আৰু মৌ- Garlic and Honey benefits for Energy\nগোটেই দিন কাম কৰাৰ অন্তত ক্লান্তি অনুভৱ কৰা স্বাভাবিক৷ এনেক্ষেত্ৰত, আমাৰ অনেকে শক্তি বজায় ৰখাৰ ক্ষেত্ৰত বিভিন্ন ধৰণৰ এনাৰ্জি ড্ৰিংক গ্ৰহণ কৰে। তেন্তে কিছু সময়েৰ পিছত এই পানীয়সমূহে ক্ষতি কৰা আৰম্ভ কৰে কাৰণ এই পানীয়সমূহ চেনি আৰু কেফেইন সমৃদ্ধ হয়৷ কিন্ত্ত মৌ শক্তি পূৰ্ণ আৰু কোনো ক্ষতি নকৰাকৈ উপকাৰ দিয়ে। গতিকে আপুনাৰ দিনটো নহৰু আৰু মৌ দ্বাৰা আৰম্ভ কৰা খুব ভাল উপায়।\n3. ওজন কমোৱাত নহৰু আৰু মৌৰ উপকাৰিতা- Garlic and Honey for Weight loss\nওজন হ্ৰাস কৰাত নহৰু আৰু মৌ ব্যৱহাৰ কৰা এনে এটি পদ্ধতি যি গোটেই বিশ্বত জনপ্ৰিয়তা লাভ কৰিছে। আপুনি যেতিয়া প্ৰতিদিনে ৰাতিপুৱা কেঁচা নহৰু আৰু মৌ খাব লব, আপুনাৰ শৰীৰৰ ফ্যাট লক্ষ্যনীয়ভাবে হ্ৰাস পায়।\n4. নহৰু আৰু মৌৰ উপকাৰিতা ত্বকৰ বাবে- Garlic and Honey for skin\nআপুনি যেতিয়া প্ৰতিদিনৰ আৰম্ভণি মৌ আৰু নহৰু সেৱনৰদ্বাৰা কৰিব, আপুনি শুষ্ক ত্বক বিদায় জনাব পাৰে। প্ৰতিদিন এই মিশ্ৰণটি খালে আপুনাৰ ত্বক খুব উজ্জ্বল হৈ উঠিব আৰু ত্বকৰ লগত সম্পৰ্কিত বিভিন্ন ধৰণৰ সমস্যা দূৰ হয়।\n5. চৰ্দি জ্বৰ প্ৰতিৰোধ কৰে মৌ আৰু নহৰুৰ ব্যৱহাৰে – Garlic and Honey for Cold\nমৌ আৰু নহৰুত উপস্থিত থকা এন্টি-ব্যাকটেৰিয়াল গুণসমূহে ঠাণ্ডা আৰু এলাৰ্জিৰ চিকিৎসাত সহায়তা কৰে। সেইবাবে আপুনি যদি ঠাণ্ডা, চৰ্দি, জ্বৰ আদি সমস্যাৰপৰা অশান্তিত আছে তেন্তে আপুনি এই মিশ্ৰণটি গ্ৰহণ আৰম্ভ কৰিব পাৰে৷\n6. মৌ নহৰুেৰ বৈশিষ্ট্যসমূহে শক্তিশালী প্ৰতিৰোধ ক্ষমতা তৈয়াৰ কৰে-Garlic and Honey for Strong Immunity\nনহৰু আৰু মৌৰ মিশ্ৰণে প্ৰতিৰোধ ক্ষমতা বৃদ্ধিত সহায়তা কৰে। ক্যান্সাৰৰ দৰে ৰোগৰপৰা বাচিবৰ বাবে আপুনাৰ প্ৰতিৰোধ ব্যৱস্থা সুস্থ ৰখা জৰুৰী। এই কাৰণেই নিজকে ৰক্ষাৰ বাবে যি কৰা সম্ভৱ সেয়া গুৰুত্বপূৰ্ণ। সেইবাবে, আপুনাৰ প্ৰতিৰোধ ক্ষমতা শক্তিশালী ৰখাত নহৰু আৰু মৌ খোৱা অত্যন্ত গুৰুত্বপূৰ্ণ।\nকিদৰে খাব নহৰু আৰু মৌ মিশ্ৰন?\nনহৰুৰ ১৫ টি কলি\n১ কাপ মৌ (৩৩৫ গ্ৰাম)\nপ্ৰস্তুত কৰাৰ পদ্ধতি:\nনহৰু ভাল দৰে পিচি লব নতুবা ইচ্ছা কৰিলে নহৰু ফুটা হিচাবে গোটাকেও ৰাখিব পাৰে৷\nচিচাৰ পাত্ৰত মৌ দিয়ক।\nতাতে নহৰুখিনি দিয়ক ৷\nপাত্ৰটো বন্ধ কৰক আৰু এটি অন্ধকাৰ স্হানত এক সপ্তাহৰ বাবে ৰাখি থওক।\n৫ দিনৰ পিছত\nএক সপ্তাহ পিছত, আপুনি এক চামুচ নহৰু(পিচা) এক ফুটা নহৰু (গোটাকে) আৰু মৌ লগত ৰাতিপুৱা খালী পেটত সেৱন কৰক৷\nসতৰ্কতাঃ যদি কোনো ব্যক্তিৰ নিম্নৰক্তচাপ আছে এই মিশ্ৰন ক্ষতিকৰ হব পাৰে৷ পেটৰ গুৰুতৰ সমস্যা থাকিলে নাখাব ৷ লিভাৰৰ সমস্যা থাকিলে নাখাব ৷ কোনো ব্যক্তিয়ে যদি বিশেষ বেমাৰৰ বাবে ঔষধ গ্ৰহন কৰি আছে তেন্তে এবাৰ আপোনাৰ ডাক্তৰৰ পৰামৰ্শ লব৷\n← কিডনী স্টন বা পাথৰত কিছু ঘৰুৱা প্ৰতিকাৰ/ Kidney Stone Home Remedies in Assamese\nপ্ৰাকৃতিকভাৱে ইউৰিক এচিড নিৰাময় কৰক-Natural Ways to Reduce Uric Acid in the Body →\nমেথি পানীৰ উপকাৰিতা, কেতিয়া খাব আৰু কেনেকৈ খাব( Fenugreek water benefits in Assamese)\n17/06/2020 13/02/2021 Mitali Saikia 0\n03/01/2021 11/04/2021 Mitali Saikia 0


Axomiya Article : এজন প্ৰবাসী অসমীয়াৰ মনৰ কথা writter Dr.Bhupen Saikia – Axom Khubakh\nএজন প্ৰবাসী অসমীয়াৰ মনৰ কথা\nকিছু আক্ষেপৰে মনৰ কথা কেইটিমান বেকত কৰিব লৈছোঁ ৷ কোনেও গাত পাতি নলয় যেন আৰু মোৰ কথাখিনিক আত্মশ্লাঘা বুলি গণ্য নকৰে যেন ৷ 'যি কম সঁচা কম' নীতি সৰোগত কৰি স্মৃতিৰ পাত লুটিয়াই বিশ্লেষণ কৰি যাব খুজিছোঁ ৷ অসমত চৰকাৰী চাকৰি কৰি থকা সময়ত এবাৰ অসম চৰকাৰে বিদেশত বিভিন্ন বিশেষ চিকিৎসা পাঠ্যক্ৰম পঢ়িবৰ বাবে জলপানিৰ ঘোষণা কৰিছিল আৰু ডাক্তৰ নিৰ্বাচন কৰি ইংলণ্ডকে আদি কৰি উন্নত দেশলৈ অধ্যয়নৰ বাবে পঠাইছিল ৷ সেইসকলৰ ওপৰত শৰ্ত আৰোপ কৰা হৈছিল শিক্ষা সমাপন কৰি অসমলৈ ঘূৰি আহি সেৱা আগবঢ়াব ৷ নিৰ্বাচনৰ যোগ্যতা ঘাইকৈ ৰাজনেতা আৰু উচ্চপদস্থ বিষয়া সকলৰ ভিতৰুৱা চা-চিনাকীৰ ভিত্তিত হোৱা বুলি অভিযোগ উঠিছিল ৷ সেইসকলৰ কিমানজনে শিক্ষা সাং কৰি অসমলৈ ঘূৰি আহিল সেয়া ৰাইজে নাজানিলে ৷ কিন্তু ইংলণ্ডত নিজকে বিশেষজ্ঞ হিচাবে নিজকে প্ৰতিষ্ঠিত কৰি স্থায়ীভাবে সেই দেশত ৰৈ যোৱা মোৰ সমসাময়িক দুই এক চিকিৎসকৰ কথা মই নজনা নহয় ৷ পঢ়াশুনাত বেয়া ছাত্ৰ নাছিলোঁ বাবে ময়ো মনত দুটি গোপন অভিলাষ পুঁহি ৰাখিছিলোঁ ৷ প্ৰথম এটি বিদেশৰ স্নাতকোত্তৰ ডিগ্ৰী আহৰণ কৰা, দ্বিতীয়তে প্ৰবাসত চাকৰি কৰাৰ অভিজ্ঞতা আহৰণ কৰা ৷ ১৬টা বছৰ চৰকাৰী চিকিৎসা বিষয়া হিচাবে কাৰ্য্যকাল সম্পূৰ্ণ কৰাৰ পিছত সেই দুই লক্ষ্যৰে চাকৰিৰ দায়িত্ব সামৰি নিজ পথত অগ্ৰসৰ হ'লোঁ |\nএটা সময়ত বিশ্বৰ বিভিন্ন দেশৰ ৩০জনীয়া চিকিৎসকৰ মাজত ময়ো এজনহৈ ডাবলিনৰ ‘ৰয়েল কলেজ অৱ চাৰ্জনচ ইন আয়াৰলেণ্ড’ত ট্ৰপিকেল মেডিচিন বিষয়ত অধ্যয়ন কৰাৰ বাবে নিৰ্বাচিত হ’লোঁ ৷ নিশ্চিতভাবে সেই শিক্ষাই মোৰ জ্ঞানৰ পৰিসৰ বৃদ্ধি কৰিলে আৰু মোৰ আত্মবিশ্বাসো বাঢ়িল ৷\nপ্ৰবাসত মই এতিয়ালৈ সেৱা আগবঢ়োৱা দেশ কেইখন হ’ল – লিবিয়া, মালদ্বীপ, নেপাল, সংযুক্ত আৰব আমীৰাট (UAE) আৰু শেহতীয়াকৈ কাটাৰ ৷ প্ৰত্যেকখন দেশতেই ন ন অভিজ্ঞতাৰ পৰা ৰোগ আৰু জীৱন সম্বন্ধে নানা কথা শিকিলোঁ ৷ এইখিনিতে দুটা কথা উল্লেখ কৰা ভাল হব বুলি ভাবোঁ ৷ প্ৰথম হ’ল প্ৰত্যকখন দেশতেই লগ পালোঁ এচাম প্ৰতিভাবান,অধ্যৱসায়ী চিকিৎসকক যাৰ মহত্বাকাংক্ষা হ’ল নিজা শ্ৰমৰ বিনিময়ত এধাপ এধাপকৈ আগুৱাই যোৱা ৷ দ্বিতীয় কথাটো হ’ল মোক অস্বস্তিত পেলোৱা এক প্ৰশ্ন – অসমীয়া লোকসকলে বিদেশত চাকৰি কৰিবলৈ কিয় ওলাই নাহে ? পাঠকে ভাবি চাবচোন আমাৰ অসমীয়া মানুহ ইংলেণ্ড, আমেৰিকা, অষ্ট্ৰেলিয়াৰ বাহিৰে বিশ্বৰ আন কোন কোন দেশত কিছু জাতিগত পৰিচয় দেখুৱাৰ পৰাকৈ আছে ? অথচ কেৰালাৰ দৰে সৰু প্ৰদেশৰ প্ৰতি ঘৰৰ এজন নহয় এজন সৰু বৰ বিভিন্ন কামত নিয়োজিতহৈ বিশ্বৰ প্ৰায় প্ৰতিখন দেশতেই আছে ৷\nঅসমত কৰ্মৰত থাকোতে বৃতিগতভাবে মই বহুতো ব্যস্ত আছিলোঁ ৷ ৰাইজৰ বহুতো সমাদৰো লভিলোঁ ৷ চৰকাৰী চাকৰিলৈ পিঠি নিদিয়াকৈ নিজাকৈ তাকৰীয়া ৰোগী ৰাখি চিকিৎসা কৰিব পৰা ক্লিনিকো (“ৰামচৰণ ফাউণ্ডেচন”) স্থাপন কৰিলোঁ ৷ প্ৰতি বছৰে গুৱাহাটীৰ আশে পাশে ৫৷৬বাৰ বিনামূলীয়া চিকিৎসা শিবিৰ পাতি গৈছিলোঁ ৷ চিকিৎসালয়ৰ কৰ্মীসকলেৰে বিহু হুচৰি দল পাতি কামৰূপৰ বিভিন্ন বিহুতলীত ভাগলৈ ৰাইজৰ আশীষ ধন্য হৈছিল ৷ অনেক সুখদ ব্যতিক্ৰমী অভিজ্ঞতাৰ মাজত কেইটিমান অকল্পনীয় দুখদ অভিজ্ঞতাৰো সন্মুখীন হ’লোঁ ৷ ডকাইতি আৰু একাধিকবাৰ ধন দাবিৰ সন্মুখীন হ’লোঁ ৷ নিজৰ জন্মভূমিতেই পৰম অনিচ্ছা সত্বেও চৰকাৰী দেহৰক্ষীলৈ চলিব লগীয়া হৈছিল !\nপাঠকে ক্ষমা কৰিব আগকথা দীঘলীয়া হৈছে ৷ সততে অসমত প্ৰায়ে সমালোচনা হৈ আহিছে বিদেশত থকা প্ৰবাসী অসমীয়াসকলে অসমত কিয় অযথা প্ৰাধান্য পায় ? তেওঁলোকে স্বদেশৰ পৰা নিৰাপদ দূৰত্বত থাকি বিলাসী জীৱন কটাই আছে মাথোন ! উত্তৰত কম আজিৰ যুগত দিল্লী,বাংগালোৰ,চেন্নাই আদি ঠাইত কৰ্মৰত অসমীয়া সকলতকৈ বিদেশত কৰ্মৰত অসমীয়াসকলৰ অসম প্ৰেম কোনো গুণে কম নহয় ৷ নহলেনো আমেৰিকা গুৰু আসন প্ৰতিষ্ঠা হয়নে ? ডুবাইত,আমেৰিকাত,বিলাতত আৰু কাটাৰতো ভাৰতীয় দূতাবাসৰ সাংস্কৃতিক কেন্দ্ৰৰ অধীনত ‘অসম সমাজ’ স্থাপিত হয়নে ? এই সমাজসমূহে সময়ে সময়ে অসমৰ শিল্পীত আমন্ত্ৰিত কৰি সন্মান জনাই আহিছে ৷ বানপানীৰ দৰে অসমৰ প্ৰাকৃতিক দূৰ্য্যোগ, দৰিদ্ৰ মেধাবী ছাত্ৰক সাহায্য প্ৰদান কৰি আহিছে ৷ কাটাৰ অসম সমাজে https://assamsocietyqatar.wordpress.com/ আৰু https://www.facebook.com/assamsocietyqatar/ নামেৰে বিশ্ববাসীক অসমৰ সংস্কৃতিৰ সৈতে পৰিচয় কৰাই দিয়াৰ প্ৰয়াস কৰিছে ৷ আমাৰ কাটাৰ অসম সমাজে এতিয়ালৈ তিনিখনকৈ অসমীয়া আৰু ইংৰাজী দ্বিভাষিক ৰঙীন দ্বিভাষিক স্মৰণিকা প্ৰকাশ কৰি আহিছে ৷ ইউটিউবত বহুসংখ্যক নিজৰ সংস্কৃতিৰ পৰিচয় দাঙি ধৰা ভিডিঅ’ আপলোড কৰি আহিছে ৷\nবিশ্বৰ প্ৰবাসী অসমীয়াসকলে নিজ নিজ ক্ষেত্ৰত কৰ্মকুশলতা দেখুৱাৰ ওপৰিও কেইজনমানে বিজ্ঞানৰ ক্ষেত্ৰত গৱেষণা কৰি অসমৰ নাম উজ্বল কৰিছে ৷ অসমৰ বিভিন্ন সংবাদ পত্ৰত অনেক প্ৰবাসীয়ে নানান ধৰণৰ সাহিত্য চৰ্চা কৰি থাকে ৷ এই নি:কিনেও নিজস্ব প্ৰচেষ্টাৰ বিগত চাৰিটা বছৰত চাৰিখন\nপুথি প্ৰকাশ কৰিবলৈ সমৰ্থ হৈছোঁ ৷ সেই কেইখন হ’ল-কাটাৰৰ ডায়েৰী (ভ্ৰমণৰ জীৱন্ত দস্তাবেজ), মনৰ প্ৰতিবিম্ব (সচিত্ৰ ৰঙীন কবিতা পুথি), স্বাস্থ্য কথা (চিকিৎসাৰ বিষয়ৰ হাতপুথি) আৰু চিনাকি পাচলিৰ অচিনাকি গুণ (অসমীয়া বনৌষধিৰ পৰিচয় জনোৱা গ্ৰন্থ)৷\nআৰু এটা লাগতিয়াল কথা ৷ কেৰালাৰ মানুহৰ এটা স্বভাৱ হ’ল স্বজাতিৰ লোকক সুবিধা কৰি দিয়াৰ ৷ নিজে আত্মীয় স্বজনক ঘৰত আশ্ৰয় দি একাধিকবাৰ ইন্টাৰভিউৰ সুবিধা দি চাকৰি পোৱাত সহায় কৰি দিয়ে ৷ যিটো মই নিজা আগ্ৰহ থকা সত্বেও কৰিবলৈ সক্ষম হোৱা নাই ৷ যোগ্যতা থকা কেইবাজনেও আহিবলৈ আগ্ৰহ দেখুৱায়ো অহা-যোৱাৰ টিকটৰ খৰছতো অপব্য়য় হব বুলি ভাবি আহিবলৈ সাহ নকৰিলে ৷ আকৌ কাৰোবাক ঘৰুৱা পৰিবেশে সন্মতি নোযোগায় ৷ এবাৰ এজন কাৰিকৰি জ্ঞান থকা লোকক মোৰ সামান্য অনুৰোধতে উপযুক্ত পদত নিযুক্তি দিছিল ৷ তেতিয়া মই কাটাৰ অসম সমাজৰ সভাপতি আছিলোঁ ৷ কিন্তু ব্যক্তিগত অসুবিধাত তেওঁ তিনিমাহ চাকৰি কৰিয়ে ঘৰলৈ গুছি গ’ল ৷ অসমৰ আকৌ বহুতে ন্যুনতম যোগ্যতাখিনি আহৰণ নকৰাকৈ প্ৰবাসত ৰেডিমেড ভাল চাকৰি বিচাৰে ৷ এইটো সঁচা বৰ্তমান চাকৰিৰ বজাৰখন বৰ কঠিন ৷ কিন্তু তথাপিও যোগ্যজনৰ বাবে চাকৰিৰ অভাৱ নহয় ৷ উদাহৰণ যি কোনো কাৰিকৰি কামৰ বাবে অভিজ্ঞতাই যথেষ্ট নহয় ৷ ইলেকট্ৰিচয়ান, এচি টেকনিয়ান, গাড়ীৰ মেকানিক, চিকিউৰিটি অফিচাৰ, কাৰপেন্টাৰ, প্লাম্বাৰ আদি সকলো কামৰ বাবেই নিজৰ দেশৰ যি কোনো মান্যতাপ্ৰাপ্ত অনুষ্ঠানৰ পৰা ডিপ্লমা প্ৰমাণ পত্ৰ আহৰণ কৰিব লাগিব ৷ মেডিকেল চাকৰিৰ বাবে ভাৰততেই কেইবা ঠাইত হোৱা প্ৰমেট্ৰিক নামৰ পৰীক্ষাত উত্তীৰ্ণ হব লাগিব ৷ এনে যোগ্য অসমৰ প্ৰাৰ্থীক সহায় কৰিবলৈ আমি সৰ্বথা আগ্ৰহী ৷ কাটাৰত বিগত প্ৰায় ৮বছৰৰ অভিজ্ঞতাৰ পৰা এটা কথা মই ন দি কব পাৰোঁ যে ইয়াত সঘনাই হৈ থকা আন্ত:ৰাষ্ট্ৰীয় মেডিকেল চেমিনাৰসমূহৰ পৰা চিকিৎসা বিজ্ঞানৰ নতুন নতুন কথাবোৰৰ সৈতে অৱগতহৈ তাক মোৰ কৰ্মক্ষেত্ৰত প্ৰয়োগ কৰাৰ সুবিধা পাইছোঁ৷\nঅনেক আদৰ্শ প্ৰবাসী অসমীয়াৰ মাজৰ এজনৰ নাম মই এই লিখনিৰ যোগেদি সকলোকে অৱগত কৰিব খুজিছোঁ৷ তেখেত হ’ল যোৱা ১৮বছৰে একেৰাহে প্ৰকাশ কৰি অহা দ্বিভাষিক আলোচনী ‘লুইতৰ পৰা টেমচলৈ’ৰ সম্পাদক ডাক্তৰ কৰুণা সাগৰ দাস৷ সুদূৰ বিলাতত থাকিও অসমী মাতৃৰ নাম উজলাবলৈ আৰু শংকৰী সংস্কৃতিৰ প্ৰচাৰ কৰিবলৈ তেখেতে অহোপুৰুষাৰ্থ কৰি আহিছে৷ তেনে চিৰনমস্য ব্যক্তিত্ব্যই মোক সদায় অনুপ্ৰাণিত কৰে৷\nএতিয়া আহোঁ ফেচবুকৰ কথালৈ ৷ মোৰ ক্ষেত্ৰত ফেচবুকৰ যোগাত্মক প্ৰভাৱেই অধিক ৷ ফেচবুকৰ বিভিন্ন গোট আৰু ঘাইকৈ ‘অসমীয়াত কথা বতৰা’ নামক গোটে মোক ভাৱ প্ৰকাশৰ মঞ্চ দিলে আৰু পাঠক উদগণিয়ে বিভিন্ন বিষয়ৰ ওপৰত লিখি যাবলৈ মনোবল বঢ়ালে ৷ প্ৰবাসৰ পৰাই এবাৰ ‘সাহিত্য ডট কম’ আলোচনীৰো সম্পাদনা কৰাৰো দায়িত্ব সুকলমে পালন কৰিলোঁ ৷ প্ৰবাসত থাকিও মনতো সকলো সময়তো অসমতে থাকে বুলিলে অত্যুক্তি কৰা নহব ৷ পুৱাই দিনটো আৰম্ভ কৰোঁ ইন্টাৰনেটযোগে অসমৰ বাতৰি কাকত কেইখনত চকু ফুৰোৱাৰে ৷ তাৰ পিছত ডিউটি নথকা সময়ত ঘৰত থাকিল ভালে বেয়াই অসমীয়া চেনেলকেইটাই বাজি থাকে ৷ প্ৰবাসত থাকিও এটা কামৰ মাধ্যমেৰে প্ৰশান্তি লাভ কৰি আছোঁ – সেইটো হ’ল ৱাটচএপ, মেছেজ,ই-মেইল আৰু টেলিফোনযোগে সপ্তাহত অসমৰ ৮৷১০ জন লোকক বিগত কেইবাবছৰৰ পৰা বিনামূলীয়া চিকিৎসা পৰামৰ্শ আগবঢ়াই ৰাইজৰ আস্থাভাজন হবলৈ সক্ষম হৈছোঁ ৷ এই সংখ্যা ক্ৰমে বাঢ়ি আহিব ধৰিছে ৷\nশেষত আৰু এটা কথা, প্ৰবাসত কৰ্মৰত হলেও এয়া আমাৰ নিগাজী ঠিকনা নহয় ৷ চাকৰিৰ চুক্তিৰ ম্যাদ শেষ কৰি এটা সময়ত ঘৰৰ পক্ষী ঘৰলৈ ঘূৰিমেই – কাৰণ মই জীৱনে মৰণে অসমীয়া !!\n✍ড ° ভুপেন শইকীয়া


আৰক্ষী বিষয়াৰ স্বামীৰ গুণ্ডাগিৰি, পশু চিকিৎসকক পত্নীৰ ক্ষমতাৰ অপপ্ৰয়োগেৰে প্ৰহাৰ\nআৰক্ষী বিষয়াৰ স্বামীৰ গুণ্ডাগিৰি! ‘প্ৰতাপী পত্নী’ৰ ক্ষমতা প্ৰয়োগেৰে পশু চিকিৎসকক প্ৰহাৰ, দুৰ্ব্যৱহাৰ\nগুৱাহাটী , July 13, 2019 2:04 pm\nঅসম আৰক্ষীৰ এগৰাকী কৰ্তব্যৰত মহিলা আৰক্ষী বিষয়া গায়ত্ৰী সোণোৱালৰ স্বামী ববী সিঙৰ বিৰুদ্ধে গুণ্ডাগিৰিৰ অভিযোগ উত্থাপন কৰি আজি খানাপাৰা পশু চিকিৎসা মহাবিদ্যালয়ত প্ৰতিবাদ সাব্যস্ত কৰে কৰ্তব্যৰত কনিষ্ঠ চিকিৎসকসকলে।\nউল্লেখযোগ্য যে, যোৱা ৬ জুলাইৰ দিনা মুঠ ৭ টা কুকুৰ চৰকাৰী বাহনত লৈ সোণোৱালৰ স্বামীয়ে চিকিৎসা কৰাবলৈ আহিছিল চিকিৎসালয়খনত। সেই সময়ত তেওঁ নিৰ্দিষ্ট শাৰীত থিয় নহৈ পৰীক্ষা কেন্দ্ৰৰ সন্মুখলৈ গৈ তেওঁৰ কুকুৰ কেইটা আগত চিকিৎস্যা কৰাবলৈ নিৰ্দেশ দিয়ে।\nতেওঁক অলপ ধৈৰ্য ধৰিবলৈ কৰ্তব্যৰত কনিষ্ঠ চিকিৎসকে কোৱাত তেওঁ এই বুলি কয় “মই কোন চিনি পোৱা নাই, মই asp ৰ স্বামী হয়, তোমাৰ career খতম কৰি দিম’’।\nশুকুৰবাৰে দিছপুৰ থানাৰ সন্মুখতো এজন কণিষ্ঠ চিকিৎসকক তেওঁ অশ্ৰাৱ্য ভাষাৰে গালি দিয়াৰ লগতে প্রহাৰৰ অভিযোগ তোলে।\nএই সমগ্ৰ ঘটনাৰ বিৰুদ্ধে আজি পশু চিকিৎসা বিজ্ঞান মহাবিদ্যালয়ৰ সন্মুখত উত্তাল প্ৰতিবাদ সাব্যস্ত কৰে চিকিৎসালয়খনত কৰ্মৰত কনিষ্ঠ চিকিৎসকসকলে।\nউক্ত প্ৰতিবাদত অংশগ্ৰহণ কৰি কালিৰ ঘটনাৰ ভুক্তভোগী কনিষ্ঠ চিকিৎসক দেবব্ৰত কোঁৱৰে নৰ্থ ইষ্ট নাওৰ আগত কয় ‘তেওঁ কুকুৰ চিকিৎসা কৰাবলৈ অহাৰ সময়ত নিজকে ১০ এপিবিএনৰ আৰক্ষী বুলি পৰিচয় দিছিল। তেওঁ দৰৱ দিয়া স্থানত থিয় নহৈ পৰীক্ষা কেন্দ্ৰৰ সন্মুখত থিয় হৈ কুকুৰ কেইটা আগতীয়াকৈ চিকিৎসা কৰিবৰ বাবে হুলস্থুল লগাইছিল। তেতিয়া আমাৰ কনিষ্ঠ চিকিৎসকে তেওঁক অলপ ধৈৰ্য্য ধৰিবলৈ কোৱাত তেওঁৰ ঘৰৰ মানুহ এ এছ পি বুলি পৰিচয় দি আমাক চাই ল’ম বুলি ভাবুকি দিয়ে।‘\nআনহাতে, কালি দিচপুৰ থানাৰ সন্মুখত সোণোৱালৰ স্বামীয়ে কনিষ্ঠ চিকিৎসকগৰাকীক ভৰিৰে গুৰিওৱাৰো অভিযোগ উত্থাপন কৰি কোঁৱৰে কয় ‘মোক ভৰিৰে গুৰিয়াই দিছিল। চিকিৎসক হিচাপে আমাক ন্যায় লাগে। অসমীয়া ডাক্তৰ তেওঁৰ ভৰিৰ জোতাৰ ধূলিৰ নিচিনা বুলিও তেওঁ ধমক দিছিল।‘\nআন এগৰাকী প্ৰতিবাদী চিকিৎসকে কয় ‘অসমীয়া মেডিয়াই তেওঁৰ একো কৰিব নোৱাৰে। আমি তেওঁৰ বিৰুদ্ধে ক’লে মিডিয়াক ১ লাখ টকা দি কিনি ল’ব বুলিও আমাক ধমকি দিছিল।‘\nপ্ৰেচকিপশ্যনত ব্যৱহাৰ কৰিছে ১০ এ পি বি এনৰ নাম\nতাৎপৰ্য্যপূৰ্ণভাৱে, সোণোৱালৰ স্বামীয়ে চৰকাৰী বাহন আৰু তেওঁৰ পত্নীৰ নিৰাপত্তাৰক্ষী ব্যৱহাৰ কৰে বুলি এক বিশেষ সূত্ৰৰ পৰা জানিব পৰা গৈছে। এজন আৰক্ষী বিষয়া নোহোৱাকৈ তেওঁ কেনেকৈ এই সুবিধাসমূহ লাভ কৰি আহিছে সেয়া বিচৰ্য্য বিষয়। এই বিষয়ে আমি জানিব বিচাৰিছিলো ১০ এপিবিএনৰ কামাণ্ডেট গৌতম বৰুৱাৰ পৰা।\n‘ববী সিং নামৰ কোনোবা আৰক্ষী বিষয়া নাই। ববী সিং গায়ত্ৰী সোণোৱালৰ স্বামী, কিন্তু তেওঁৰ লগত কোনো চিকউৰিটী দিয়া হোৱা নাই। তেওঁৰ পত্নীৰ লগতহে দিয়া হৈছে চিকিউৰিটী। গায়ত্ৰী সোণোৱাল আমাৰ চেকেণ্ড ইন কামাণ্ডাৰ। এইদৰে কয় কামাণ্ডেট গৌতম বৰুৱাই।\nববী সিঙে ব্যক্তিগত কামৰ বাবে ব্যৱহাৰ কৰা আৰক্ষীৰ বাহন\nআনহাতে, নিজৰ ব্যক্তিগত কুকুৰৰ চিকিৎসা ১০ এপিবিএনৰ নামত পঞ্জীয়ন কৰোৱা বিষয়টোৱে বিশেষ তাৎপৰ্য্য বহন কৰিছে। কিয়নো গৌতম বৰুৱাই জানিবলৈ দিয়া মতে ১০ এপিবিএনৰ নিজস্ব কোনো চৰকাৰী কুকুৰ নাই।\n‘চৰকাৰী কুকুৰ আমাৰ ১০ এপিবিএনত নাই। চি আই ডি ত থাকে।‘ গৌতম বৰুৱাই এইদৰে কয়।\nএনেদৰে অসম আৰক্ষীৰ প্ৰভুত্ব দেখুৱাই চিকিৎসকক আক্ৰমণ কৰা ঘটনাৰ সঁচা অৰ্থত তদন্ত হ’ব নে? সেয়া বিচাৰ্য্য বিষয় হ’ব আগন্তুক সময়ত এই ক্ষেত্ৰত গৃহ বিভাগৰ দায়িত্ব পালন কৰি থকা মুখ্য মন্ত্ৰী সৰ্বানন্দ সোণোৱালৰ ভূমিকাও লক্ষণীয় হ’ব।


blurry-vision-can-lead-to-develop-diabetic-retinopathy-manju-b– News18 assam\nBlurry Vision : চকুৰে ধুৱলি-কুৱলি দেখিছে নেকি, একোৱেই স্পষ্টকৈ দেখা নাই? সাধাৰণ কথা নহয়, ডায়েবেটিছৰ কাৰণেও এনে হ'ব পাৰে...উপায় আছে\nযদি চকুৰে অস্পষ্ট দেখিছে তেন্তে ই সাধাৰণ কথা নহয়, ডায়েবেটিক ৰেটিনোপেথি (diabetic retinopathy)ও হ'ব পাৰে।\nLast Updated : September 08, 2021, 20:54 IST\n৩৫-৪০ বছৰৰ পিছত চকুৰ দৃষ্টি শক্তি কমি অহাটো সাধাৰণ কথা বুলি ভবা হয়। মানুহে ভাবে যে বয়সৰ প্ৰভাৱৰ বাবে দৃষ্টি শক্তি কমিবলৈ ধৰে । আচলতে কেতিয়াবা এনে হোৱাৰ কাৰণ বেলেগ বেলেগ হ'ব পাৰে। ইণ্ডিয়ান এক্সপ্ৰেছৰ বাতৰি মতে, ডাঃ মল্লিকাৰ্জুন ভিজেই কয় যে যদি চকুৰ দৃষ্টি অস্পষ্ট হয়, ই ডায়েবেটিছৰ বাবেও হ'ব পাৰে। তেওঁ কয় যে প্ৰায়ে ডায়েবেটিছ থকা লোকসকলে চকুৰ বিষয়ে অভিযোগ কৰে। তেওঁলোকে পৰিষ্কাৰকৈ নেদেখা হয়। কিন্তু দুৰ্ভাগ্যবশতঃ বেছিভাগ মানুহে এনে সমস্যাৰ বাবে চিকিৎসকৰ ওচৰলৈ নাযায়। তেওঁলোকে ভাবে যে এইটো বয়সৰ প্ৰভাৱ। ডাঃ মল্লিকাৰ্জুনে কয় যে ডায়েবেটিক ৰোগীসকলে চকুৰে অস্পষ্ট দেখাৰ আটাইতকৈ ডাঙৰ কাৰণ হৈছে অনিয়ন্ত্ৰিত ৰক্ত শৰ্কৰাৰ স্তৰ ( blood sugar levels) । ই ৰেটিনাত থকা পাতল সংবেদনশীল কলাত উপনীত হোৱা ৰক্ত নলীবোৰ ক্ষতিগ্ৰস্ত কৰে। গতিকে এইটো গুৰুত্বপূৰ্ণ যে ডায়েবেটিছৰ ৰোগীসকলে সদায় ৰক্ত শৰ্কৰাৰ স্তৰ সন্তুলিত কৰি ৰাখিব লাগে।\nডায়েবেটিক চকু কেনেকৈ চিনাক্ত কৰিব-\nডায়েবেটিছৰ ফলত হোৱা চকুৰ সমস্যাক ৰেটিনোপেথি (diabetic retinopathy) বুলি কোৱা হয়। ইয়াৰ ফলত চকুৰ পেশী ফুলা (macular edema), ছানি ধৰা আৰু গ্লুকোমা (glaucoma) হ'ব পাৰে। ডাঃ মল্লিকাৰ্জুনে পৰামৰ্শ আগবঢ়াই কয় যে যে ডায়েবেটিক চকু ইয়াৰ কিছুমান প্ৰাৰম্ভিক লক্ষণৰ পৰা চিনাক্ত কৰিব পাৰি। এইবোৰ হৈছে অস্পষ্ট চকু, ৰং চিনাক্ত কৰাত অসুবিধা, নিশা দেখাত অসুবিধা, চকুৰ ওচৰত ডাঠ দাগ হোৱা ইত্যাদি। তেওঁ আৰু কয় যে কিছুমান ব্যৱস্থা গ্ৰহণৰ যোগেদি এইসমূহ সমস্যাৰ পৰা চকু দুটা উন্নত কৰিব পাৰি।\nডায়েবেটিক চকুৰ সমস্যাৰ পৰা কেনেদৰে বাচিব পাৰি ?\nসদায়ে ৰক্ত শৰ্কৰা (Blood Sugar) পৰীক্ষা কৰিব আৰু ইয়াক নিয়ন্ত্ৰণত ৰাখিব। ৰক্ত শৰ্কৰাৰ স্তৰ বৃদ্ধি হোৱাৰ লগে লগে চকুৰ সমস্যা দেখা দিবলৈ আৰম্ভ কৰে।\nযদি আপুনি ধূমপান কৰে, এই অভ্যাস আজিয়েই ত্যাগ কৰক কিয়নো ধূমপানে ৰক্ত শৰ্কৰাৰ স্তৰ বৃদ্ধি কৰে আৰু দৃষ্টিশক্তিৰ বাবেও ই অতি ক্ষতিকাৰক।\nব্যায়ামে কেৱল মেদবহুলতা হ্ৰাস নকৰে ই দৃষ্টিশক্তিও দ্ৰুত কৰে আৰু ৰক্ত শৰ্কৰাৰ স্তৰ হ্ৰাস কৰে।\nযদি আপুনি ডায়েবেটিছ ৰোগী, বছৰত এবাৰ চকু পৰীক্ষা কৰোৱাটো খুবেই জৰুৰী।\nআপোনাৰ আহাৰত নিয়মিতভাৱে সেউজীয়া শাক-পাচলি আৰু আঁহযুক্ত খাদ্য অন্তৰ্ভূক্ত কৰিব।\nFirst published: September 08, 2021, 20:54 IST\nhealth newsLife Style


মাছ ধৰিবলৈ যোৱা নাবালিকাক যৌন নিৰ্যাতন ! আটক অভিযুক্ত - Prag News\nHomeআঞ্চলিকমাছ ধৰিবলৈ যোৱা নাবালিকাক যৌন নিৰ্যাতন ! আটক অভিযুক্ত\nমাছ ধৰিবলৈ যোৱা নাবালিকাক যৌন নিৰ্যাতন ! আটক অভিযুক্ত\nবাকসা : ৰাজ্যত নিতৌ এটাৰ পাছত এটাকৈ নাৰী নিৰ্যাতনৰ ঘটনা সংঘটিত হোৱাক লৈ যথেষ্ট নিৰাপত্তাহীনতাত ভুগিছে যুৱতী-নাবালিকা৷ এইবাৰ এনে এক ঘটনা সংঘটিত হ’ল বাকসা জিলাৰ তামুলপুৰত৷ তামুলপুৰত এগৰাকী ৯ বছৰীয়া নাবালিকাক যৌন নিৰ্যাতন চলাই এটা লম্পটে৷\nআৰু পঢ়িব পাৰিব : ৰাষ্ট্ৰপতি ৰামনাথ কোবিন্দৰ কনভয়ে প্ৰাণ ল’লে মহিলাৰ!\nতামুলপুৰৰ পশ্চিম ঝাৰগাঁৱৰ ব্ৰজেন কলিতা নামৰ ৪৪ বছৰীয়া ব্যক্তিজনে সংঘটিত কৰে এই ঘৃণনীয় কাণ্ড। যোৱা ২৫ জুনত নাবালিকাগৰাকীয়ে ভায়েকৰ সৈতে পথাৰত মাছ ধৰিবলৈ যাওতে ব্ৰজেন কলিতা নামৰ ব্যক্তিজনে সংঘটিত কৰে যৌন নিৰ্যাতন। পৰৱৰ্তী সময়ত কিশোৰী গৰাকীৰ স্বাস্থ্যৰ অৱনতি ঘটাত পোহৰলৈ আহে এই ঘটনা।\nআৰু পঢ়িব পাৰিব : বজালীৰ ভৱানীপুৰত ৰহস্যজনকভাৱে আত্মহত্যা যুৱকৰ\nআজি পৰিয়ালৰ লোকে এই সন্দৰ্ভত তামুলপুৰ আৰক্ষী থানাত এখন এজাহাৰ দাখিল কৰে আৰু এই এজাহাৰৰ ভিত্তিত আৰক্ষীয়ে ব্ৰজেন কলিতাক আটক কৰি তদন্ত অব্যাহত ৰাখিছে।\nMinor girl assault\nPrevious articleআজিৰ পৰা কাৰ্যকৰী নতুন এছঅ’পি : দেওবাৰে মৃত্যু ৩৭জনৰ\nNext articleডিব্ৰুগড়ত ক’ভিডত মৃত্যু ১১ মহীয়া শিশুৰ\nৰাজ্যত হ্ৰাস কৰ’নাৰ সংক্ৰমণ : আক্ৰান্ত হয় ৯৮৯ জন\nমেট্ৰিকৰ ফলাফলক লৈ ছাত্ৰ-ছাত্ৰীৰ প্ৰতিবাদ : আৰক্ষীৰ লাঠিচালনা\nঅসম-নাগালেণ্ড চৰকাৰৰ বুজাবুজি চুক্তিত স্বাক্ষৰ


Clot Xl M ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nClot Xl M গ্ৰহণ কৰাৰ পিছত স্তন্যপায়ী মহিলাসকলে গম্ভীৰ সমস্যাত ভূগিব পাৰে। গতিকে প্ৰথমে আপোনাৰ চিকিতসকৰ পৰামৰ্শ নোলোৱাকৈ এই ঔষধটো গ্ৰহণ নকৰিব, নহলে এইটো আপোনাৰ বাবে বিপদজনক হব পাৰে।\nClot Xl Mৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nকলিজা ৰ বাবে Clot Xl M কেতিয়াবাহে ক্ষতিকাৰক।\nনহয়, Clot Xl M লোৱাটোৱে কোনো আসক্তিৰ সৃষ্টি নকৰে।\nহয়, কিন্তু ডাক্তৰৰ পৰামৰ্শ মতেহে Clot Xl M লওক।\nনহয়, মানসিক ৰোগৰ চিকিত্সাৰ ক্ষেত্ৰত Clot Xl M ব্যৱহৃত নহয়।\nআপনি খাদ্যৰ সৈতে Clot Xl M ল'ব পাৰে।\nClot Xl M ৰ অনুকল্প - Substitutes for Clot Xl M in Assamese\nআপুনি বা আপোনাৰ পৰিয়ালৰ কোনোবাই Clot Xl M লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Clot Xl M ব্যৱহাৰ কৰিছিল নেকি?\nআপুনি কিমান পৰিমাণে Clot Xl M সেৱন কৰিছিল?\nআপুনি Clot Xl M ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Clot Xl M সেৱন কৰে?


সম্পাদকীয়: ৩য় বৰ্ষ, ২য় সংখ্যা - সন্ধান\nYou are at:Home»সম্পাদকীয়»সম্পাদকীয়: ৩য় বৰ্ষ, ২য় সংখ্যা\nBy সন্ধান on August 11, 2014 সম্পাদকীয়\nস্বভাৱ আৰু প্ৰকৃতি …\nপ্ৰত্যেকজন মানুহৰ জীৱনত স্বভাৱ আৰু প্ৰকৃতি;এক অপৰিহাৰ্য্য অংগস্বৰূপ ৷ এই দুই অবিহনে মানুহে নিজৰ প্ৰাৰম্ভিক পৰিচয় সম্পূৰ্ণ কৰিব নোৱাৰে ৷ বহুতে এই দুয়োটাকে সম পৰ্য্যায়ৰ বুলি গণ্য কৰে যদিও বিশদ ভাৱে পৰ্য্যালোচনা কৰি চালে আমি কিন্তু এই দুই গুণৰ মাজত বিশাল ব্যৱধান দেখা পাওঁ ৷ সেইটো হ’ল স্থায়ীত্ব ৷\nস্বভাৱ হ’ল পৰিস্থিতি নিয়ন্ত্ৰক প্ৰক্ৰিয়া ৷ স্থান–কাল-পাত্ৰ ভেদে মানুহ এজনৰ স্বভাৱ ভিন্ন ভিন্নও হব পাৰে ৷ মানুহ এজনৰ স্বভাৱ গঠনত সমাজখনে বাৰুকৈয়ে প্ৰভাৱ পেলাই ৷ উদাহৰণ স্বৰূপে আমি চোৰ এজনৰ কথা কে ভাবোহ’ক ৷ জন্মৰ সময়ত কোনেও এজন চোৰ হ’ম বুলি ঠিৰাং কৰি নাহে অথবা কোনো পিতৃ- মাতৃয়ে নিজৰ সন্তানক চোৰ বৃত্তি গ্ৰহণ কৰিবলৈ উদ্গনি নোযোগাই ৷ তেন্তে চোৰজন চোৰ হ’ল কেনেকৈ ? তেনে পৰিস্থিতিত যদি আমি চোৰ জনৰ সামাজিক দৃশ্য খন ভালদৰে পৰিলক্ষিত কৰো তেতিয়া কিন্তু সামাজিক প্ৰভাৱৰ ৰেখা দেখা পোৱা যাব ৷ এইখিনিতে এটা কথা উল্লেখ কৰি থোৱা অতিকৈ প্ৰয়োজনীয় যে সামাজিক প্ৰভাৱ বুলি ক’লে অকল চোৰ জনৰ আশে পাশে থকা মানুহখিনিক বুজোৱা হোৱা নাই ৷ বেয়া কিতাপ , দূৰদৰ্শনৰ পৰা বেয়া খিনি আহৰণ কৰিও এজন সাধৰণ মানুহ চোৰ হ’ব পাৰে ৷ কেতিয়াবা আকৌ ল’ৰা বা ছোৱালীজনীৰ বন্ধু বৰ্গৰ পৰাও বহু খিনি প্ৰভাৱন্নিত হোৱা দেখা যাই ৷ গতিকে সামাজিক শব্দটোক তেনে অৰ্থতহে ব্যৱহাৰ কৰা হৈছে ৷ আচ্ছা যিয়ে নহওক আমি যিকোনো এজন ব্যক্তিৰে সফলতা বা বিফলতাক উদাহৰণ হিচাপে লৈ স্বভাৱ প্ৰবৃত্তিক আলোচনা কৰিব পাৰো ৷\nযা হওক স্বভাৱ সময় সাপেক্ষে সলনি হ’বও পাৰে ৷তেন্তে প্ৰকৃতি কি বাৰু? জন্মৰ সময়ত মানুহ এজনৰ দেহত কিছুমান গুণ চিৰকাললৈ সন্নিৱিস্ত হৈ থাকে ৷ ইয়াক কেতিয়াও সলনি কৰিব নোৱাৰি ৷ এজনে যিমানেই ভাল বা বেয়া স্বভাৱ নেদেখওক কিয় কিন্তু সেইজনৰ প্ৰকৃতি সদায় অলৰ অচৰ ৷ কিন্তু সাধাৰণতে আমি মানুহক নিজৰ প্ৰকৃতিত খুব কমেই দেখা পাও ৷\nএতিয়া কথা হ’ল মানুহ এজনক বিচাৰ কৰিব হ’লে আমি মানুহ জন কেনেকুৱা স্বভাৱৰ সেইটো চোৱাটকৈ তেওঁৰ প্ৰকৃতিৰ ওপৰতহে তেওঁক বিচাৰ কৰাটো দৰকাৰ ৷ তেতিয়া মানুহ জনৰ সঠিক মূল্যায়ণ কৰিব পৰা যায় ৷ অৱশ্যে কেতিয়াবা প্ৰকৃতিৰ ওপৰতে ভিত্তি কৰি একচেতিয়া সিদ্ধান্ত গ্ৰহণ কৰাটো সমস্যা হয় ৷\nসচৰাচৰ অমি সকলোৱে আমাৰ স্বভাৱৰ ওপৰত হে বেছি গুৰুত্ব দিয়া যায় ৷ নিজৰ প্ৰকৃতিৰ কথা পাহৰি যোৱা যেন হয় ৷ কিন্তু প্ৰকৃতিৰ ওপৰত বিশেষ গুৰুত্ব দিলে স্বভাৱেও তেনে প্ৰকৃতিৰ দিশ লয় ৷ পৃথিৱীত আমি য’তেই নাথকো কিয় বা যি কামেই নকৰো কিয় প্ৰকৃতিয়েহে আমাক কোনো পৰিৱেশৰ সৈতে মিলি থাকিব সাহস দিয়ে ৷\nPrevious Articleপ্ৰথম ছবি: আগষ্ট, ২০১৪\nNext Article চলচিত্ৰ সংবাদ : ‘কিক’\nFollow on Twitter 287


7th Pay Commission: চৰকাৰী কৰ্মচাৰীসকলৰ বাবে ভাল খবৰ ! ডিএ ইমান শতাংশ বৃদ্ধি হ'ব, শ্ৰম মন্ত্ৰালয়ে প্ৰকাশ কৰিছে তথ্য ...– News18 assam\n7th Pay Commission: চৰকাৰী কৰ্মচাৰীসকলৰ বাবে ভাল খবৰ ! ডিএ ইমান শতাংশ বৃদ্ধি হ'ব, শ্ৰম মন্ত্ৰালয়ে প্ৰকাশ কৰিছে তথ্য ...\nকেন্দ্ৰীয় কৰ্মচাৰীসকলৰ বাবে এটা ভাল খবৰ আছে। দুমাহৰ নিৰন্তৰ হ্ৰাসৰ পিছত এআইচিপিআই সূচক বৃদ্ধি পাইছে। মাৰ্চ ২০২২ ৰ সূচকৰ সংখ্যা এক পইণ্ট বৃদ্ধি পাইছে। ইয়াৰ ফলত পৰৱৰ্তী DAত ৩ শতাংশ বৃদ্ধি হোৱাৰ সম্ভাৱনা আছে।\nLast Updated : May 04, 2022, 12:03 IST\nকেন্দ্ৰীয় কৰ্মচাৰীসকলৰ বাবে এটা ভাল খবৰ আছে। দুমাহৰ নিৰন্তৰ হ্ৰাসৰ পিছত এআইচিপিআই সূচক বৃদ্ধি পাইছে। যাৰ পিছত DA বৃদ্ধি হ'বলৈ বাধ্য। মাৰ্চ ২০২২ ৰ সূচকৰ সংখ্যা এক পইণ্ট বৃদ্ধি পাইছে। ইয়াৰ ফলত পৰৱৰ্তী DAত ৩ শতাংশ বৃদ্ধি হোৱাৰ সম্ভাৱনা আছে। এপ্ৰিল, মে আৰু জুনৰ সংখ্যা এতিয়াও আহিবলৈ বাকী আছে। যদি ইয়াতো বৃদ্ধি হয়, DA ৪% বৃদ্ধি কৰিব পাৰে।\nসপ্তম দৰমহা আয়োগৰ অধীনত, কেন্দ্ৰীয় কৰ্মচাৰীসকলক দুবাৰকৈ ডিএ প্ৰদান কৰা হয়। প্ৰথমটো জানুৱাৰীত আৰু দ্বিতীয়টো জুলাইত। জানুৱাৰী ২০২২-ৰ বাবে, কৰ্মচাৰীসকলে ৩ শতাংশ ডিএ বৃদ্ধিৰ উপহাৰ লাভ কৰিছে। এতিয়া পৰৱৰ্তী ডিএ জুলাইত সংশোধন কৰা হ'ব। এই সময়ছোৱাত, এ.আই.চি.পি.আই.-ত মুদ্ৰাস্ফীতিৰ সংখ্যাও আপডেট কৰা হ'ব। এই মুহূৰ্তত, শ্ৰম মন্ত্ৰালয়ৰ তিনি মাহৰ সংখ্যা আহিছে। ই জানুৱাৰীত ১২৫.১ পইণ্ট আৰু ফেব্ৰুৱাৰীত ১২৫ পইণ্টত উপনীত হৈছিল। একে সময়তে, মাৰ্চ মাহত, সূচক ১ পইণ্ট বৃদ্ধি হৈ১২৬ হয়। যোৱা বছৰ ডিচেম্বৰত, সংখ্যাটো আছিল ১২৫.৪।\nশ্ৰম মন্ত্ৰালয়ে তথ্য প্ৰকাশ কৰিছে\nডিএ ৰ পৰিসংখ্যা আহিবলৈ আৰম্ভ কৰিছে। পৰৱৰ্তী ডিএ ৩% লৈ বৃদ্ধি হ'ব পাৰে। যদি পৰৱৰ্তী তিনি মাহত সূচকটো বাউন্স হৈ থাকে, ডি.এ. ৪% হ'ব পাৰে। দেশৰ ৮৮ টা ঔদ্যোগিকভাৱে গুৰুত্বপূৰ্ণ কেন্দ্ৰত অৱস্থিত ৩১৭ খন বজাৰৰ পৰা সংগ্ৰহ কৰা খুচুৰা মূল্যৰ আধাৰত শ্ৰম আৰু নিযুক্তি মন্ত্ৰালয়ে এআইচিপিআইতথ্য গ্ৰহণ কৰিছে। সূচীটো ৮৮ টা কেন্দ্ৰ আৰু দেশৰ বাবে প্ৰস্তুত কৰা হৈছে। প্ৰতি মাহৰ অন্তিম কৰ্মদিনত এই পৰিসংখ্যাবোৰ প্ৰকাশ কৰা হয়।\nFirst published: May 04, 2022, 12:03 IST\n7th pay commissioncentral government employeesDA hikeEmployee Salary


কৌতুক – Page 27 – ফটাঢোল\nSeptember 1, 2017 কৌতুক\tOne comment\nবৰলাৰ বিলৈ– ব্ৰহ্মানন্দ পাটিৰি\nবৰলা সকলৰ বহু অলিখিত কাহিনী থাকে, এবাৰ এজন মহান বৰলাই ছোৱালী এজনী চালে৷ দেখাত ধুনীয়া। পচন্দ হ’ল। ঘৰৰ মানুহৰো পচন্দ। ফোন নাম্বাৰ ল’লে। পুৰা ৰিচাৰ্জো ভৰাই ল’লে। ৰাতি : -“জান শুনিছানে?” -“কোৱা।” -“খবৰ এটা দিওঁ৷ তোমাক বহুত পছন্দ হৈছে, মোৰ বৰ ভাল লাগিছে। আমাৰ বিয়া হ’ব৷ তোমাৰ কেনে লাগিছে?” -“ওমমম বহুত ভাল লাগিছে।” -“আজিৰ পৰা তুমি মোৰ আশা, কল্পনা, পুজা, আৰতি৷” -“ওম তুমিও মোৰ যোগেশ, নৰেশ, যাদব, খগেন, নগেন। -“কি??” -“নহয় তোমাৰ দৰে ময়ো নাম অলপ ল’লো। মনে মনে থাকিলা\nবাৰ্গেইন (বিজয় মহন্ত) মণিষাই তাইৰ স্কুটিখন ঠেলি ঠেলি পেট্ৰ’ল ডিপোলৈ সোমাই গ’ল। : দাদা পেট্ৰলৰ লিটাৰ কিমান? : ৭২.৫০ টকা : চাওক দাদা আগৰ ডিপুত মোক ৬০ টকাত দিছিল৷ কিন্তু মই অপোনালোকৰ ৰেগুলাৰ গ্ৰাহক৷ সেয়ে তাত ন’লৈ ইয়াত লব আহিছো৷ ৫৫ টকাত দিবনে নাই কওক? : বাইদেউ আপুনি ঠেলি ঠেলি ঘৰৰ পৰা অহাৰ দৰে ঘূৰি যাওক৷ গৰমত মাথাটো নাখাব!!! ****** বিহু (উৎপল কলিতা) এই যোৱা বিহুত আমাৰ উজনিৰ বৰাক পালোঁ৷ বৰ ভাল ল’ৰা দেই! উজনিৰ ল’ৰা, চাকৰিসুত্ৰে তেজপুৰত থাকে। কথা-বতৰা\nJuly 1, 2017 কৌতুক\t7 Comments\nদেৱজিত শৰ্মা আপেল দা: হেৰা, নেমুত ৰস আছেনে? বেপাৰী: হয় দাদা, কুঁহিয়াৰতকৈ বেছি আছে৷ আপেল দা: আমাৰ আকৌ বাৰীৰ নেমু সাংঘাতিক হজমী৷ ৰাতি কটাৰীৰে কাটিলে পুৱালৈ নালটোহে থাকে; কটাৰীখন হজম হৈ যায়৷ বেপাৰী: (ধূতি পাঞ্জাবী পিন্ধি থকা দাদালৈ চাই) লৈ যাওক দাদা৷ আমাৰ নেমুৰ ৰিজাল্ট আৰু ভাল৷ এই নেমু পুৰুহিতে খালে ৰাতিপুৱালৈ টিকনিডাল হে থাকে, মানুহটো হজম হৈ যায়৷■■ পাপৰি দত্ত শিৱৰাত্ৰিৰ গেট-টুগেদাৰ৷ ডিব্ৰুগড়ৰ পৰা ৰমেনে কেইবাটাও বন্ধ মিলাই গুৱাহাটীলৈ গৈছে গেট-টুগেদাৰত অংশ গ্ৰহণ কৰাৰ উদ্দেশ্যে আৰু একেলগৰ স্কুলৰ বন্ধু


দীনেশ দাস - অসমীয়া ৱিকিপিডিয়া\nদীনেশ দাস, ২০১৫ চন\n৫ অক্টোবৰ, ১৯৪১\nদীনেশ দাস (ইংৰাজী: Dinesh Das, ১৯৪১-বৰ্তমান) অসমৰ এজন অভিনেতা। তেওঁ বহুকেইখন অসমীয়া চলচ্চিত্ৰ, মঞ্চ নাটক, অনাতাঁৰ নাটক, দূৰদৰ্শন ধাৰাবাহিক, টেলিফিল্ম, চুটি ছবি আৰু ভিডিঅ' ছবিত অভিনয় কৰিছে। চলচ্চিত্ৰত তেওঁ প্ৰধানকৈ খলনায়কৰ চৰিত্ৰত অভিনয় কৰিছে। অভিনয়ৰ উপৰি তেওঁ কাকতে-পত্ৰই লিখা-মেলা কৰে আৰু তেওঁৰ গ্ৰন্থও প্ৰকাশ হৈছে। অসম চৰকাৰে তেওঁক শিল্পী পেন্সন প্ৰদান কৰি আহিছে।\n2 চাকৰি জীৱন\n3.1 মঞ্চ নাটক\n4 অন্যান্য কৰ্মৰাজী\n7 অভিনীত চলচ্চিত্ৰ\nদীনেশ দাসৰ জন্ম হয় ১৯৪১ চনৰ ৫ অক্টোবৰত। তেওঁৰ পিতৃৰ নাম কেশৱ দাস আৰু মাতৃৰ নাম আইকণ বালা দাস। পিতৃ পেছাত এজন আৰক্ষী বিষয়া আছিল। পিতৃৰ কৰ্মস্থলী সঘনাই বদলি হৈ থকা হেতুকে তেওঁ আনুষ্ঠানিক শিক্ষা জীৱন অসমৰ ভিন ভিন প্ৰান্তৰ বিদ্যালয়ৰপৰা লাভ কৰে। ১৯৪৭ চনত নগাঁৱৰ মাদ্ৰাছাত তেওঁ শিক্ষাৰম্ভ কৰি ১৯৫৯ চনত নগাঁও হাইস্কুলৰপৰা তেওঁ মেট্ৰিক পৰীক্ষাত উত্তীৰ্ণ হয়। তাৰ পাছত তেওঁ নগাঁও কলেজৰপৰা আই এ আৰু ১৯৬৪ চনত কলা শাখাৰ স্নাতক ডিগ্ৰী লাভ কৰে।\n১৯৬৭ চনত তেওঁ এলবাৰ্ট ডেভিদ মেডিকেল কোম্পানীৰ মেডিকেল ৰিপ্ৰেজেণ্টেটিভ হিচাপে চাকৰি জীৱন আৰম্ভ কৰে। ১৯৭৫ চনত তেওঁ নেচনেল টেক্সটাইল কৰ্প'ৰেচনৰ মেনেজাৰৰ দায়িত্ব গ্ৰহণ কৰে। ১৯৯৫ চনত তেওঁ চাকৰিৰপৰা স্বেচ্ছাই অৱসৰ গ্ৰহণ কৰে।\nমঞ্চ নাটক[সম্পাদনা কৰক]\n১৯৫২ চনত নগাঁৱৰ ৰূপহী হাইস্কুলত পঞ্চম শ্ৰেণীত পঢ়ি থকা কালত তুলসী দাসৰ পৰিচালনাত পিয়লি ফুকন নাটকত এক বাটৰুৱাৰ চৰিত্ৰত অভিনয় কৰি তেওঁ অভিনয় জীৱনৰ পাতনি মেলে। শিক্ষাজীৱনৰ সমান্তৰালকৈ তেওঁ নিজৰ অভিনয় আগুৱাই লৈ যায় আৰু বহুকেইখন নাটকত অভিনয় কৰে। প্ৰতিষ্ঠিত নাট্যকাৰ-পৰিচালক সাৰদাকান্ত বৰদলৈ, চন্দ্ৰ ফুকন আৰু তচদ্দুক ইউচুফৰ পৰিচালনাত বহুকেইখন নাটকত অভিনয় কৰি তেওঁ বহু প্ৰতিযোগিতাৰ শ্ৰেষ্ঠ অভিনেতাৰ সন্মান লাভ কৰে। তেওঁ অভিনয় কৰা কেইখনমান নাটক হ'ল একলব্য, শোণিত কুঁৱৰী, সভাপতি আদি।\nনাটকত পোৱা সফলতাৰ বাবে তেওঁ চলচ্চিত্ৰত অভিনয়ৰ প্ৰস্তাৱ লাভ কৰে। ১৯৬৮ চনত মুক্তিপ্ৰাপ্ত, আব্দুল মজিদ পৰিচালিত মৰম তৃষ্ণা চলচ্চিত্ৰত শিলৰ কোৱেৰীত কাম কৰা এগৰাকী কৰ্মীৰ চৰিত্ৰৰে তেওঁ চলচ্চিত্ৰত অভিনয় আৰম্ভ কৰে। ইয়াৰ পিছত তেওঁ মানৱ আৰু দানৱ, শেষ বিচাৰ, অনুতাপ, মেঘমুক্তি ইত্যাদি বহুতো চলচ্চিত্ৰত অভিনয় কৰি বৰ্তমানেও তেওঁ চলচ্চিত্ৰজগতত সক্ৰিয় হৈ আছে। চলচ্চিত্ৰত প্ৰধানকৈ তেওঁ খলনায়কৰ চৰিত্ৰত অভিনয় কৰে।\nমঞ্চ আৰু চলচ্চিত্ৰৰ উপৰিও তেওঁ বহুকেইখন দূৰদৰ্শন ধাৰাবাহিক, টেলিফিল্ম, চুটি ছবি, ভিডিঅ' ছবি আৰু চাৰিশতকৈও অধিক অনাতাঁৰ নাটকত অভিনয় কৰিছে। তদুপৰি তেওঁ বহুবাৰ ইংলেণ্ডত ৰঙালী বিহু উদ্‌যাপন কাৰ্যসূচীত অংশগ্ৰহণ কৰিছে। তেওঁ আনুষ্ঠানিকভাৱে নতুন পুৰুষ শিল্পীক অভিনয়ৰ দিহা পৰামৰ্শ প্ৰদান কৰে। অসম শিল্পী সাহায্য নিধিৰ তেওঁ কোষাধ্যক্ষ। তেওঁ বাতৰি কাকতত লিখা-মেলা কৰাৰ উপৰি তেওঁৰ একাধিক খণ্ডৰ গ্ৰন্থও প্ৰকাশ হৈছে।\nতেওঁৰ পত্নীৰ নাম ডালিমী দাস। তেওঁলোকৰ দুটি সন্তান।\nশিল্পী পেন্সন, অসম চৰকাৰ\nসামাজিক-সাংস্কৃতিক অনুষ্ঠান জ্যোতিৰূপাৰ বিশেষ সন্মান।\nমৰম তৃষ্ণা (১৯৬৮)\nশেষ বিচাৰ (১৯৭১)\nনতুন আশা (১৯৭৭)\nবিশেষ এৰাতি (১৯৭৯)\nশ্ৰীশ্ৰী মা কামাখ্যা (১৯৮৩)\nজীৱন সুৰভি (১৯৮৪)\nঅভিশপ্ত প্ৰেম (১৯৯৭)\nগৰম বতাহ (২০০১)\nককাদেউতাৰ ঘৰজোঁৱাই (২০০২)\nকণিকাৰ ৰামধেনু (২০০৩)\nসত্যম শিৱম সুন্দৰম (২০০৩)\nহৃদয় কঁপোৱা গান (২০০৫)\nসোণৰ খাৰু নালাগে মোক (২০০৫)\nচুৰেণ চোৰৰ পুতেক (২০০৫)\nলুইতক ভেটিব কোনে (২০১৩)\nজিলমিল জোনাক (২০১৪)\n↑ 1.0 1.1 1.2 1.3 1.4 1.5 1.6 1.7 1.8 ভূবন লহকৰ (১৫ মে', ২০১৫). "শিল্পী, অভিনেতা দীনেশ দাস". দৈনিক অসম. পৃষ্ঠা ৫. http://www.assamtribune.com/scripts/dainik.asp?id=may1515%2FPage5। আহৰণ কৰা হৈছে: ১০ জুন ২০১৫.\n"https://as.wikipedia.org/w/index.php?title=দীনেশ_দাস&oldid=259418"ৰ পৰা অনা হৈছে\nএই পৃষ্ঠাখন ১৬ জানুৱাৰী, ২০২১ তাৰিখে ১৫:৫৩ বজাত অন্তিম সংশোধন কৰা হৈছিল।


৩০০ টকাৰ শ্বেয়াৰে বিনিয়োগকাৰীসকলক মিনিটত কেনেকৈ লাখপতি কৰিলে ?– News18 assam\nEarn Money: ৩০০ টকাৰ এই শ্বেয়াৰে বিনিয়োগকাৰীসকলক মিনিটত কেনেকৈ লাখপতি কৰিলে ? জানো আহক...\nযদি আপুনি কৃষি ৰাসায়নিক কোম্পানী ইণ্ডিয়া কীটনাশকৰ শ্বেয়াৰ পাইছে, বিনিয়োগকাৰীসকলে আজি তালিকাভুক্তিৰ দিনা ডাঙৰ লাভ কৰিছে। কোম্পানীটোৰ শ্বেয়াৰৰ এক শক্তিশালী তালিকা (India Pesticides Shares listing) হৈছে।\nযদি আপুনি কৃষি ৰাসায়নিক কোম্পানী ইণ্ডিয়া কীটনাশকৰ শ্বেয়াৰ পাইছে, বিনিয়োগকাৰীসকলে আজি তালিকাভুক্তিৰ দিনা ডাঙৰ লাভ কৰিছে। কোম্পানীটোৰ শ্বেয়াৰৰ এক শক্তিশালী তালিকা (India Pesticides Shares listing) হৈছে। শ্বেয়াৰবোৰ ২১.৬২ শতাংশ প্ৰিমিয়ামত তালিকাভুক্ত কৰা হৈছে। যদি আপুনিও এই শ্বেয়াৰবোৰত টকা বিনিয়োগ কৰিছে, আপুনি কেইঘণ্টামানৰ ভিতৰত কিমান উপাৰ্জন কৰিছে সোনকালে বিচাৰি উলিয়াওক। ষ্টকৰ ইছ্যু মূল্য আছিল ২৯৬ টকা। আনহাতে, যেতিয়া বি.এছ.ই.-ত তালিকাভুক্তিৰ কথা আহে, ই প্ৰতি শ্বেয়াৰত ৩৬০ টকা, অৰ্থাৎ আপুনি প্ৰতি শ্বেয়াৰত ৬৪ টকা লাভ কৰিছে।\nআপোনাক কওঁ যে আজি ৰাতিপুৱা ব্যৱসায়ত কোম্পানীটোৰ ষ্টক ৩৫৫.৭৫ টকাত ৰাতিপুৱা প্ৰায় ১০.১৩ বজাত ব্যৱসায় কৰি আছিল। এইটো স্তৰৰ ইছ্যু মূল্যতকৈ ২০.১৯ শতাংশ অধিক আছিল। ইয়াৰ উপৰিও, কোম্পানীটোৱে বৰ্তমান প্ৰায় ১১.০২ লাখ শ্বেয়াৰ ক্ৰয় আৰু বিক্ৰী কৰি আছে।\nএনএছইত তালিকাখন কেনেকুৱা হৈছিল?\nলগতে, যেতিয়া এন.এছ.ই.-ৰ তালিকাভুক্তি মূল্যৰ কথা আহে, ইয়াক ইয়াত ২০.২৪ শতাংশ প্ৰিমিয়ামত তালিকাভুক্ত কৰা হয়। কোম্পানীটোৰ ষ্টক ইয়াত ৩৫৬.২০ টকাত খোলা আছিল আৰু পৰিমাণ আছিল প্ৰায় ১.২৭ কোটি টকা।\nকোটিপতিজন কেনেকৈ বহিল?\nএই আইপিঅ'ৰ লট মূল্য আছিল ১৪,৫০০ টকা। যদি আপোনাৰ ওচৰত ইয়াৰ ৬ টা আছে, আপুনি আজি মিনিটত লাখপতি হৈ পৰিছে। এই ষ্টকৰ বহুত অংশত ৫০ টা শ্বেয়াৰ আছিল, অৰ্থাৎ লাখপতি হ'বলৈ আপোনাৰ ৩০০ টা শ্বেয়াৰ থাকিব লাগিব। আমি আপোনাক গণনাবোৰ কওঁ আহক।\nবিনিয়োগ - ২৯০ টকা X ৩০০ শ্বেয়াৰ = ৮৭,০০০ টকা\nলাভ- ৩৬০ টকা X ৩০০ শ্বেয়াৰ = ১,০৮,০০০ টকা\nএই গণনা অনুসৰি, আপুনি কেইমিনিটমানৰ ভিতৰতে সম্পূৰ্ণ ২১ হাজাৰ টকা লাভ কৰিছে। বিনিয়োগকাৰীসকলে ৮৭ হজাৰ টকা বিনিয়োগ কৰিছিল আৰু তালিকাভুক্তিৰ সময়ত, আপোনাৰ টকা ১ লাখ ৮ হাজাৰলৈ সলনি হৈছিল।\n৮০০ কোটি টকা সংগ্ৰহ কৰাৰ পৰিকল্পনা\nআপোনাক কওঁ কোম্পানীটোৱে প্ৰায় ৮০০ কোটি টকা সংগ্ৰহ কৰিবলৈ এটা আইপিঅ' উলিয়াইছিল। বিনিয়োগকাৰীসকলক ২৩ ৰ পৰা ২৫ জুন, ২০২১ লৈ সদস্যতাৰ বাবে মুকলি কৰা হৈছিল। এই আইপিঅ'টো প্ৰায় ২৯ বাৰ গ্ৰাহক কৰা হৈছিল। এফ.পি.আই.-য়ে ইণ্ডিয়া কীটনাশকৰ শ্বেয়াৰ ক্ৰয় কৰে, যাৰ ভিতৰত আছে আবু ধাবি বিনিয়োগ কৰ্তৃপক্ষ (ADIA), একত্ৰিত মূল ৰণনীতি, তাৰা উদীয়মান এছিয়া আৰু বি.এন.পি. পাৰিবাচ। ঘৰুৱা বিনিয়োগকাৰীসকলৰ ভিতৰত আছে এছ.বি.আই. মিউচুৱেল ফাণ্ড, নিপ্পন মিউচুৱেল ফাণ্ড, বাজাজ এলিয়াঞ্জ লাইফ ইঞ্চিউৰেন্স আৰু ভাৰতী এক্সা লাইফ ইঞ্চিউৰেন্স।\nFirst published: July 05, 2021, 14:49 IST\nbusiness newsearn moneyShare market


মহানগৰবাসীৰ বাবে দুঃখবৰঃ প্ৰতিলিটাৰ গাখীৰত ৩ টকাকৈ দাম বৃদ্ধি - Prag News\nHomeআঞ্চলিকমহানগৰবাসীৰ বাবে দুঃখবৰঃ প্ৰতিলিটাৰ গাখীৰত ৩ টকাকৈ দাম বৃদ্ধি\nমহানগৰবাসীৰ বাবে দুঃখবৰঃ প্ৰতিলিটাৰ গাখীৰত ৩ টকাকৈ দাম বৃদ্ধি\nগুৱাহাটীঃ বৃহত্তৰ গুৱাহাটী দুগ্ধ ব্যৱসায়ী সন্থাই আজি সংবাদমেল সম্বোধন কৰে। গুৱাহাটীত প্ৰতিলিটাৰ গাখীৰত ৩ টকাকৈ বৃদ্ধি হ’ব দাম। বিগত ১ জুলাইৰ পৰাই বৃদ্ধি কৰা হৈছে গাখীৰৰ দাম। গো-পালকসকলে দাম বৃদ্ধি কৰাৰ বাবেই এই সিদ্ধান্ত গ্ৰহণ কৰিছে ব্যৱসায়ীসকলে।\nপূৰ্বতে প্ৰতিলিটাৰ গাখীৰ ৪৮ টকাকৈ আনি পাইকাৰী ৫১ আৰু খুচুৰা ৫৩ টকাত বিক্ৰী কৰা হৈছিল। বৰ্তমান ৫১ টকাত আনি পাইকাৰী ৫৪টকা প্ৰতিলিটাৰত আৰু খুচুৰা প্ৰতিলিটাৰ ৫৬ টকাত বিক্ৰী কৰিব ব্যৱসায়ীসকলে। গুৱাহাটীত দৈনিক ১ লাখ ৬০ লিটাৰ গাখীৰ গো-পালক সন্থাই যোগান ধৰে। গাখীৰৰ এই ব্যৱসায়ৰ সৈতে ৫২০গৰাকী ব্যৱসায়ী জড়িত হৈ আছে বুলিও সংবাদমেলত সদৰী কৰে।\nPrevious articleবিশ্বত আৰম্ভ হৈছে ক’ভিডৰ তৃতীয় লহৰ!\nNext articleবিবাহ বিচ্ছেদ হ’ব ৰনবীৰ-আলিয়াৰ! কোনে কৰিলে এই ভৱিষ্যদ্বাণী?


নীলা ছাগলী পোৱালী-অৰবিন্দ গোস্বামী – ফটাঢোল\nনীলা ছাগলী পোৱালী-অৰবিন্দ গোস্বামী\nচিদানন্দ বৰাদা বৰ সহজ সৰল মানুহ। ব্ৰাহ্মণ কুলত জন্ম নহ’লেও ধূতি-পাঞ্জাৱী পৰিহিত, কপালত শুভ্ৰ চন্দনৰ তিলক ধাৰণ কৰা, দীৰ্ঘ টিকনি বিশিষ্ট বৰাদা ব্ৰাহ্মণতকৈয়ো কোনোগুণে কম নহয়। যথেষ্ট কঠোৰ নীতি-নিয়ম তেখেতৰ নিৰামিষ আৰু পৰিমিত খাদ্য গ্ৰহণ কৰা বৰাদাৰ চেহেৰাও কোনো সত্ৰৰ গোঁসাইতকৈ কম নহয়। এক কথাত দেৱতুল্য চেহেৰা।\nকথাতে কয় বোলে “হস্তীৰো পিছলে পাৱ, সজ্জনৰো বুৰে নাও।”\nবিবাহৰ বন্ধনত কোনোদিন বান্ধ নাখাওঁ আৰু মায়াৰ জালত সোমাই কোনোদিন চটফটাই নাথাকোঁ বুলি একপ্ৰকাৰে ভীষ্ম প্ৰতিজ্ঞা কৰা বৰাদাই অৱশেষত শণিদেৱৰ কোপদৃষ্টিৰ বাবেই হওক অথবা নিজৰ মনৰ ভিতৰত সংগোপনে লুকাই থকা মায়া বান্ধোনৰ বাবেই হওক অৱশেষত বিবাহপাশত আবদ্ধ হ’ল।\nইয়াৰ বাবে অৱশ্যে বৰাদাৰ মাকৰ চকুৰ পানী, দেউতাকৰ দাবি-ধমকি আৰু বন্ধুৰ বেশত থকা কিছুমান চকুচৰহাৰ বৰাদাৰ পিতৃ-মাতৃৰ প্ৰতি মুক্ত সমৰ্থনৰ লগতে কু-পৰামৰ্শ প্ৰদানকে বিবাহৰ মুখ্য কাৰণ বুলিব লাগিব। এনেকুৱা বন্ধু থাকিলে শত্ৰুৰ প্ৰয়োজনেই বা ক’ত!\nএই জনমত হৰি ভকতি অপূৰ্ণ হৈ ৰ’ব বুলি ভাবি বৰাদাৰ বুকুখন মাজে মাজে শোকে খুন্দা মাৰি ধৰে। যি কি নহওক, বৰাদাই অৱশেষত সংসাৰ নামৰ বিশাল সমুদ্ৰত ব’ঠাহীন নাওখন মেলি দিলে।\nবিয়াৰ দুটামান দিনৰ পিছৰ কথা। দুৰ্গা পূজাৰ সময়।বৰাদেৱৰ পত্নীৰনো কি মন গ’ল বোলে মোক ছাগলী পোৱালী এটা লাগে। ছাগলীৰ নাম শুনি বৰাদেউ জাঁপ মাৰি উঠিল।\n: শ্ৰীবিষ্ণু! কি কোৱাহে! এইটো চিজনত তোমাক ছাগলীৰ কি দৰকাৰ হ’ল? কিবা গোঁসানীৰ ওচৰত বলি দিয়াৰ কথা ভাবিছা নেকি? মই তোমাক আগতেই কৈছোঁ- মই বৈষ্ণৱ! হৰিৰ আৰাধনাই…\n: হেৰি হেৰি! পুৱাই আপোনাৰ হৰি ভক্তিৰ গ্ৰন্থখন কিয় মেলিলেনো? মই বলি দিবলৈ নহয়, পুহিবলৈহে ছাগলী পোৱালী এটা বিচাৰিছোঁ। নোৱাৰে যদি নালাগে দিব। ভকতৰ সাজত থাকিলেও আপুনি দেখোন বেপাৰো কৰে। কিন্তু মানুহে আপোনাক বেপাৰী বুলি কমকৈ আৰু ভকত বুলি বেছিকৈ জানে। বোলে টকা-পইচা নথকা মানুহ, তেতিয়াও মই নকওঁ। লোকৰ ঘৈণীয়েকে গিৰিয়েকে জন্মদিনত উপহাৰ দিয়া গাড়ী, স্কুটী দৌৰাই ফুৰিছে, বিউটি পাৰ্লাৰ গৈ বুঢ়ীজনীয়েও চুলি ৰঙা কৰি, ফেচিয়েল নে কিবাবোৰ কৰি আফ্ৰিকান চিম্পাঞ্জীটোৰ নিচিনা ধুনীয়া হ’ব পাৰিছে, হোটেল, ৰেষ্টুৰেণ্টত বহি বহি মুৰ্গীৰ ৰান টানি টানি চোবাইছে। আপুনি আকৌ নতুনকৈ বিয়া পাতি অনা মানুহজনীক পুহিবলৈ ছাগলীৰ পোৱালী এটাও কিনি আনি দিব নোৱাৰে। নালাগে আনি দিব। মই কাইলৈ দেউতালৈ খবৰ দি ছাগলী পোৱালী এটা অনাই ল’ম…\n: হেৰা… হেৰা… ৰ’বাচোন ৰ’বা… একেবাৰে বুলেট ট্ৰেইনৰ স্পীডত কথাখিনি যে ক’লা। মোকো কিবা ক’বলৈ দিবানে?\n: আপোনাক আকৌ কিবা ক’বলৈ মই কেতিয়া মানা কৰিলোঁ!এনেকুৱা মিছা বদনাম নিদিব দেই! আপোনাৰ মানুহজনীৰ প্ৰতি কিবা মৰম থকা হ’লে আগতেই…\n: হেৰা…শুনাচোন শুনা, মোৰ কথাটো এবাৰ শুনি লোৱা।\n: তুমি যিমান স্পীডত বকিবলৈ লাগিছা, মই তাৰ মাজত কিবা মাতিবলৈ সুবিধা পাইছোঁ জানো? মোক দেখোন একো ক’বলৈ তুমি সুবিধাই…\n: অ’ মানে মই এতিয়া বকাহে হ’ল! কথাখিনি কওঁতেই মই বকিবলৈ আৰম্ভ কৰাহে… (শেষৰ “হ’ল” শব্দটো শোকে খুন্দা মাৰি ধৰাত বৰাদাৰ পত্নীয়ে ক’ব নোৱাৰি উচুপি উঠিল)\n: হেৰা হেৰা, শুনাচোন, মোৰ কথা শুনাচোন, নাকান্দিবা। মই কোৱাতো ভুল হ’ল। মই মাফ খুজিছোঁ। তুমি বকা নাই। তুমিনো বকিবানে? মই বুজিছোঁ। তুমি মনৰ কথাখিনি মোৰ আগত ব্যক্ত কৰিছা। মোৰ শব্দটো ভুল হৈ গ’ল।নাকান্দিবাচোন, মই তোমাক ছাগলী পোৱালী এটা আজিয়েই আনি দিম। ধেৎতেৰি! আজি কিয় জানো মুখেৰে শব্দবোৰ বাৰে বাৰে ভুলকৈ ওলাইছে! আজিয়েই নহয় এতিয়াই আনি দিম। মানে মই ছাগলী পোৱালী আনিবলৈ গ’লোঁৱেই।\nএইবুলি বৰাদাই চোতালতে থকা চাইকেলখন লৈ ছাগলী পোৱালী বিচাৰি ওলাই গ’লেই। আধা ঘণ্টামান সময়ৰ ভিতৰতে বৰাদা ঘূৰি আহিল। বৰাদাৰ চাইকেলৰ সন্মুখত বস্তাৰে মেৰিওৱা এটা ধুনীয়া বগা ছাগলী পোৱালী। ধুনীয়া ছাগলী পোৱালীটো দেখি বৰাদেৱৰ পত্নী উধাতু খাই দৌৰি আহিল। বৰাদাই হাস্যবদনে বস্তাৰ গাঁথিবোৰ খুলি ছাগলী পোৱালীটো মুক্ত কৰি কোলাত লৈ পত্নীলৈ আগবঢ়াই দিলে।বৰাদেউৰ পত্নীয়েও হাঁহি মাৰি বগা ছাগলী পোৱালীটো লৈ কপালত চুমা দুটামান আঁকি দিলে।\n: ইমান ধুনীয়া ছাগলী পোৱালীটো! কিমান দাম দি আনিলে?\n: এহ! দামৰ কথা বাদ দিয়া। লোকৰ ঘৈণীয়েকে গাড়ী চলায়, স্কুটী চলায়, বিউটি পাৰ্লাৰ যায়, তুমিতো মোক সেইবোৰ একো বিচৰা নাই! সামান্য ছাগলী পোৱালী এটাহে\n‘দাবী’। ধেৎতেৰি! দিবলৈ কৈছা!\n: পিচে কাৰ ঘৰৰ পৰা আনিলে?\n: ৰহিলাহঁতৰ ঘৰৰ পৰা।\nবৌৱে ছাগলী পোৱালীটো মৃদুকৈ ঠেকেচা এটা মাৰি চোতালতে থ’লে।\n: কোন ৰহিলা? সেই যে আঁহতৰ তলৰ মদপানী বিক্ৰী কৰা ৰহিলাহঁতৰ ঘৰৰ কথা কোৱা নাই জানো!\nবৰাদাই অলপ আচৰিত হৈ বৌৰ ফালে চাই ক’লে,\n: তা…তাৰপৰাই আনিছোঁ। কি হ’লনো?\n: মোক নালাগে সিহঁতৰ ঘৰৰ ছাগলী পোৱালী। আপুনি জানেনে, তাই মোৰ লগত পঢ়িছিল। বেটীৰ ফুটনি কি নাচাবা! গাৰ ছালছটা ভগৱানে বগা দিলে বুলিয়েই নিজকে স্বৰ্গৰ অপেশ্বৰী বুলি ভাবে। পিচে ছালছটা বগা হ’লে কি হ’ব! চৰিত্ৰ ভাল হ’লেহে! সেয়ে মদ বেপাৰীটোলৈ পলাই আহিল। আগতে তাইৰ ফুটনি কি নাচাবা! ধাৰ কৰি হ’লেও ডিজাইন ডিজাইন ড্ৰেচ পিন্ধিব।\n: হেৰা, তাই আগতে কি আছিল, এতিয়া কি কৰে। সেইবোৰ মোৰ কি দৰকাৰ আছে? আৰু মইতো মদপানী খাবলৈ… শ্ৰীবিষ্ণু শ্ৰীবিষ্ণু! আৰু ছাগলী পোৱালীটো মই মূল্য দি আনিছোঁ।\n: মদপানী নাখাই কি হ’ল! আপুনিতো চাগৈ তাইকে চাবলৈ গৈছিল। মইতো ধুনীয়া নহয়েই, ৰহিলাহে ধুনীয়া!\nএইবোৰ অসৎ মানুহৰ ওচৰলৈ গৈ পিছলৈ মদপানী টুপিও খাবলৈ যে নধৰিব কি মানে আছে! আৰু মদপানী খাবলৈ ল’লে চকুৰে পিৰিক-পাৰাককৈ ৰহিলাক যে নাচাব কি গেৰেণ্টি আছে?\n: উঃ! ক’ত মৰোঁগৈ মই! হেৰা, মই বিয়া নাপাতো বুলিয়েই ভাবি আছিলোঁ। মা-দেউতা আৰু মোৰ ৰাহু, কেতু, শণিৰূপী বন্ধুকেইটামানৰ প্ৰৰোচনাত পৰিহে মই এইবোৰ জঞ্জালত সোমালোঁ।\nএনে এটা মানুহৰ ওপৰত তুমি ইমান সন্দেহ কৰানে! ৰহিলা নালাগে কোনো ধুনীয়া ছোৱালীৰ মায়াত মই কেতিয়াও পৰা নাছিলোঁ। ভক্তি মাৰ্গত থকা মানুহ মই। ব্যভিচাৰ মোৰপৰা শতযোজন দূৰত।\n: বাৰু বাদ দিয়ক আপোনাৰ ভক্তিমাৰ্গৰ কথা। মুঠতে মোক এইটো ছাগলী পোৱালী নালাগে। বেলেগ এটা ক’ৰবাৰপৰা আনি দিয়ক।\n: হেৰা, ইমান ধুনীয়া বগা ছাগলী পোৱালীটো তোমাৰ মৰম লগা নাইনে?\n: নাই লগা। মই বগা ছাগলী পোৱালী বেয়া পাওঁ।\n: চোৱা, বগা ছাগলী যদি বেয়া পোৱা তেন্তে সিহঁতৰ ঘৰৰ পৰাই এইটো সলাই ক’লা এটা লৈ আহিম, হ’বনে? গাঁৱত আন কাৰো ঘৰত ছাগলী বিক্ৰী নকৰে। আৰু সিহঁতৰ ঘৰত বগা আৰু ক’লা এই দুইধৰণৰ ছাগলী পোৱালীয়েই আছে।পিছত আকৌ ক’লাটো ভাল নাপাওঁ বুলি নক’বা।\n: কি নোপোৱা?\n: বগা আৰু ক’লা ছাগলী পোৱালী। দুয়োটা ৰঙেই ভাল নাপাওঁ।\n: তেন্তে কি ভাল পোৱানো?\n: নীলা ৰং। মোক নীলা ৰঙৰ ছাগলী পোৱালী এটা আনি দিয়ক। গাঁৱত নাই যদি গাঁৱৰ বাহিৰৰ পৰা বিচাৰি আনি দিয়ক।\nবৰাদাই গা ধুবলৈ বুলি টিউবেলৰ হেণ্ডেল মাৰি পানী উলিয়াই আছিল। পত্নীৰ আজৱ কথা শুনি বৰাদা দমকলৰ পাৰতে পিছল খাই পৰিবলৈ ধৰিছিল। কোনোমতেহে ৰক্ষা পৰিল। বৰাদাই একো নামাতিলে। ইফালে বৰাদেউৰ পত্নীয়ে মুখখন পাম্প দিয়া বেলুনটোৰ নিচিনা ফুলাই ঘৰৰ ভিতৰ সোমাল।বৰাদাই এই দুৰ্ঘোৰ বিপদৰ সময়ৰ বিষ্ণুক চিন্তা কৰাৰ বাহিৰে আৰু আন কোনো উপায় বাকী নাথাকিল। ক’ত বিচাৰিব নীলা ছাগলী!\nএনেকৈয়ে দুই তিনিদিন পাৰ হৈ গ’ল। বৰাদাক পত্নীয়ে দুই তিনিদিন মাতবোলেই কৰা নাই। পত্নীৰ মুখলৈ চাই বৰাদাই তেওঁৰ মুখত অলপ দয়া বিচাৰে। পিচে দয়া দূৰৰে কথা, তেওঁৰ মুখখন দিনক দিনে বেছিহে ফুলিবলৈ ধৰিলে।\nউপায়বিহীন হৈ বৰাদাই এদিন এইবোৰ কথাকে চিন্তা কৰি অন্য এখন গাঁৱৰ বিষ্ণু মন্দিৰ এটাৰ কাষত বহি আছিল।তাহানি তেওঁ নীলা শিয়ালৰ কাহিনী এটা কিতাপত পঢ়িছে। পিচে নীলা ছাগলীৰ কথা তেওঁ কিতাপতো পঢ়িবলৈ পোৱা নাই। বাস্তৱত ক’ৰপৰা নীলা ছাগলী ওলাব! কথাখিনি ভাবি ভাবি বৰাদাই চকু মুদি দিলে। এনেতে…\nবৰাদাই চকু মেলি দেখে যে তেওঁৰ সন্মুখতে নীলা ৰঙৰ এটা ছাগলী পোৱালী। দৃশ্যটো দেখি বৰাদাই নিজৰ চকুকে বিশ্বাস কৰিব নোৱাৰিলে। এবাৰ বৰাদাই যদি চকু দুটা ডাঙৰকৈ মেলি চায়, আনবাৰ আকৌ চকু দুটা মোহাৰি চায়। কি বস্তু এইটো! ছাগলী পোৱালীনে আন কোনো বেলেগ গ্ৰহৰ প্ৰাণী! পিচে পোৱালীটোৱে আকৌ এবাৰ সিহঁতৰ স্বভাৱগত মাতটো মতাত বৰাদেৱে যেন টোপনিৰপৰা সাৰহে পালে।\nবৰাদাই আকাশলৈ চাই ভগৱন্তক প্ৰণাম আৰু ধন্যবাদ জনাই ক’লে,\n: হে প্ৰভু! সঁচাই চমৎকাৰ! তোমাৰ কৃপা হ’লে সকলো সম্ভৱ। তোমাৰ কৃপাতে মই নীলা ছাগলী পোৱালী পাই গ’লো‍ঁ।এইবুলি বৰাদাই মন্দিৰৰফালে মুখ কৰি মাটিত পৰি ভগৱানক সাষ্টাঙ্গে প্ৰণিপাত কৰিলে। পিচে মূৰটো দাঙিয়েই সন্মুখতে মানুহৰ ভৰি দুখনহে দেখা পালে। হঠাৎ ওপৰলৈ নোচোৱাকৈ বৰাদাৰ মনলৈ আহিল,\nবিষ্ণু! স্বয়ং বিষ্ণুৰ পদযুগল নিশ্চয়! কিন্তু বিষ্ণুৱেতো হাৱাই চেণ্ডেল নিপিন্ধে! পলম নকৰি বৰাদাই মূৰ ডাঙি ওপৰলৈ চালে।\nএইজন আকৌ কোন! বিষ্ণু নহয়। কোনোবা আদহীয়া মানুহ এজন।\n: হেৰি! একো চমৎকাৰ হোৱা নাই আৰু চমৎকাৰ নহয়ো। এইটো মোৰ ছাগলী পোৱালী। পিচে টকা দুহেজাৰ দিলে আপোনাক বেচিব পাৰোঁ।\n: পিচে ই নীলা হ’ল কেনেকৈ? আৰু আপুনি কোন?\n: মই হেমন্ত কাকতি, প্ৰখ্যাত বেপাৰী। ই নীলা হোৱাৰ কাহিনীটো বৰ দুখৰ। মোৰ পত্নীয়ে মোক নীলা ছাগলী পোৱালী এটা দাবী কৰিছিল। এতিয়া আপুনিয়েই কওকচোন, মই নীলা ছাগলী ক’ত পাওঁ। যোৱা সপ্তাহত মই এইটো ৰহিলাৰ ঘৰৰ পৰা কিনি আনি ইয়াক নীল পানীত জুবুৰিয়াই জুবুৰিয়াই নীলা কৰি পত্নীক উপহাৰ দিছিলোঁ। এসপ্তাহতে বোলে তেওঁৰ এই ৰংটো ভাল নলগা হ’ল। এতিয়া তেওঁক কলপতীয়া ৰঙৰ ছাগলী পোৱালী এটাহে লাগে। সেয়ে এইটো মই বিক্ৰী কৰিম।\nকথাখিনি শুনি বৰাদাৰ চকুত ঘোৰ আশ্বৰ্য।\n: পিচে আপুনি কলপতীয়া ছাগলী পোৱালী ক’ত পাব?\n: নাজানো। ঈশ্বৰেহে জানে। পিচে আপুনি নীলা ছাগলী পোৱালী কিয় বিচাৰিছে?\n: মোৰো পত্নীয়ে নীলা ছাগলী পোৱালী এটা আনি দিবলৈ দাবী কৰিছে।\nএইবাৰ হেমন্ত কাকতিৰ চকুত দুৰ্ঘোৰ আশ্চৰ্য।\nহঠাৎ যেন দুটি প্ৰাণ এক হৈ পৰিল। লগে লগে দুয়ো দুয়োকে সাৱতি ধৰি হুকহুকাই কান্দি উঠিল। কিছু সময়ৰ পিছত দুয়ো ক্ষান্ত হ’ল। বৰাদাই কাকতিদাৰ হাতত দুহেজাৰ টকা তুলি দিলে। কাকতিদাই বোলে,\n: নালাগে বাপ! আপুনি উদ্ধাৰ হ’লেই মই শান্তি পাম। মোক আৰু একো টকা-সিকা নালাগে।\nকাকতিদাই আলফুলকৈ নীলা ছাগলী পোৱালীটো বৰাদাৰ কোলাত তুলি দি ক’লে,\n: মাজে মাজে সুবিধা বুজি ইয়াক নীল পানীৰে গা ধুৱাই থাকিব।\nবেদনাসিক্ত বৰাদাই মূৰ দুপিয়ালে। থোকাথুকি মাতেৰে বৰাদাই ক’লে,\n: ক’ৰবাত কলপতীয়া ৰঙৰ ছাগলী পোৱালী পালে আৰু পিছত আপোনাৰ পত্নীৰ পছন্দ নহ’লে আনক বিক্ৰী নকৰিব। কি ঠিক! পিছৰবাৰলৈ আকৌ আপোনাৰ দ্বাৰাই মোৰ উদ্ধাৰ হ’ব পাৰে।\nকাকতিদাই মূৰ দুপিয়াই ক’লে,\n: নিশ্চয়। পালে বাৰু আপোনালৈয়ে ৰাখিম।\nবৰাদা ঘৰকৈ যাবলৈ ওলাল। পিচে কাকতিদাহে মন্দিৰৰ কাষতে বহি ৰ’ল। মন্দিৰৰফালে চাই কাকতিদাই সেৱা জনাই প্ৰাৰ্থনা কৰিলে,\n“কিবা চমৎকাৰ কৰা প্ৰভু!”\nপিচে সেইবাৰ একো চমৎকাৰ নহ’ল আৰু কাকতিদাৰ কি হ’ল সেই সম্পৰ্কে কাকতিদাই ভালকৈ জানিব আৰু ক’ব পাৰিব।\n« ছাৰ বুলি মাতিলে বেয়াই লাগে-বিদ্যুত বিকাশ দত্ত\nগােলােকৰ বিয়া, গুণ দাইটি আৰু বাই-ইলেকচন- ডা° প্রাঞ্জল জ্যোতি দত্ত »


হিন্দু বাংলাদেশী : সমুখ সমৰত এ বি ভি পি বনাম অসমৰ জাতীয় সংগঠন\nধৰ্মৰ ভিত্তিত দেশৰ নাগৰিকত্ব প্ৰদানৰ বাবে কেন্দ্ৰৰ বিজেপি চৰকাৰে উত্থাপন কৰা নাগৰিকত্ব সংশোধন বিধেয়ক ( Citizenship Amendment Bill )ক লৈ ‘কিছুমান জাতীয়তাবাদী দল-সংগঠন তথা বুদ্ধিজীৱীয়ে’ ‘অপপ্ৰচাৰ’ চলাইছে বুলি বিজেপিৰ ছাত্ৰ সংগঠন এ বি ভি পিয়ে কালি ২৫ এপ্ৰিলত কৰা মন্তব্যক লৈ অসমৰ বিভিন্ন জাতীয় সংগঠনৰ নেতাই তীব্ৰ প্ৰতিক্ৰিয়া প্ৰকাশ কৰিছে।\nউল্লেখযোগ্য যে অসমৰ প্ৰায়বিলাক জাতীয় সংগঠন তথা বুদ্ধিজীৱীয়ে ‘সৰ্বাত্মক বিৰোধিতা’ কৰা নাগৰিকত্ব সংশোধন বিধেয়কলৈ বিজেপিৰ ছাত্ৰ সংগঠনটোৰ লগতে ৰাজ্যৰ আন হিন্দুত্ববাদী সংগঠনসমূহে ‘পূৰ্ণ সমৰ্থন’ আগবঢ়াইছে।\nচাওক এ বি ভি পিৰ ২৫ এপ্ৰিলৰ সংবাদমেলৰ নৰ্থ ইষ্ট নাও-এ কৰা লাইভ ভিডিঅ’।\nহিন্দু বাংলাদেশীৰ সমৰ্থনত কৰা এ বি ভি পিৰ মন্তব্যক লৈ এবছু, আছু আৰু কৃষক মুক্তি সংগ্ৰাম সমিতিৰ নেতাৰ সৈতে হোৱা নৰ্থ ইষ্ট নাও-ৰ এক্সক্ল্যুছিভ সাক্ষাৎকাৰ।\nপ্ৰমোদ বড়ো, সভাপতি, এবছু : গণতান্ত্ৰিক দেশ সকলোৰে কথা কোৱাৰ স্বাধীনতা আছে। আমিটো খিলঞ্জীয়াৰ অস্তিত্বটো নাইকিয়া কৰিব নোৱাৰো। আমি কেতিয়াও নাগৰিকত্ব সংশোধনী বিধেয়কৰ হৈ অপ-প্ৰচাৰ চলোৱা নাই।\nহিন্দু বাংলাদেশী আৰু অসমীয়াৰ কাজিয়া নলগা বুলি কৈ এ বি ভি পিয়ে ৰাজনীতি কৰিছে।\nখিলঞ্জীয়াৰ অধিকাৰ কি হ’ব এই কথাটো বিধেয়কখনত স্পষ্ট কৰিব লাগে। এই কথাটো বিধেয়কখনত উল্লেখ কৰা নাই। অসমত বা উত্তৰ-পূৰ্বাঞ্চলত বহুতো ক্ষুদ্ৰ ক্ষুদ্ৰ জনগোষ্ঠী আছে, তেনে ক্ষেত্ৰত কোটি কোটি লোকক যদি অনা হয়, তেন্তে এই ক্ষুদ্ৰ ক্ষুদ্ৰ জনগোষ্ঠীসমূহ নিঃশেষ হৈ যাব।\nসেই বিধেয়ক যদি গৃহীত হয়, তেতিয়া জনগোষ্ঠীসমূহে কোনোপধ্যেই ৰাজনীতিত অংশগ্ৰহণ কৰিব নোৱাৰিব।\nহিন্দু বাংলাদেশী বুলি নহয়, হিন্দু মুছলিম দুয়োটাকে আমি নতুনকৈ অনাটো নিবিচাৰো। যিহেতু এন আৰ চি প্ৰক্ৰিয়া হৈ আছে, গতিকে এন আৰ চি প্ৰক্ৰিয়াটো সম্পূৰ্ণ হ’ব দিব লাগে, তেতিয়া ওলাই যাব ইয়াত কি আছে, কি নাই।\nযদি বাংলাদেশত সঁচাকৈয়ে হিন্দু মানুহখিনিৰ সমস্যা হৈছে, তেন্তে ভাৰত চৰকাৰেনো কিয় আলোচনা কৰা নাই।\nএতিয়াটো ভাৰতত ৮০ শতাংশই হিন্দু মানুহ আছে। মুছলিমবিলাক মাত্ৰ ১৪ শতাংশহে আছে। তেন্তে কিয়নো অশান্তি হৈ আছে?\nলুৰীনজ্যোতি গগৈ, সাধাৰণ সম্পাদক, সদৌ অসম ছাত্ৰ সন্থা :\nজাতীয় দল-সংগঠনে অপপ্ৰচাৰ চলাবলৈ কি আছে, তথ্যই কথা কৈ আছে নহয়। বিদেশী অসমলৈ অহাৰ ফলত ভাষাগত কি সমস্যা হৈছে, ৰাজনৈতিক অধিকাৰ ইয়াৰ খিলঞ্জীয়াসকলৰ হাতৰ পৰা গুচি যোৱাৰ যিটো কথা, এইবিলাক কথা অপ-প্ৰচাৰ কৰিবলগীয়া কথা নহয়। ৰাইজটো মূৰ্খ নহয়। অবৈধ বিদেশী প্ৰব্ৰজনৰ পিছত অসমত হোৱা পৰিস্থিতি ৰাইজে দেখিছে, এইটো আমি অপ-প্ৰচাৰ কৰা নাই, ৰাইজৰ বিষয়টোহে আমি প্ৰতিনিধিত্ব কৰিছো।\nঅসমত থকা হিন্দু বিদেশীক ৰক্ষণাবেক্ষণ দিয়াৰ বাবে এই পদক্ষেপ লৈছে।\nভোটবেংক সুৰক্ষিত কৰাৰ বাবেই তেওঁলোকে এনেধৰণৰ কাম-কাজ কৰি আছে। যদি বাংলাদেশত থকা জনজাতীয় অথবা হিন্দু লোকসকল নিপীড়িত অথবা শোষিত হৈ আছে তেন্তে তেওঁলোকে তথ্য দিয়কচোন।\n২০১৪ চনলৈকে অহা হিন্দু বাংলাদেশীৰ আগতে ১৯৭১ চনলৈকে অহাখিনিয়েই সকলো ৰাজ্যতে ভগাই লওকচোন। অসমৰ খিলঞ্জীয়া লোকসকলে পাবলগীয়া সুবিধাখিনি প্ৰথমে ঠিক কৰি লওক।\nঅখিল গগৈ, নেতা, কৃষক মুক্তি সংগ্ৰাম সমিতি : অপপ্ৰচাৰ কোনো জাতীয়তাবাদী দল-সংগঠন অথবা বুদ্ধিজীৱীয়ে কৰা নাই। অপপ্ৰচাৰ কৰিছে এ বি ভি পিকে ধৰি বিজেপিৰ অন্তৰ্ভুক্ত গেৰুৱা বাহিনীটোৱে। তেওঁলোকে হিটলাৰৰ নাজি বাহিনীৰ দৰে অসমত নাগৰিকত্ব সংশোধনী বিধেয়কৰ ওপৰত অপপ্ৰচাৰ চলাইছে।\nএ বি ভি পি বোলা বস্তুটো হ’ল বিজেপি দলৰ এটা অংশ। এ বি ভি পিৰ জন্মই হৈছে কেৱল হিন্দু-মুছলমানৰ ৰাজনীতি কৰিবলৈ।\nএ বি ভি পিয়ে প্ৰচাৰ কৰিছে যে তেওঁলোকে ২০১৪ চনলৈকে অহাসকলক নাগৰিকত্ব দিব বিচাৰে। কিন্তু নাগৰিকত্ব সংশোধনী বিধেয়কখন পঢ়ি চাওক, তাত দেখিব তেওঁলোকে অবৈধ অনুপ্ৰৱেশকাৰীৰ সংজ্ঞাটো বদলাই দিব বিচাৰিছে।\nভোট বেংকৰ স্বাৰ্থতে বিজেপিয়ে হিন্দু বাংলাদেশীক অসমলৈ আনিব খুজিছে।\nযদি অসমৰ ৩ কোটি ১১ লাখ জনসংখ্যাৰ ওপৰত নতুনকৈ ১ কোটি ৭০ লাখ বাংলাদেশী জাপি দিয়া হয়, তেন্তে এটা এটা সমষ্টিত ডেৰ লাখকৈ হিন্দু বাংলাদেশী সোমাব। এইবিলাক হিন্দু বাংলাদেশী যদি অসমলৈ আহে, তেন্তে অসমীয়া ভাষাটো ভাষা হৈ থাকিবনে? অসমৰ ৰাজ্যভাষা তেতিয়া বাংলা হ’ব। গতিকে অসমীয়া ভাষা-সংস্কৃতি ৰক্ষাৰ বাবে অথবা ৰাজনৈতিক, অৰ্থনৈতিক ভেটি সুদৃঢ় কৰিবৰ বাবে প্ৰত্যেকগৰাকী অসমীয়াই নাগৰিকত্ব সংশোধনী বিধেয়কৰ বিৰোধিতা কৰাটো অপৰিহাৰ্য্য হৈ পৰিছে।\nবাংলাদেশৰ পৰা কোনো বড়ো-ৰাভা, হাচঙক আনিব খোজা হোৱা নাই। গোকাট মিছা মাতিছে এ বি ভি পিয়ে। তাৰ পৰা হিন্দু বাংলাদেশীক আনিব খোজা হৈছে। যদি বড়ো, ৰাভা, হাচং ইত্যাদি জনজাতীয় লোক আছেও, সেয়া এখন বা দুখন গাওঁ। এই জনজাতীয় লোকসকলক দেখুৱালে বুলিয়ে আমি ১ কোটি ৭০ লাখ বাংলাদেশীক আনিবলৈ দিম নেকি?


"জীৱন মানেই মিছা সপোনৰ এক মায়াৱী ঘৰ\nযি মনে নিবিচাৰিলেও সময়ত সমাধিস্থ হ'ব অতীত পৃষ্ঠাত নীৰৱে।"\nএকুৰা জুই। লেলিহান শিখাত মোৰ হৃদয় কম্পিত কোলাহল। ধো‌ঁৱা হৈ উৰিছে আজি অনুভৱৰ পৃষ্ঠা বোৰ যেন দিগভ্ৰান্ত পথিক। য'ত ইন্ধন যোগাইছে সংযম হেৰুৱা অনুভৱৰ কল্লোলিত আৰ্তনাদে। হয়তো নুমাব নিদিয়াকৈ উমি-উমি জ্বলি থাকিব অনাদি অনন্তলৈ। সেয়েহে আজি তোমালৈ মই মোৰ মৰম বুলি এবুকু হুমুনিয়াহৰ বাহিৰে একো দিব নোৱাৰাকৈ নিঃস্ব। তুমি হয়তো সুখতেই আছা জীৱন নামৰ নাট্য মঞ্চত আৰু মই------!\nএবটল পেট্ৰোল আৰু এখন সেউজীয়া অৰণ্য। বিনা ঘৰ্ষণৰ বিস্ফোৰণ হৈছে আজি শান্ত জোনাক। মই নাজানো তোমাৰ অনুভৱৰ পৃষ্ঠাত বিশ্লেষণৰ ধাৰাপাতবোৰ আগৰ দৰেই মুখস্থ মাতিব পৰা হৈ আছে নে লীন গৈছে পাহৰণিৰ গৰ্ভত। অৱশ্যে কৰ'বাত খোকোজা লাগিব যদিও সেয়া ক্ষণিকৰ অহংকাৰ নতুবা অৱজ্ঞাৰ নিক্ষিপ্ত শৰ।\nসিদিনা চহৰলৈ গৈছিলোঁ। বৰষুণীয়া বতৰে বাৰে বাৰে স্মৃতিৰ কেনভাচত আঁকিছিলে তুমি গুচি যোৱাৰ দিনটোৰ অনাকংক্ষিত দৃশ্যপট। সেয়া পাঁচ বছৰ আগৰ কথা। মোৰ তল পেটত সামান্য বিষ অনুভৱ হোৱাত তুমি দৌৰি গৈছিলা ডাক্তৰৰ ওচৰলৈ। বৰ কষ্ট হৈছিল হয়তো তোমাৰ; কিন্তু তুমি সন্ধিয়া--! সন্ধিয়া ৰিপোৰ্ট খন হাতত লৈ তুমি কিয় মৌন হৈ ঘৰলৈ উভতি আহিছিলা মই ধৰিব পৰা নাছিলোঁ। ৰাতি অনাহাৰে কোঠালীটোতে পায়চাৰি কৰি মাজে-মাজে কেৱল কাঢ়িছিলা দীঘল হুমনিয়াহ। মোৰ বুকুখনে তৃষ্ণাতুৰ হৈ উঠিছিল তোমাক সাবটি ধৰি তৃপ্তিৰ চুমাৰে পুৰস্কৃত কৰিবলৈ মোক মাতৃত্বৰ গৌৰবত গৌৰৱান্বিত কৰাৰ বাবে; কিন্তু তোমাৰ বাবে মোৰ প্ৰেমাকুল বুকুখন সিদিনা হৈ উঠিছিল মৰুভূমি। যেন একুৰা প্ৰজ্জ্বলিত অগ্নিকুণ্ড। নাজানো কিয়? ৰাতি পুৱা তুমি নিৰুদ্দেশ।\nতাৰ ছমাহ পিছত খবৰ পালোঁ তুমি হেনো আন কাৰোৱাক ভাল পাই বিয়াও পাতিলা। ঘৰ সংসাৰ কৰি আছা বেচ্ সুখতেই। মই সংজ্ঞাহীন। জীয়াই থকাৰ ইচ্ছা সমুলঞ্চে শেষ হৈছিল সিদিনা; কিন্তু নোৱাৰিলোঁ কাৰণ তুমি দি যোৱা এক গধুৰ দায়িত্বত মই বশ্যতা স্বীকাৰ কৰি আজি দুবছৰীয়া সন্তানৰ মাতৃ। তুমি থাকোঁতেই মই এতিয়া তুমিহীন বিধৱা। তুমি যাক এতিয়া জীৱন সংগী কৰিলা তায়ো বৰ মৰমীয়াল ছোৱালী; কিন্তু তাই যে তোমাক দিব নোৱাৰে পিতৃত্বৰ গৌৰৱ। সন্তান জন্ম দিয়াৰ ক্ষমতা হেৰুৱালে তাই কেতিয়াবাই। তুমি হয়তো সেয়া নাজানা। শুনিছোঁ সন্তানৰ আশাত দৌৰিছা ডাক্তৰৰ দুৱাৰে-দুৱাৰে,- লাভ হ'ব জানো? তাই যে সেই ক্ষমতা হেৰুৱালে কেতিয়াবাই। আমি তেতিয়া কলেজত পঢ়ি আছিলোঁ। তাই ভালপোৱা ল'ৰা জনৰ কামনাৰ বলি হৈ অন্তসত্বাহৈ, হৈ পৰিছিলে দিশহাৰা। ময়েই সংগোপনে তাইক চহৰৰ ব্যক্তিগত চিকিৎসালয়ত ভৰ্তি কৰাই সেই কালিমা মচি দিছিলোঁ যদিও ডাক্তৰে মোক জনাইছিলে তাই যে জীৱনত পুনৰবাৰ মাতৃত্বৰ অধিকাৰী হ'ব নোৱাৰিব এই নিৰ্মম সত্যটো। যাৰ বিষয়ে আজিলৈক তায়ো নাজানে।\nআজি মই হৃদ্ ৰোগত আক্ৰান্ত। কেতিয়াবা হৃদয়খন বৰকৈ বিষায়। খোৱা তেলত নহৰু সানি দিবলৈও কোনেৱে নাই। কি কৰিম কোৱা? এফালে তুমিহীন জীৱন আনফালে তুমি দি যোৱা শ্ৰেষ্ঠ উপহাৰ। হৃদয় যন্ত্ৰনাত কঁপি উঠে অনুভৱৰ পঁজা। হয়তো বেছিপৰ নাই সেয়ে আজি তোমালৈ মোৰ শেষ অনুৰোধৰ শেষ পৃষ্ঠা। তুমি ডাক্তৰৰ দুৱাৰে-দুৱাৰে নগৈ পাৰা যদি যাবা অনাথ-আশ্ৰমৰ চোতাললৈ। য'ত এবুকু মৰম, ভালপোৱা মিশ্ৰিত এষাৰ মাত, অলপ স্নেহাকুল পৰশৰ বাবে উদগ্ৰীৱ চিত্তে অপেক্ষাৰত প্ৰতি পল-অনুপলে থাকে নিষ্পাপ মুখবোৰ। হয়তো পাবও পাৰা মনে বিচৰাকৈ পিতৃহীন এটা সন্তান নতুবা তোমাৰ দৰে কোনোৱা অবিবেচক পুৰুষৰ বৈধ ফচল। কিজানি প্ৰায়শ্চিত্তত------। যাৰ তৃষ্ণা তুমি মচিব নোৱাৰা কোনো দিন , কোনো কালেও। বিশেষ নাই।\nছয়া-ময়া এখন উদং পথাৰ\nকবি জনৰ আত্মহত্যা\nনে আঁকে দুনাই এখন হৃদয়ৰ প্ৰতিমা\nজীৱন মানেই এক মিছা স্বপ্নৰ ক্ষন্তেকীয়া আবেগ\nযি মনে নিবিচাৰিলেও অতীতৰ পৃষ্ঠাত সমাধিস্থ হ'ব\nছয়া-ময়া এখন উদং পথাৰ।


Akhil Gogoi : গাঁও অঞ্চলত ঘৰ বান্ধিলেও দিব লাগিব কৰ! অখিল গগৈয়ে ক’লে – এয়া মানি লোৱা নহ’ব - HeadlineAssam.com\nToday Assam News: অখিল গগৈৰ প্ৰশ্ন, অসমীয়াই বিহু পাতিব লাগিলে বিজেপিৰ অনুমতি ল’ব লাগিব নেকি?\nচৰকাৰৰ নতুন নিয়ম৷ নতুন নিয়ম অনুসৰি গাঁও অঞ্চলত গৃহ নিৰ্মাণৰ কৰিলে এতিয়াৰ পৰা ল’ব লাগিব পঞ্চায়ত আৰু গ্ৰামোন্নয়ন বিভাগৰ অনুমতি৷ নতুন চৰকাৰৰ নতুন নিয়ম৷ নতুন নিয়ম অনুসৰি গৃহ নিৰ্মাণৰ অনুমতিৰ বাবদ গাঁওবাসীয়ে ভৰিব লাগিব অতিৰিক্ত ধন৷\nImage – Akhil Gogoi\nAkhil Gogoi – অখিল গগৈৰ প্ৰশ্ন, অসমীয়াই বিহু পাতিব লাগিলে বিজেপিৰ অনুমতি ল’ব লাগিব নেকি? নে অসমীয়াৰ প্ৰতিটো কাম কাজত আৰ আৰ এছ, নাগপুৰৰ অনুমতি লোৱাটো এতিয়া অন্যতম কাম? সেয়ে এই কৰ ব্যৱস্থা প্ৰত্যাহাৰ কৰাৰ দাবী অখিল গগৈৰ৷ অসমৰ খেতিয়কৰ ওপৰত কৰ আৰোপ হ’ব নোৱাৰে৷ কোভিড মহামাৰীয়ে জুৰুলা কৰিছে জনতাক, তাৰ পিছত এই কৰ কিদৰে সম্ভৱ বুলি মন্তব্য কৰে বিধায়কগৰাকীয়ে।\nমালিগাঁৱত মাতৃক হত্যা কৰি পুত্রৰ আত্মসমর্পণ


Assamese Quotes on Life - Assamese Facebook status for Life - Khagori : Assamese Jokes, Assamese Comedy, Assamese Quotes\nUp To Mark 9.3.18 assamese facebook status for life , Assamese quotes 10 Comments\nব্যক্তি এজনে জীৱনত\nদুটা বস্ত্তৰ লগতে হাৰি যায়,\nএটা হল, সময়,\nআন এটা হল প্ৰেম,\nসময় কেতিয়াওঁ কাৰো নহয়,\nপ্ৰেম কেতিয়াওঁ সকলোৰে নহয়।\nজীৱনত চলাচল কৰিবৰ বাবে দুটাই ৰাস্তা ,\nএটা হল সহজ, মসৃণ, চাঁৰে ভৰা,\nকঠিন, ওখোৰা-মোখোৰা, কণ্টক ভৰা।\nপ্ৰথম ৰাস্তাটোৰে গলে সহজেই দ্ৰুত গতিৰে গৈ থাকিব পাৰি কোনো কষ্ট নোহোৱাকৈ জীৱনৰ তাৎক্ষণিক মজা লৈ । এই পথৰ প্ৰত্যেকটো ক্ষণতে আনন্দ অনুভৱ হয় । জীৱনটো অইনক কষ্ট দি হলেও নিজৰ ইচ্ছা, আনন্দ আদিৰ পুৰ্তিৰ বাবেহে বুলি ভাব হয় ।\nদ্বিতীয় ৰাস্তাটোৰে গলে প্ৰথমতে অশেষ কষ্ট অনুভৱ হয়, পদে পদে কাঁইট, কেতিয়াবা হয়টো ৰাস্তাটো এনেদৰে বন্ধ হৈ যোৱা নিচিনা লাগিব,যে সেই স্থলত নিজেই ৰাস্তাটোৰ বাধাবোৰ আঁতৰাই হয়টো আগবাঢ়ি যাবলগীয়া হব পাৰে । এইটো ৰাস্তাত চলাচলৰ গতিবেগ সাধাৰণতে ধীৰ । কিন্ত্ত এই ৰাস্তাটোৰে কিছুদূৰ আগবঢ়াৰ পিছত পিচ হোহকিব লগীয়া নহয় । কিয়নো যাত্ৰাৰ আৰম্ভণিৰ পৰা পাই অহা বিভিন্ন বাধাবোৰ অতিক্ৰম কৰি অহা এক প্ৰকাৰ অভ্যাস হৈ যায়। সৰু সৰু সমস্যাই ব্যতিব্যস্ত নকৰে ।\nপ্ৰথম ৰাস্তাটো চুটি আৰু কিছুদূৰ যোৱাৰ পিছত এই ৰাস্তাৰ শেষত আছে অন্ধকাৰ দ' খাৱৈ । ইয়াত পোৱা জীৱনৰ অনুভৱে নিজ স্বাৰ্থ সিদ্ধি কৰে আৰু ই ক্ষণস্হায়ী ।\nদ্বিতীয় ৰাস্তাটো অতিকৈ দীঘল, ইয়াৰ শেষ নাই । ইয়াত পোৱা জীৱনৰ অনুভৱে নিজৰ লগতে অইনৰো( বিশেষকৈ পৰিয়াল) স্বাৰ্থ সিদ্ধি কৰে । ইয়াত শান্তি আছে, ইয়াত জ্ঞাণ আছে, ই জীৱনৰ মূল্য শিকায়, ই জীৱনৰ উদ্দেশ্য শিকায়, ই জীৱনটো সুচাৰুৰূপে চলাবলৈ শিকায় আৰু এই পথ দীৰ্ঘস্হায়ী ।\n(আপুনি কোনটো পথ বাচনি কৰিব, নিজেই বিবেচিত কৰক)\nসফলতাই আমাক জগতখনৰ লগত পৰিচয় কৰাই দিয়ে,\nঅসফলতাই জগতখনক আমাৰ লগত\nপৰিচয় কৰাই দিয়ে।\nআপুনি এই বুলি কোৱাটো এক ভ্ৰমৰ বাহিৰে আন একো নহয়,\n"মোৰ হাতত সময় নাই"\nপৃথিৱীৰ সফল আৰু মহান ব্যক্তি সকলৰ হাতটো "২৪ ঘণ্টা" সময়েই থাকে, যিটো আপোনাৰ হাতটো থাকে ।\nভালদৰে নিৰীক্ষণ কৰিলে দেখা যায়,\nকোনো আপোন নহয়,\nমনত ভাবি ললে,\nকোনো পৰ নহয়।\nযেতিয়ালেকে আমি অলপ অলপ বুজিব ধৰো যে,\nতেতিয়ালৈকে আমাৰ জীৱনৰ আধা পাৰ হৈ যায়।\nজীৱনটো নিজক সৃষ্টি কৰাৰ বাবেহে।\nজীৱনটো আচলতে সৰল,\nআমিহে ইয়াক খুতুৰি থাকি জটিল বনাই পেলাওঁ।\nজীৱনৰ পৰিস্হিতিত কেতিয়াবা এখন দৰ্জা বন্ধ হৈ গলে আন এখন খোল খায়,\nতৎসত্বেও আমি বন্ধ হৈ যোৱা দৰ্জাখনৰ পিনে চাই অনুতাপ কৰি বহি থাকো,\nআমি ইতিমধ্যে আমাৰ বাবে খোল খোৱা দৰ্জা খনৰ পিনে লক্ষ্য নকৰো।\nআমাৰ জীৱনত কেতিয়াবা এনেকুৱা সময় আহে,\nয'ত আমি বাচনি কৰিব লগা হয়,\nকিতাপখনৰ পাত লুটিয়াম\nকিতাপখন বন্ধ কৰিম।\nযি হবলৈ আছিল ইতিমধ্যে হৈ গল,\nকাৰণ এনেকুৱা হৈয়েই।\nতুমি কোনেও নেদেখাকৈ নৃত্য কৰি থাকিব পাৰা,\nতুমি কাকো ক্ষতি নকৰাকৈ প্ৰেম কৰি থাকিব পাৰা,\nতুমি কোনেও নুশুনাকৈ গীত গাই থাকিব পাৰা,\nজীৱনটো এই পৃথিৱীখন স্বৰ্গ বুলি ভাবি কটাই থাকিব পাৰা।\nকেতিয়াবা প্ৰশ্নবোৰ অতিকৈ জটিল হয়,\nইয়াৰ উত্তৰবোৰ তেনেই সৰল।\nএখন চাইকেল চলাই থকাৰ নিচিনা,\nভাৰসাম্য বজাই ৰাখিবলৈ নিৰন্তৰ পেদেল্ মাৰি থাকিবই লাগিব।\n"মই জীয়াই থকা জীৱনটো বিচাৰ কৰিবলৈ তুমি কোন?"\nমই জানো মই নিঁখুত (perfect) নহয়,\nকিজানি মই জীয়াই থাকিব নিবিচাৰো।\nমোৰ পিনে আঙুলি টোওৱাৰ আগতে নিজৰ হাতখন চাই লবা কিমান চিকুণ।\nজীৱনটো WhatsApp ৰ\n"Last Seen" ৰ নিচিনা,\nসকলোৱে নিজৰটো লুকাব খোজে,\nআনৰটো চাব খোজে।\nদ্বিতীয় সুযোগ কেৱল কাহিনীয়ে দিব পাৰে,\nখঙৰ ধুমুহাৰ কোব এনে ধৰণৰ হয়,\nযি বুদ্ধিৰ চাকিগচি নুমাই পেলায়।\nসম্বন্ধ যিমানেই বেয়া নহওঁক কিয়,\nইয়াক একেবাৰে চিঙি পেলাব নালাগে,\nঅপৰিস্কাৰ পানী খোৱাৰ উপযোগী নহলেওঁ,\nজুই নুমুৱাৰ বাবে উপযোগী হয় ।\nএটাৰ লগত আনটো খোপ্ জোৰা লগাই গলে শিকলি তৈয়াৰ হৈ যায়,\n"কৰ্ম আৰু পৰিশ্রম"ক জোৰা লগাই গলে ভাগ্য তৈয়াৰ হৈ যায় ।\n"ধনবান" হবলৈ এক এক কণ সংগ্ৰহ কৰিব লগা হয়,\n"সফল ব্যক্তি" হবলৈ এক এক ক্ষণ সদ্উপয়োগ কৰিব লগা হয়।\nএটি প্ৰশ্নৰ ইয়াতকৈ ভাল উত্তৰ আৰু কি হব পাৰে-\nপ্ৰশ্নটো আছিল এনে ধৰনৰ\n"গাওঁ আৰু চহৰৰ মাজত তফাৎ কি?"\nউত্তৰ : - গাওঁত কুকুৰ ৰাস্তাই ৰাস্তাই ঘুৰি ফুৰে আৰু গৰু ঘৰত আদৰেৰে পালা হয় য'ত নেকি চহৰত গৰু ৰাস্তাই ৰাস্তাই ঘুৰি ফুৰে আৰু কুকুৰ ঘৰত আদৰেৰে পালা হয় ।\nনদীৰ পানী মিঠা,\nকিয়নো ই সদায় প্ৰদান কৰি থাকে।\nসাগৰৰ পানী লুণীয়া,\nকিয়নো ই সদায় শোষণ কৰি থাকে।\nনলাৰ পানী দুৰ্গন্ধময়,\nকিয়নো ই সদায় ৰৈ থাকে।\nজীৱনটোও আচলতে এয়েই,\nযেতিয়ালৈকৈ প্ৰদান কৰি থাকিবা,\nতেতিয়ালৈকে সকলোৰে বাবে তুমি মিঠা হৈ ৰ'বা।\nযেতিয়া শোষণ কৰিবা,\nসকলোৰে বাবে তুমি তিতা (লুণীয়া) হৈ ৰ'বা।\nযেতিয়া ৰৈ যাবা,\nসকলোৰে বাবে তুমি নিৰস (দুৰ্গন্ধময়)\nপিতৃ-মাতৃৰ হৃদয় জিনিলে তুমি জীৱনত সফল হবা,\nনহলে গোটেই জীৱন যুঁজত তুমি জয়ী হৈও হাৰি যাবা ।\nLabels: assamese facebook status for life, Assamese quotes, assamese quotes about life, assamese quotes for facebook, assamese quotes on life, assamese whatsapp status for life\nAdmin4July 2018 at 15:18\nGood Work ....Keep it up..\nUnknown 25 January 2019 at 17:57\nPrithvi 19 February 2019 at 12:27\nPrithvi 23 February 2019 at 20:02\nUnknown 1 March 2019 at 21:04\nAdmin5July 2019 at 19:50\nnice quotes on life, I had come to know about your blog from my friend, i have read some posts of yours by now, and let me tell you, your blog gives the best and the most beautiful quotes on life. once again hats off to you!\nSofiqul Islam 18 August 2019 at 07:34\nAdmin 26 August 2019 at 11:32\nAllin1helpNBSG 28 September 2019 at 14:54\nUnknown6January 2020 at 13:06\nবহুত ভাল লাগিল পঢ়ি।\nCopyright 2021 Khagori All Right Reserved


ভাষা বিভ্ৰাট -ৰাজশ্ৰী শৰ্মা – ফটাঢোল\nAugust 1, 2020 লটিঘটি\t16 Comments\nভাষা বিভ্ৰাট -ৰাজশ্ৰী শৰ্মা\nআঠ-ন বছৰ আগৰ কথা দেই। আমাৰ বিয়াৰ তেতিয়ালৈকে কিছুদিন পাৰ হৈ গৈছিল যদিও মোৰ স্বামীৰ পৈতৃক ঘৰত বেছিদিন থকাকৈ যোৱা হোৱা নাছিল। কেতিয়াবা গ’লেও এৰাতি বা দুৰাতিৰ মাজত ঘূৰি আহিব লগীয়া হয়। স্বামী আৰু ননদ গুৱাহাটীৰ বাসিন্দা বহু আগৰ পৰাই, ইপিনে আকৌ দক্ষিণ কামৰূপৰ পলাশবাৰীৰ পৈতৃক ঘৰত দেৱৰ আৰু শাহুমা থাকে। দক্ষিণ কামৰূপৰ মানুহখিনিৰ কথিত ভাষাটো অলপ বেলেগ। গুৱাহাটীৰ লগত নিমিলে কিছুমান শব্দ। সুৰটোও অকমাণ বেলেগ। সৰুৰে পৰা গুৱাহাটীৰ উজনি নামনি খিছিৰি ভাষাত কথা কোৱা হয় যদিও পলাশবাৰী, মিৰ্জাৰ পিনৰ কোনো মানুহৰ সংস্পৰ্শলৈ নহা কাৰণে সেই ঠাইৰ ভাষা ইমান নাজানো।\nবিয়াৰ দুমাহমানৰ পিছত এদিন এওঁ ঘৰৰে আমকেইটামান পাৰিলে। ধুনীয়া মিঠা ৰসাল আমকেইটা দেখি ননদ আৰু মই খালোঁ কাটি। মই আগৰে পৰাই আমৰ গুটিটো খাই ভাল পাওঁ, বহুত সময় খাই থাকিব পাৰি যে! শাহুমাই ক’লে ভাত খোৱাৰ সময়ত আমসোপা খাবলৈ নালাগে, ভোক মৰিব। ময়ো গুটি তিনিটা ভাত খাই উঠি খাম বুলি বাতি এটাত থৈ ঢাকি থৈ দিলোঁ। ভাত পানী খাই টিভি চাই থাকোঁতে মায়ে ক’লে, “আমৰ বাৰাকেইটা যে থৈছিলি, খাই নথ কিয়া।”\nমই ভাবিলোঁ আমৰ বাৰা? কি আমৰ বাৰা! ঠানিডালটো পেলাই দিছোঁ কাটোতে! ঠানি আকৌ কিয় খাব লাগে? শাহুমাই মোক ইমান মৰম কৰে, তথাপিও মোক আমৰ ঠানি খাব কৈছে! শাহুমাবোৰে যে নতুন বোৱাৰীক খোৱা লোৱাত অত্যাচাৰ কৰে বুলি মানুহে কয়, এইবোৰেই নেকি তাৰমানে?….. আমৰ ঠানি পৰ্য্যন্ত খুৱায়!! হে ভগৱান, মোক বচোৱা।\nটিভিৰ আগৰ পৰা চলচলীয়া চকুৰে উঠি আহি পাকঘৰত ঘূৰ্মুটিয়াই আছো‍ঁ, আমৰ ঠানিকেইডাল ক’ত পাওঁ বুলি। ননদে পিছে বাকলি, ঠানি এইবোৰ পেলাই দিছিল কাৰণে নাপালোঁ। মই চিন্তাতে ইটো বাচনত চাওঁ, সিটো বাচনত চাওঁ। আমৰ বাৰা নাপাওঁ হে নাপাওঁ। হঠাতে পিছফালে চাই দেখোঁ মায়ে হাঁহি হাঁহি ৰৈ আছে পাকঘৰৰ দুৱাৰমুখত। ক’লে,\n“তেতিয়া যে বাতিত ঢাকান দি থৈছিলি এ আমৰ বাৰাকেইটা। ভাল পাহাৰা দে তয়ো মাইনু।”\nইয়ে, তেতিয়াহে গম পালোঁ পলাশবাৰীৰ পিনে যে আমৰ গুটিক বাৰা কয়! লাজ যে পালোঁ নহয় গধূলি, কাৰণ মায়ে এওঁ অফিচৰ পৰা অহাৰ পিছত ৰহণ সানি সানি কাহিনীটো ক’লে তেওঁক।\nকেইমাহমানৰ পিছত আমি সপৰিয়ালে গ’লোঁ পলাশবাৰীৰ ঘৰলৈ।কেইদিনমান থাকিম বুলি। আমিও গৈছোঁ, আকৌ এওঁলোকৰ জেঠীহঁতৰ বাইদেউ এগৰাকীও আহিল থকাকৈ। ঘৰ ভৰ্ত্তি তেতিয়া। এদিন দেৱৰটোৱে পিছফালৰ পথাৰত মাছ ধৰিলে। কেঁকোৰাও পাইছিল বোলে, কি কৰিলে গম নাপাওঁ। ভাত খোৱা সময় হোৱাত আটাইকে বাইদেৱে ভাত বাঢ়ি দিলে। মোক সুধিলে, “কাঁকৰাল পিটকা বনইছিলোঁ, খাবিনা? বাঁওনাতো নাখায়ে।”\nমই তেতিয়ালৈকে বিচূৰ্তি খালোঁ। কি বাঁওনা নোখোৱা কথা কয় এওঁ! বাঁওনা মানে বাওনা মানুহ বুলিহে জানো। আৰু কাঁকৰাল পিটকা?? বুজিলোঁ, দেৱৰে যে মাছৰ লগত কেঁকোৰাও পাইছিল, সেয়াই চাগৈ পিটিকা বনাইছে। হে হৰি, সাত্ত্বিক ব্ৰাহ্মণৰ ঘৰত বিয়া দিছিল মোক দেউতাই। আৰু এইবোৰ কি ভয়ানক কথা!\nভয়তে মোৰ মুখৰ অৱস্থা কেনেকুৱা হৈছিল নাজানো। বাইদেৱে কি কৈ আছে একো নুবুজি ননদৰ ফালে চালোঁ সহায়ৰ কাৰণে। তাই হাঁহি হাঁহি বাগৰি গৈছে তেতিয়ালৈকে মোৰ মুখৰ অৱস্থা দেখি। “কি হছি এ তোৰ” বুলি বাইদেৱে তাইক সোধোঁতে তাই মোক হাঁহি হাঁহিয়েই কোনোমতে বুজাই দিলে যে বাঁওনা মানে বাওনা মানুহ নহয়, বেঙেনা হে। আৰু কাঁকৰাল মানে? কেৰেলা!\n– এতিয়া শাহুমা নাই, ননদৰো বিয়া হ’ল। লাহে লাহে পলাশবাৰীও আপোন হৈ পৰিল। এতিয়া আৰু ভাষাবিভ্ৰাট নঘটে। তাৰ মাজতো দুই এটা শব্দ বুজি নাপালে এওঁ বুজাই দিয়ে। পলাশবাৰীত গৈ ব্ৰহ্মপুত্ৰৰ পাৰত বহি থকাৰো নিচা আছে। মাত্ৰ ভাষা যিয়েই নহওঁক, আপোনত্বই মূল।\n« জঞ্জাল, আহুকাল আৰু এটা সন্ধিয়াবেলা – মধুমিতা বৰুৱা শইকীয়া\nআকৌ কমিনাপন- ৰমেন কুমাৰ দাস »\nএই ভিন ভিন ভাষাবোৰেও বৰ লটিঘটি কৰে দেই মানুহৰ। ভাল লাগিল পঢ়ি।\nধন্যবাদ দেই পঢ়ি চোৱাৰ বাবে।\nধন্যবাদ জনালো দেই।\nহাঃ হাঃ। বঢ়িয়া\nবঢ়িয়া লিখিছ’ ৷দক্ষিণপাৰৰ ভাষাটো বুজা অলপ টান\nএতিয়া বুজি পাওঁ।\nহাঃ হাঃ বাওনাটো মইও বুজা নাছিলো৷ মজা লাগিল মাইনা\nধন্যবাদ জনালো দাদা। আৰু কিছু কিছু আছে😁\nবঢ়িয়া লাগিল ৰাজশ্ৰী\nধন্যবাদ জনালো ৰিণ্টু দা।\nভাল লাগিল পঢ়ি৷ আমাৰ মাই আমৰ বেৰী বুলি কৈছিল৷ এতিয়া শ্ৰীমতীয়েও কয়৷ আমাৰ ফালে আৰু কয়া বুলি কয়৷\nচৈয়দা জেবীন চাবীৰা শ্বাহ\nনতুন কথা শিকিলোঁ। আৰু আমোদ পালোঁ। 😃😃


উন্নত জাতৰ শালিধানৰ খেতি — Vikaspedia\nউন্নত জাতৰ শালিধানৰ খেতি\nক) সময়মতে কৰা শালি\nঘ) শেহতীয়া শালি\nমনিৰাম, কুশল আৰু পঙ্কজ: তাকৰীয়া অথচ ফুল ফুলালৈকে পানী থকা দ’চানেকীয়া মাটিৰ বাবে উপযোগী৷ দীৰ্ঘদিনীয়া (১৫০-১৫৫) অৰ্দ্ধচাপৰ জাত৷ ধানৰ আকাৰ মজলীয়া ৷\nপিয়লি, ৰঞ্জিত আৰু বাহাদুৰ: নিয়মীয়া পানী থকা দ’ মাটিৰ বাবে উপযুক্ত ৷ দীৰ্ঘদিনীয়া (১৫০) লাহি অৰ্দ্ধচাপৰ জাত ৷\nবৈদেহী (আই-ই-টি-১০০১৬) : দ’ মাটিৰ বাবে উপযুক্ত ৷ দীৰ্ঘদিনীয়া, অৰ্দ্ধচাপৰ, লাহি ধান৷\nমাচুৰী: মজলীয়া ধৰণৰ মাটিৰ বাবে উপযুক্ত৷ মধ্যমীয়া ওখ, দীৰ্ঘদিনীয়া (১৪৫) লাহি ধান৷\nসত্যৰঞ্জন, বসুন্ধৰা: মজলীয়া ধৰণৰ মাটিৰ বাবে উপযুক্ত৷ অৰ্দ্ধচাপৰ, মধ্যমদিনীয়া (১৩৫) ৰবি শস্যৰ বাবে মাটি সময়মতে আজৰি হোৱাকৈ চপাব পৰা লাহি ধান ৷\nমনোহৰ শালি : বেচি দ’ মাটিৰ বাবে উপযুক্ত ওখজাত৷ অতি সাৰুৱা মাটিত বাগৰি পৰে৷ মোটা ধান, দীৰ্ঘদিনীয়া (১৫০-১৬০) দিন ৷\nআঘোণী, ভোগালী : অৰ্দ্ধচাপৰ অধিক উৎপাদনক্ষম জাত ৷ দীৰ্ঘদিনীয়া (১৫৫ দিন) ৷ শালিৰ সময়মতে কৰিব পাৰি৷ চাউলৰ ৰং বগা৷\nৰঙিলী : অধিক উৎপাদনক্ষম ওখ জাত৷ শালিৰ সময় মতে কৰিব পাৰি ৷ চাউলৰ ৰং বগা, দীৰ্ঘদিনীয়া (১৫৫ দিন)৷\nকেতেকী জহা: অধিক উৎপাদনক্ষম সময়মতে কৰিব পৰা জহাধানৰ মধ্যমীয়া ওখ জাত, দীৰ্ঘদিনীয়া (১৫৫-১৬০ দিন)৷\nমনোহৰ শালি, এন্দ্ৰিউ শালি: বুঢ়া কঠীয়া (৬০ দিন) ভাদৰ পৰা আহিনৰ মাজ ভাগলৈকে ৰুব পাৰি৷\nপ্ৰসাদ ভোগ: বুঢ়া কঠীয়া (৬০ দিন) ভাদৰ তৃতীয় সপ্তাহলৈকে ৰুব পাৰি, লাহি ধান৷\nসত্যৰঞ্জন, বসুন্ধৰা : কুমলীয়া কঠীয়া (৩০-৩৫ দিন)৷ ভাদৰ মাজ ভাগলৈকে ৰুব পাৰি৷\nলুইত, কপিলী আৰু কালচাৰ ১: কুমলীয়া কঠীয়া (২১-২৫ দিন)৷ ভাদৰ শেষলৈকে ৰুব পাৰি মোটা ধান৷ এই কেইবিধ জাত কঠীয়া সিঁচাৰ দৰে, গজালি উলিয়াই বোকা মাটিত ভাদৰ ২৫ তাৰিখলৈকে সিঁচিও কৰিব পাৰি কমদিনীয়া জাত (১০০ দিন) ৷\nনিৰ্ভৰযোগ্য অনুস্হান বা ব্যক্তিৰ পৰা সংগ্ৰহ কৰা বীজহে ব্যৱহাৰ কৰিব৷\n৫ কঠা অৰ্থাৎ এবিঘা মাটি ৰুবৰ বাবে আধা কঠা কঠীয়াতলীৰ প্ৰয়োজন৷\nকঠীয়া পৰাৰ এমাহ মানৰ আগতে আধা কঠা মাটিত (এবিঘা ৰুবৰ বাবে) প্ৰায় ৮ পাচি মান গোবৰ বা পচন সাৰ প্ৰয়োগ কৰি হাল বায় থব৷\nবিঘাই প্ৰতি ৫ কিলোগ্ৰাম বীজৰ প্ৰয়োজন৷\nপ্ৰস্তুত কৰা কঠীয়াতলীখন ৪ ফুট বহলকৈ চিতা কৰি ল’ব৷\nপ্ৰতিটো চিতা ২৫-৩০ ফুট দীঘল জোখৰ হ’লে তেনে হিচাবত এবিঘা মাটি ৰুবৰ বাবে ৭-৮ খন চিতাৰ প্ৰয়োজন ৷ চিতাবোৰৰ চাৰিওফালে এফুট বহল নলা হোৱাকৈ মাটিবোৰ চিতাবোৰত দি দিব৷ সুবিধা অনুযায়ী চিতাবোৰৰ দীঘ বঢ়াইদি চিতাৰ সংখ্যা কমাইলৈও বীজ সিঁচিব পাৰি৷\nশেষৰ চাহ হালবাওঁতে প্ৰতি চিতাত ৮০ গ্ৰাম চুপাৰ ফচফেট আৰু ৪০ গ্ৰাম মিউৰিয়েট অৱ পটাচ প্ৰয়োগ কৰি ভালদৰে মাটিত মিহলাই দিব ৷\nফলিয়া বাহেঁৰে চিতাবোৰ সমান কৰি ল’ব ৷ তাৰপিচত ৫ কি: গ্ৰাম বীজ সমানে ভাগ কৰি চিতাবোৰত ছটিয়াব৷\nজুন মাহ (জেঠৰ দ্বিতীয় সপ্তাহৰ পৰা আহাৰৰ দ্বিতীয় সপ্তাহলৈ)ৰ ভিতৰত বীজ সিঁচক৷\nকঠীয়া তোলাৰ এদিন আগতে কঠীয়া তলীত পানী ভৰাই ল’ব যাতে কঠীয়াবোৰ তোলোতে সমুলি দুখ নাপায় আৰু শিপাবোৰ অলপো নষ্ট নহয় ৷\nপথাৰ ডৰা ৰোৱাৰ প্ৰায় ৩ সপ্তাহ – ১ মাহ আগতে প্ৰথম চাহ হালবায় থব ৷ তেনে কৰিলে বন-বাতবোৰ গেলি পচন সাৰ হোৱাত সহায় হয় ৷\nমাটিত সোমায় থকা পোক পৰুৱা ধ্বংশ হয় ৷\nপথাৰখন যিমান পাৰে সমান কৰিব লাগে ৷ তেনে কৰিলে পানী ৰাখিবলৈ ভাল আৰু সাৰ প্ৰয়োগত অধিক সুফল পোৱা যায় ৷\nপথাৰ ডৰাৰ চাৰিও কাষ পৰিষ্কাৰ কৰি ৰাখিলে পোক পৰুৱাৰ বংশ বৃদ্ধি আৰু আক্ৰমণ যথেষ্ট কমি থাকে ৷\nবিঘাই প্ৰতি ১৫০০ কিলোগ্ৰাম (আনুমানিক ১৫০ পাচি) পচন সাৰ বা গোবৰ শেহৰ চাহ হাল বাওঁতে ভালদৰে মাটিত মিহলি হোৱাকৈ প্ৰয়োগ কৰিব লাগে ৷\nচাপৰ জাতৰ বাবে প্ৰতি বিঘাত ১২ কিলোগ্ৰাম ইউৰীয়া, ১৭ কিলোগ্ৰাম একক চুপাৰ ফচফেট আৰু ৪ কিলোগ্ৰাম মিউৰিয়েট অৱ পটাচ প্ৰয়োগ কৰিব ৷\nওখ জাতৰ ধানৰ বাবে প্ৰতি বিঘাত ৬ কিলোগ্ৰাম ইউৰীয়া, ৮ কিলোগ্ৰাম চুপাৰ ফচফেট আৰু ২ কিলোগ্ৰাম মিউৰিয়েট অৱ পটাচৰ প্ৰয়োজন ৷\nডি: এ: পি: ব্যৱহাৰ কৰিলে বিঘাই প্ৰতি ৬ কিলোগ্ৰাম ডি, এ, পিৰ উপৰিও চাপৰ জাতৰ ক্ষেত্ৰত ১০ কিলোগ্ৰাম ইউৰীয়া আৰু ওখজাতৰ ক্ষেত্ৰত ৩ কিলোগ্ৰাম ডি, এ, পিৰ উপৰিও ৫ কিলোগ্ৰাম ইউৰীয়া প্ৰয়োগ কৰিব লাগে ৷\nডি, এ, পি ব্যৱহাৰ কৰিলে একক চুপাৰ ফচফেটৰ প্ৰয়োজন নাই ৷ কিন্তু পটাচৰ পৰিমাণ ওপৰত উল্লেখ কৰাৰ ধৰণে একেই থাকিব ৷\nকমদিনীয়া (১০০-১২০ দিন) জাতৰ বাবে\nশেহৰ বাৰ মাটি চাহ কৰাৰ সময়ত আধাভাগ ইউৰীয়া, সমুদায়একক চুপাৰ ফচফেট আৰু মিউৰিয়েট অৱ পটাচ্ প্ৰয়োগ কৰিব ৷\nবাকী থকা আধাভাগ ইউৰীয়া পোখা মেলাৰ সময়ত প্ৰয়োগ কৰিব ৷\nমধ্য মদিনীয়া আৰু দীৰ্ঘদিনীয়া (১৩০-১৫০ দিন) জাতৰ বাবে\nশেহৰ বাৰ মাটি বোকা কৰা সময়ত আধাভাগ ইউৰীয়া, সমুদায় একক চুপাৰ ফচফেট আৰু মিউৰিয়েট অৱ পটাচ প্ৰয়োগ কৰিব ৷\nবাকী থকা আধাভাগ ইউৰীয়া আকৌ সমানে দুভাগ কৰি এভাগ পোখা মেলাৰ সময়ত আৰু বাকী থকা ভাগ মণি ধৰাৰ সময়ত প্ৰয়োগ কৰিব ৷\nকঠীয়াৰ বয়স আৰু ৰোৱাৰ দূৰত্ব\nশাৰি আৰু পুলিৰ দূৰত্ব (চে.মি.)\n* অতি কমদিনীয়া জাত (১০০ দিন)\n১৫ x ১০ বা ১০ x ১০\n* কমদিনীয়া মধ্যমকালীন জাত (১২০ দিন)\n* মধ্যমকালীন জাত (১২০-১৩০ দিন)\n* দীৰ্ঘকালীন জাত (১৩০ দিনৰ বেচি)\n* মনোহৰ শালি আৰু অন্যান্য ওখ জাত\n* অধিক উৎপাদনক্ষম দীৰ্ঘদিনীয়া যেনে : বাহাদুৰ, ৰঞ্জিত আদি জাতৰ ক্ষেত্ৰত দূৰত্ব ২০ x ১৫ চে. মি. ও দিব পাৰি ৷\nগোছে প্ৰতি কঠীয়াৰ সংখ্যা :\nজুলাই মাহত (সময়মতে ৰোৱা) ৰোৱা খেতি ২-৩ ডাল ৷\nচেপ্তেম্বৰত অৰ্থাৎ শেহতীয়াকৈ ৰোৱা খেতিত (দীৰ্ঘকালীন বা ওখ জাত) ৬-৭ ডাল ৷\nকঠীয়া ৰোৱাৰ গভীৰতা :\nযি কোনো জাতৰ বা যিকোনো সময়তে ৰোৱা কঠীয়া ৪-৫ চে:মি: (১-২ ইঞ্চি) দ’ত ৰুব লাগে ৷\nবন-বাত নিয়ন্ত্ৰণ :\nকঠীয়া ৰোৱাৰ ২০-২৫ দিন আৰু ৪০-৪৫ দিনৰ ভিতৰত শাৰীবোৰৰ মাজত গছকি দি অথবা নিৰণি যন্ত্ৰৰ সহায়েৰে বন-বাত নিয়ন্ত্ৰণ কৰিব ৷ সেইসময়ত ইউৰীয়া টপড্ৰেচিং কৰিলে মাটিত ভালদৰে মিহলি হয় ৷\nপথাৰখন আগতিয়াকৈ হাল বাই থলে বন-বাত সহজে গজি উঠি অনিষ্ট কৰিব নোৱাৰে ৷\nসমান আৰু ভালকৈ প্ৰস্তুত হোৱা পথাৰত সদায় হিচাবত (২-৩ ইঞ্চি) পানী ৰাখিব পাৰিলে বন-বাত সহজে নগজে ৷\nবন-বাতবোৰ পথাৰৰ মাজত গছকি বা নিৰনি যন্ত্ৰৰে সুমুৱাই দিলে সেইবোৰ পঁচি সাৰ হয় ৷


আপদীয়া পদ্য – Page5– ফটাঢোল\nMarch 1, 2021 আপদীয়া পদ্য\t2 Comments\nআমাৰ গাঁও – যোগেশ ভট্টাচাৰ্য\nশুৱনি আমাৰ গাঁওখন অতি আমি শুৱনি গাঁৱৰ লৰা গাল ভৰি ভৰি ৰজনী চোবাই বাইকত ঘূৰি ফুৰা। শুৱনি আমাৰ ধাননি পথাৰ বাৰিষা বানত বুৰে ধাননি পথাৰত ফেক্টৰী সাজি বণিকে বেপাৰ কৰে৷ চালত কোমোৰা, লাও, জিকা, ভোল গছত তামোল-পাণ তাকে বিকিয়েই পৰিয়াল পোহে নাহে ৰজাঘৰৰ দান। গছৰ ডালত শুৱনি চৰাইৰ মাত শুনিবলৈ নাই মোবাইল টাৱাৰৰ ৰেডিয়েচন পাই দূৰণিলৈ গুচি যায়। ঘৰে ঘৰে ৰং ধেমালিও নাই আই পিতাইৰ নাই সুখ চহৰীয়া পুতেকৰ সময় যে তাকৰ চাবলৈ সিহঁতৰ মুখ। ভাওনা সবাহ দেখিবলৈ\nFebruary 1, 2021 আপদীয়া পদ্য\t15 Comments\nআপদীয়া পদ্য-তাবিবৰ ৰহমান\n১) ৰজাই নিৰ্বাচনী সভা পাতে প্ৰজাৰ হিতৰ ভাও ধৰি প্ৰজাই সভালৈ যায় সকলো কাম বন এৰি, ৰজাই আশা দেখুৱায় প্ৰজাই তালি বজায় ক্ষমতা পায় ৰজাই প্ৰজাৰ কথা যায় পাহৰি। ২) অঞ্চল-সমাজ ভালে থকাটো সকলোৱে বিচাৰে সজাগতা আনিবলৈ কিন্তু কোনেও আগ নাবাঢ়ে হঠাৎ অঘটন ঘটি যায় নেতা আহি উপস্থিত হয় চল চাতুৰীৰে নেতাবোৰে নিজৰ উপাৰ্জন কৰে। ৩) পৰিয়ালত সন্তান বুলিবলৈ এটিয়েই মাথোঁ ল’ৰা কেৰিয়াৰ গঢ়াৰ সপোন লৈ ওলাই গ’ল ঘৰৰপৰা কেৰিয়াৰ গঢ়িলে ঘৰলৈ পাহৰিলে মাক-দেউতাকৰ দুখ হ’ল কুলাই পাচিয়ে নধৰা। ☆\nFebruary 1, 2021 আপদীয়া পদ্য\t3 Comments\nফটালিমাৰিক : ধনজিৎ বৰুৱা\n(১) সাধুৰ শিয়াল বান্দৰ সিংহ সকলো ইয়াতে আছে চিনাকি কিছু মুখা পিন্ধিলৈ আমাৰ কাষতে নাচে মনৰ নষ্ট স্বাৰ্থ গোপন আবেগ মাত্র হেনো ৰাসায়ন আন্ধাৰত হানি পোহৰত কান্দি সমবেদনা যাচে। (২) তুমি একো নক’লেও ভাই হাতী সদায় হাতী অংকুশৰ খোঁচ নপৰিলে নাথাকে তোমাক মাতি দুৰ্বল কিছু থল সমাজৰ কিছু মল গৰ্বৰ হাৱাবাজীৰ বেলুন পলকতে যায় ফাটি৷ (৩) প্ৰেম-পিৰিতি, ইস্ক-মোহব্বত মৰম-লিলিমাই কৰাৰ ধৰণত আবেগে ভিন ভিন নাম পাই বটল বেলেগ বেলেগ আচাৰ একে বিধ খাই কয় এইবাৰৰপৰা আৰু খোৱাত নাই। ☆ ★\nFebruary 1, 2021 আপদীয়া পদ্য\tOne comment\nকণ কবিতা-দিলীপ কুমাৰ শৰ্মা\n১ থিয়ৈ থিয়ৈ শুলে ঘোঁৰা, নিবিষাই নেকি ভৰিৰ জোৰা? ২ মেকুৰীৰ মোছ হোৱাত দীঘল, নিগনিয়ে কাটিলে এদিন চাই চল। ৩ ধুনতী চৰাই দূৰৰপৰাই, নেউলক পঠিয়ালে বুজাই-বঢ়ায়। ৪ ৰ’দ নাই কি উপায়, শীতত দেখোঁ প্ৰাণ যায়। ৫ নঙলাত ওলমি আবেলি ধেমালি, নলঙাত পিছে আহুধানৰ খেতি। ( নলঙা বা নৰঙা মানে আহু খেতিৰ তলি) ৬ গঁড়টোৰ গণনা গড়মিল বৰ, গণকক ক’লে- বাপু হিচাপ কৰ ৭ মাহীয়ে বজাই বাঁহৰ বাঁহী, চাহ খালে মাৰি হাঁহি। ৮ ওজাৰ পিঠিত বজাৰৰ বোজা, তাত নাই এপাতো মোজা।\nFebruary 1, 2021 আপদীয়া পদ্য\t10 Comments\nবৰ্ণমালাৰ মেল-নীলাঞ্জনা মহন্ত\nকই বোলে আনা কলম, লিখিম এটা পদ্য৷ খই বোলে আনা মলম, খৰ হৈছে বৈদ্য৷৷ গই বোলে পৰিছে গৰম, আনা এঘটি পানী৷ ঘই বোলে ঘামত তিতি ছিগিল ফটাকানি৷৷ ঙই বোলে খঙতে হেনো পৰিল ৰঙাচিঙা৷ চই বোলে চকুত পৰিছে কিবা চগাৰ পাখি৷ ছই বোলে ছাঁতে শুকাল মুঠিতে লুকাল দেখি৷৷ জই বোলে জহকাল নাহোঁতেই কিহৰ বিননি ঝই বোলে ঝৰ্ণাৰ পানীকে দিম নেকি আনি৷ ঞই বোলে চিঞৰিব নালাগে হেৰা মহাৰাণী৷৷ টই বোলে টাকুৰী ঘূৰাদি আছোঁ তাঁতবাতি৷ ঠই বোলে ঠগি নাখাওঁ নিজৰে কাঁহীবাতি৷৷ ডই বোলে\nFebruary 1, 2021 আপদীয়া পদ্য\t2 Comments\nঅভিমান কৰিছোঁ তোলৈ খং কৰিছোঁ তোলৈ জন্ম মোৰ তোৰেই স্বাৰ্থৰ কাৰণে তই শান্তিত থকাতো বিচাৰোঁ মই উচুপি উঠোঁ যেতিয়া তোক কলুষিত কৰে কোনোবাই নোৱাৰে যে একো কৰিব তোৰ হিতৰ কাৰণে৷ হয়তো মোৰ জন্মৰ আগৰেপৰাই তোৰ প্ৰতি অন্যায় নহয়নে? তইতো দিছ অনুমতি এইবোৰ কৰিবলৈ? কেতিয়াওতো উভতি ধৰা নাই তই? কেনেকৈ ধৰিবি তই যে সমাজ৷ ☆ ★ ☆ ★ ☆\nপঞ্চপদী পদ্য-হেমেন ডেকা\n(১) সৰলভাৱে কাকনো ভাবিছিলোঁ সহোদৰ ভালকৈ চিনিলোঁ তেৰা বদনৰে বংশধৰ চকুত ঐতিহাসিক ঘৃণা আপোন পাহৰা দিনকণা পৰৰ গোলাম হৈ মাৰে দম্ভালি হাস্যকৰ৷ (২) পিন্ধে জাতীয়তাবাদীৰ মুখা বুকুত জাত্যভিমানৰ পোখা মুখত শ্লোগান মিছা অভিমান জাতি ৰক্ষক বহু শূৰ্পণখা৷ (৩) আন্তঃআঞ্চলিক বিদ্বেষৰ হোতা দেখুৱায় নিজকে জাতিৰ নেতা কণ্ঠত সুৰীয়া আহ্বান একতাৰ কি ভেশচন দেখি-শুনি অতিষ্ঠ দৰ্শক-শ্ৰোতা৷ (৪) আচলতে প্ৰতিশ্ৰুতি সৱ মিছা ক্ষমতা লালসাই কেৱল সঁচা বহুতেই বুজি পায় নীৰৱে মাথোন ৰয় ভিতৰতেচোন চলে হনা-খোঁচা! (৫) জাতি-জনগোষ্ঠীৰ গঢ়িব সম্প্ৰীতি খহনীয়াৰপৰা ৰাখিব ভেটি-মাটি মনত\nJanuary 1, 2021 আপদীয়া পদ্য\tLeaveacomment\nমুখা – পৰীস্মিতা দাস\n(১) মুখলৈ চালেই ধৰিব পাৰি কাৰনো কিমান সুখ কাৰনো বুকুত লুকাই আছে কত কিমান দুখ হঠাতে আহিল কৰ’ণা মানুহৰ হ’ল যাতনা মুখাৰ আঁৰত লুকাই পৰিল অনেক বৰণৰ মুখ (২) মুখাৰ আঁৰত লুকাই পৰিল অনেক বৰণৰ মুখ কোনেও নেদেখা হ’ল কাৰ কি সুখ কাৰ দুখ কিনো মনলৈ আহে মুখাৰ\nওলট পালট (হেকাদা ভাৰ্চন) – যোগেশ ভট্টাচাৰ্য\nএক আছিল হেকা দাদা সদায় চেলাই নহৰু আদা কথাই কথাই এদিন দাদাই বাইদেউক দিলে ৰন্ধাৰ ৱাদা দাদাই ক’লে ফিতাহি মাৰি নিজহাতে ধৰি বেলনা মাৰি, আবেলিটো তুমি যিমান ৰান্ধা মিনিটৰ মোৰ কাম, মিছা কৈছোঁ যদি অমুকা হেকাই এমাহ একো নাখাম। বাইদেৱেও উঠিল দাং খাই উত্তৰ দিলে দাদালৈ চাই, বিয়াৰ পিছতে এদিন আবেলি ৰান্ধিছিলা তুমি ভাত, সেইদিন ধৰি দুনাই লোৱা নাই পাকঘৰৰ পিনে বাট। কাইলৈ বাৰু পৰমান চাম নহৰু বাকলি ময়েই গুচাম। তুমি হ’বা মেইন ৰান্ধনি দিবা মোক গাড়ীৰ চাবি মছলা পাতি\nকণ কবিতা – দিলীপ কুমাৰ শৰ্মা\n/১/ উৰহে বোলে অলপ বহ, তেজ পিম আহিলেই মহ। /২/ তেজ খাবলৈ পালে মহে, হাতৰ চাপৰ আৰামত সহে।। /৩/ ৰামৰ নাই অলপো বিৰাম, কাম কৰে নকৰি আৰাম।। /৪/ গোপাল পালৰ কিযে কঁপাল, এপাল গৰুলৈ পালেগৈ নেপাল। /৫/ ৰূপালী ৰঙৰ পিন্ধি কঁপালি, ভূপালীয়ে কৰে বৰ সোৰোপালি।। /৬/ ওফৰাজেং বেবেৰিবাং, জেঙেৰে ভৰিল পাভটি চাং।। /৭/ হুৰ হুৰ বটা চৰাই, হুৰমুৰ নকৰ দিম কৰাই।। /৮/ বটা চৰায়ে পালে বঁটা, বটা আৰু শিলৰ পটা। /৯/ বিচাৰি সিদিনা বৰহমথুৰি, খালোঁ বৰকৈ হাবাথুৰি।।


Lancer (Divine Lifecare) in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Lancer (Divine Lifecare) ar byavahar, ppali, parshwakriya, upkaar, kriya-pratikriya aaru satarkatabani\nLancer (Divine Lifecare) ৰ লাভ আৰু ব্যৱহাৰসমূহ- Lancer (Divine Lifecare) Benefits & Uses in Assamese- Lancer (Divine Lifecare) ar laabh aaru byavaharsamuh\nLancer (Divine Lifecare) ৰ পালি আৰু সেয়া কেনেদৰে ল'ব- Lancer (Divine Lifecare) Dosage & How to Take in Assamese - Lancer (Divine Lifecare) ar paali aaru xeya kenedore lobo\nLancer (Divine Lifecare) ৰ পাৰ্শ্চক্ৰিয়াসমূহ- Lancer (Divine Lifecare) Side Effects in Assamese- Lancer (Divine Lifecare) ar parshwakriyasamuh\nLancer (Divine Lifecare) সংক্ৰান্ত সতৰ্কতাবাণীসমূহ- Lancer (Divine Lifecare) Related Warnings in Assamese- Lancer (Divine Lifecare) xonkranta xatarkatabanisamuh\nঅইন দৰৱৰ সৈতে Lancer (Divine Lifecare)ৰ গুৰুতৰ ক্ৰিয়া-প্ৰতিক্ৰিয়া- Severe Interaction of Lancer (Divine Lifecare) with Other Drugs in Assamese- Oinor xoite Lancer (Divine Lifecare) ar gurutor kriya-pratikriya\nLancer (Divine Lifecare) মতভেদসমূহ- Lancer (Divine Lifecare) Contraindications in Assamese- Lancer (Divine Lifecare) nishedhsamuh\nLancer (Divine Lifecare) ৰ বিষয়ে সততে সোধা প্ৰশ্নসমূহ- Frequently asked Questions about Lancer (Divine Lifecare) in Assamese- Lancer (Divine Lifecare) ar bikhoye satate xodha prashnasamuh\nখাদ্য আৰু মদৰ সৈতে Lancer (Divine Lifecare) ক্ৰিয়া-প্ৰতিক্ৰিয়া- Lancer (Divine Lifecare) Interactions with Food and Alcohol in Assamese- khadya aaru modor xoite Lancer (Divine Lifecare) kriya-pratikriya\nLancer (Divine Lifecare) ৰ লাভ আৰু ব্যৱহাৰসমূহ - Lancer (Divine Lifecare) Benefits & Uses in Assamese - Lancer (Divine Lifecare) ar laabh aaru byavaharsamuh\nLancer (Divine Lifecare) তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nLancer (Divine Lifecare) ৰ পালি আৰু সেয়া কেনেদৰে ল'ব - Lancer (Divine Lifecare) Dosage & How to Take in Assamese - Lancer (Divine Lifecare) ar paali aaru xeya kenedore lobo\nLancer (Divine Lifecare)-ৰ উপাদানসমূহ - Lancer (Divine Lifecare) Active Ingredients in Assamese - Lancer (Divine Lifecare)-ar upadaansamuh\nLancer (Divine Lifecare) ৰ পাৰ্শ্চক্ৰিয়াসমূহ - Lancer (Divine Lifecare) Side Effects in Assamese - Lancer (Divine Lifecare) ar parshwakriyasamuh\nগৱেষণাৰ ভিত্তিত, Lancer (Divine Lifecare) ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nLancer (Divine Lifecare) সংক্ৰান্ত সতৰ্কতাবাণীসমূহ - Lancer (Divine Lifecare) Related Warnings in Assamese - Lancer (Divine Lifecare) xonkranta xatarkatabanisamuh\nLancer (Divine Lifecare)-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nLancer (Divine Lifecare) এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Lancer (Divine Lifecare) খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nLancer (Divine Lifecare)-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Lancer (Divine Lifecare) ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Lancer (Divine Lifecare) কি প্ৰভাৱ দেখা গৈছে?\nLancer (Divine Lifecare)ৰ ব্যৱহাৰে বৃক্ক ৰ ওপৰত কোনো ক্ষতিকাৰক প্ৰভাৱ নেপেলায়।\nযকৃতত Lancer (Divine Lifecare) কি প্ৰভাৱ দেখা গৈছে?\nLancer (Divine Lifecare)ৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Lancer (Divine Lifecare) ৰ কি প্ৰভাৱ দেখা গৈছে?\nহৃদয় ৰ বাবে Lancer (Divine Lifecare) ক্ষতিকাৰক নহয়।\nঅইন দৰৱৰ সৈতে Lancer (Divine Lifecare)ৰ গুৰুতৰ ক্ৰিয়া-প্ৰতিক্ৰিয়া - Severe Interaction of Lancer (Divine Lifecare) with Other Drugs in Assamese - Oinor xoite Lancer (Divine Lifecare) ar gurutor kriya-pratikriya\nLancer (Divine Lifecare) তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nLancer (Divine Lifecare) মতভেদসমূহ - Lancer (Divine Lifecare) Contraindications in Assamese - Lancer (Divine Lifecare) nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Lancer (Divine Lifecare) লোৱা অনুচিত যাতে -\nLancer (Divine Lifecare) ৰ বিষয়ে সততে সোধা প্ৰশ্নসমূহ - Frequently asked Questions about Lancer (Divine Lifecare) in Assamese - Lancer (Divine Lifecare) ar bikhoye satate xodha prashnasamuh\nএই Lancer (Divine Lifecare)-এ অভ্য়াস বা নিচাৰ সৃষ্টি কৰে নেকি?\nLancer (Divine Lifecare)ৰে অভ্যাস গঠনৰ কোনো কথাৰ প্ৰতিবেদন পোৱা নাই।\nLancer (Divine Lifecare) লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, Lancer (Divine Lifecare) সম্পুৰ্ণ নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Lancer (Divine Lifecare)ৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Lancer (Divine Lifecare) ক্ৰিয়া-প্ৰতিক্ৰিয়া - Lancer (Divine Lifecare) Interactions with Food and Alcohol in Assamese - khadya aaru modor xoite Lancer (Divine Lifecare) kriya-pratikriya\nখাদ্য আৰু Lancer (Divine Lifecare)ৰ ক্ৰিয়া-প্ৰতিক্ৰিয়া\nখাদ্যৰ সৈতে Lancer (Divine Lifecare) লোৱাট নিৰাপদ।\nমদ আৰু Lancer (Divine Lifecare)ৰ মাজৰ প্ৰতিক্ৰিয়া\nLancer (Divine Lifecare) আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nLancer (Divine Lifecare) ৰ অনুকল্প - Substitutes for Lancer (Divine Lifecare) in Assamese\nআপুনি বা আপোনাৰ পৰিয়ালৰ কোনোবাই Lancer (Divine Lifecare) লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Lancer (Divine Lifecare) ব্যৱহাৰ কৰিছিল নেকি?\nআপুনি কিমান পৰিমাণে Lancer (Divine Lifecare) সেৱন কৰিছিল?\nআপুনি Lancer (Divine Lifecare) ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Lancer (Divine Lifecare) সেৱন কৰে?